ޓޫރިޒަމް އިންޑަސްޓްރީގައި މަސައްކަތްކުރާ ދިވެހި މުވައްޒަފުންނަށް ޚާއްސަ ދަފްތަރެއް އަންނަ އަހަރު މޭ ޑޭގައި އިއުލާނު ކުރަނީMikal News\nޓޫރިޒަމް އިންޑަސްޓްރީގައި މަސައްކަތްކުރާ ދިވެހި މުވައްޒަފުންނަށް ޚާއްސަ ދަފްތަރެއް އަންނަ އަހަރު މޭ ޑޭގައި އިއުލާނު ކުރަނީ\n11 ޖުލައި 2019, 9:38 |\nޓޫރިޒަމް އިންޑަސްޓްރީގައި މަސައްކަތްކުރާ ދިވެހި މުވައްޒަފުންނަށް ޚާއްސަ ދަފްތަރެއް އަންނަ މޭ ޑޭގައި އިއުލާނު ކުރާނެ ކަމަށް ޓޫރިޒަމް މިނިސްޓަރު އަލީ ވަހީދު ވިދާޅުވެއްޖެ އެވެ. އަލީ ވަހީދު މިހެން ވިދާޅުވީ ސަރުކާރުގެ މަސްއޫލިއްޔަތު އަދާކުރާ މިންވަރު ބަލާ ކޮމިޓީގައި ވާހަކަފުޅު ދައްކަވަމުން އިއްޔެއެވެ.\n“މިހާރު މަސައްކަތް ކުރަމުން މިގެންދަނީ ރިސޯޓު މުވައްޒަފުންގެ ދަފްތަރު ހެދުމަށް މި ދަފްތަރު އަންނަ މޭ ޑޭގައި އިއުލާން ކުރެވޭވަރުވާނެ” މިނިސްޓަރު ވިދާޅުވި އެވެ. މިނިސްޓަރު އިތުރަށް ވިދާޅުވީ މި މަސައްކަތް ނިމޭއިރު ޓޫރިޒަމް ދާއިރާގައި ހުރި ގޮންޖެހުންތައް ވެސް އެގިގެންދާނެ ކަމަށާއި އަދި މިހާރުވެސް ދިވެހި މުވައްޒަފުންނާއި ބިދޭސީ މުވައްޒަފުންނާ ދެމެދު މުސާރައިގެ ގޮތުން ހުރި ފަރަގުހުރިކަންވެސް މިހާރު ވަނީ ފަހަގަކުރެވިފައިއެވެ. މިކަން ހައްލުކުރެވޭނީ ދިވެހިން އެކި މަގާމުތަކަށް ތަމްރީނުކޮށްގެން ކަމަށްވެސް ޓޫރިޒަމް މިނިސްޓަރު ވިދާޅުވިއެވެ.\n“އަޅުގަނޑު ކުރި އެކި ދަތުރުތަކުގައި ވަަރަށް ގިނަ ޝަކުވާތައް ލިބުނު. އެގޮތުން ހަމަ އަޅުގަނޑުމެންނަށް އެބަ ފެނޭ އެއް ވަޒީފާގައި ތިބޭ ބިދޭސީ މީހުންނާއި ދިވެހި މީހުންގެ މުސާރާގައި ފަރަގު ހުރި މިންވަރު. މިކަންތައްތައް ހައްލުކުރެވޭނީ ދިވެހިން މި ދާއިރާ އަށް ތަމްރީން ކޮށްގެން. އަޅުގަނޑު ދެކެން ބޭނުންވާ މި ދާއިރާގައި ބިދޭސީންގެ މަގާމުތައް ދިވެހިން ފިލް ކުރާ މަންޒަރު. ދެން އަޅުގަނޑުމެން މި ދާއިރާ އިސްލާހު ކުރާ އިރު ވިޔަފާރިވެރިންނަށް ވެސް މުވައްޒަފުންނަށް ވެސް ވިސްނާނަން” މިނިސްޓަރު ވިދާޅުވި އެވެ.\nމޭޑޭއަކީ މޭމަހު އެއްވަނަ ދުވަހެވެ. އެހެންކަމުން ޓޫރިޒަމް ދާއިރާގައި މަސައްކަތް ކުރާ ދިވެހިން ގެ ދަފުތަރު އިއުލާން ކުރައްވާނެ ކަމަށް އެ ވިދާޅުވަނީ އަންނަ އަހަރު މޭމަހު އެއްވަނަ ދުވަހުގައި ކަމަށް ބެލެވެއެވެ.\nއިތުރު ލިޔުންރިސޯޓު މުވައްޒަފުންރިސޯޓު މުވައްޒަފުންގެ ދަފުތަރުއަލީ ވަހީދު\nTags: ރިސޯޓު މުވައްޒަފުން, ރިސޯޓު މުވައްޒަފުންގެ ދަފުތަރު, އަލީ ވަހީދު


Fathuhulla ge Story eh: Falhikeytha\n"ޅަފުރައިގެ ގުޅުމޭ މިއަދު އާވަނީ އުފަލާ އުއްމީދޭ މި ހާސިލު ވަނީ..." ޓީވީ ސްރީނަށް އަރަމުން ދިޔަ ލަފުޒުތަކާ އެއް ވަރަށް އަޑުތައް އިވެމުން ދިޔައެވެ.\nއެއީ ސާދާ އާއި ސާރާއާއި ސާޔާ އެވެ. އެއް ވަރެއްގެ އެއް ޚިޔާލެއްގެ ތިން ބެއިންނެވެ. ތިންބެއިން ވެސް ފޯރީގައި ލަވަ ކިޔަމުން ދިޔައެވެ. މައިކު ހިފައިގެން އެކަކު އަނެއްކެއްގެ މޫނަށް ބަލައިގެން ތިބެ ހެމުންނެވެ. މިޔުޒިކާ އެއްވަރަށް ތިންބެއިންގެ އަޑާއި ފައި ވެސް ހަރަކާތް ކުރަމުން ދިޔައެވެ. މުޅި މާހައުލު ގުގުމަމުން ދިޔައީ މަސްހުނި ހުނުމާއި މިޔުޒިކީ އަޑުންނެވެ.\n"އަހަރެން ހިތަށް އަރާނީ އަހަރުމެންގެ މި ސުވަރުގެ ވެސް ބަދަލުވަނީއޭ. އެކަމަށް މާގިނަ ދުވަހެއް ދެން ނެތޭ." ތަންކޮޅެއް ދުރުގައި މަންޒަރު ބަލަން އިން އިސްމާއިލް ބަލައިލީ އޭނާގެ އަނބި ނަފީސާގެ މޫނަށެވެ.\n"އިސްމާއިލް އެންމެ ފުރަތަމަ ދުވަހު ވެސް ބުނީމެއްނު ތިހެން. އެއްފަހަރާ ތިން އަންހެން ދަރިން ލިބުމަކީ ކޮންމެ ކޮންމެ މީހަކަށް ލިބޭ ނިއުމަތެއް ނޫނޭ."\n"އާނ. އަހަރެން ގަބޫލުކުރާ ކަމެއް ނޫން އެ. އަންހެން ދަރިންނަކީ ފަކުރެއް، ނަޖިހެއް ނޫން. މީ ޖާހިލިއްޔަ ޒަމާނެއް ނޫން. ފިރިހެން ކުއްޖަކު ލިބެންދެން ކުދިން ހޯދާހޯދާ ތިބޭކަށް،" ނަފީސާގެ ޖުމުލަ ފުރިހަމަ ނުވަނީސް އިސްމާއިލް ފެށިއެވެ. "ބައެއް މީހުންނަށް އަދިވެސް ނުވިސްނެނީ. ބައެއް ފިރިހެނުންގެ ވިސްނުން ހަނީ. ހީވަނީ އަންހެން ދަރިއަކު ހޯދަނީ އަނބިމީހާއޭ. ހަގީގަތުގައި އެއީ އެއްވެސް މީހެއްގެ ބާރު އޮންނަ ކަމެއް ނޫން. ދަރިންނަކީ މާތްﷲ ދެއްވާ ނިއުމަތެއް. އަމާނާތެއް. އެއީ ﷲގެ ހަދިޔާއެއް. އަންހެން ދަރީންނަކީ ޖަވާހިރެއް. އެ ޖަވާހިރުގެ އަލިކަމުން އަހަރުމެންގެ މި ކުޑަކުޑަ ގެއަށް ލިބޭ އަލިކަން ނުފެނޭތަ؟ އެކަން އެންމެ ރަނގަޅަށް އިހުސާސް ކުރެވޭނީ އެނގޭނީ ނަފީސާއަށް."\n"ތިއުޅެނީ އެ ހިތި މާޒީ ހަނދާންކޮށްދީ އަހަރެން ރޮއްވަންތަ؟" ނަފީސާ ސޯފާގައި ހަމަޖެހިލިއެވެ. "އެ ކިހާ ވޭން ހުރި ކަމެއް؟ ދަރިއަކު ނުލިބިގެން ދެމަފިރިން ފިކުރު ބޮޑުވެ، ނުކައި ނުބޮއި ކިތައް ދުވަސް ހޭދަކުރިން؟"\n"ކޮންމެ ކަމަކީ ވެސް އިމްތިހާނު. އަހަރުމެންނަށް އޮތީ އިހުލާސްތެރި ހިތަކާއެކު ދެންނެވުން. ނިކަން ދެކިބަލަ ޑޮކުޓަރުން އުއްމީދު ކަނޑައިލައިފަ ތިއްބާ އަހަރުމެން މާޔޫސް ނުވެ ދެންނެވި ދެންނެވުން އެ ކަލާނގެ އިޖާބަ ކުރެއްވި ގޮތް. އެއްމާބަނޑު ތިން އަންހެން ދަރިން. މި ކުޑަ ކަމެއްތަ؟ ކުޑަ ނިއުމަތެއްތަ؟ މީ އަހަރެން މި ދައްކާވާހަކަ. އިހުލާސްތެރިކަމަކީ ހުރިހާ ވެސް އެއްޗަކީ. ﷲއަށް ހާލިސްކޮށް، އެކަލާނގެ ހަޟްރަތުގައި ދެންނެވޭ ގޮތް ހުރިހާ ވެސް ކަމަކީ."\n"އިސްމާއިލް ކަހަލަ ހެޔޮލަފާ ފިރިއެއްގެ އޯގާތެރިކަމުގެ މޭވާ އެއީ. އެ ކުދިން މިއަދު އެގޮތަށް މަޖާ ނަގާ ތިއްބަސް މާދަމާ އަންނާނީ ރޮމުން ގިސްލަމުން ނޫން ކަމެއް ނޭނގޭނެ. އެކުދިންގެ ހަޔާތުގައި ހިފާނީ ފުރިހަމަ ކޭތައެއް ކަމެއް، ފަޅިކޭތައެއް ކަމެއް ނޭނގެ. ފަޅިކޭތައެއް ހިފައިފި ނަމަ އެދުވަހަކުން އަހަރެން ހިތްފަޅި ފަޅިވާނެ. ދިރިހުއްޓާ ވަޅުލާން ޖެހޭނެ." ނަފީސާ ބަލައިލީ ޓީވީ ކައިރީގައި ކަރޯކޭއަށް އަޑާއި ފައި ހަމަ ކުރަމުން ދިޔަ ތިން ބެއިންނަށެވެ.\n"އަހަރެން ދިރި ހުރިހާ ހިނދަކު، މި ހަށީގައި ނޭވާ ލެވޭހާ ހިނދަކު، އެކުދިންނަށް މަގު ދައްކައިދޭނަން،" އިސްމާއިލް އަޒުމާއެކު ބުނެލިއެވެ. "މަގޭ ދަރިންނަކީ ކޮންމެ ކަނޑަކަށް ހެޔޮ، ކޮންމެ މޫސުމަކަށް ފައްކާ، ކޮންމެ ކަހަލަ މުސީބާތަކަށް ކެތްކުރާ ކުދިންނަށް ހަދައިދޭނަން. ފަޅިކޭތައެއް ހިފުމުގެ ކުރިން، ނަފީސާގެ ހިތްފަޅިފަޅިވުމުގެ ކުރިން ގަދަކަމުން ނަމަވެސް އެ ކޭތައަކުން އެކުދިން ވީއްލުވާނަން."\nއިސްމާއިލް ކޮޅަށް ތެދުވެލިއެވެ. ކުރަހާ ހަރުގައި ހުރި ފުރޭމަށް ފުންކޮށް ބަލައިލިއެވެ. ދެވަނަ ސިކުންތުގައި ނަފީސާގެ މޫނަށް ބަލައިލިއެވެ. ފެންކުލަ ޖައްސާ ފިހި ނަގަމުން ހިނިތުންވެލިއެވެ. ހުދުކުލައިގެ އެ ފުރޭމުގައި ފިހިގަނޑު ޖައްސާލިއެވެ. ފަރުވާތެރިކަމާއެކު ދެތިން ރޮނގު ކުރަހައިލިއެވެ. ނަފީސާ ކޮޅަށް ތެދުވެ ދެތިން ފިޔަވަޅު ކުރިއަށް އަޅައިލިއެވެ. އޭނާ ހުއްޓެވުނެވެ. ފަރިތަކަމާއެކު އިސްމާއިލް ކުރަހަމުން ދިޔަ މަންޒަރު ފެނުމުންނެވެ. އިސްމާއިލްގެ އަތްމަތި އަވަސް ހަރަކާތްތަކާ އެކު ދެތިން އަކުރު އަޅައިލުމުންނެވެ. ނަފީސާ ނޭވާ ހިފަހައްޓައިލިއެވެ. ލަފުޒު ފުރިހަމަ ވަންދެން އޭނާ ހަރަކާތެއް ނެތި ހަނު ހުރީއެވެ.\n"ފަޅިކޭތަ." ނަފީސާގެ އަޑު ބޭރު ނުވާ ވަރަށް އޭނާ މަޑުމަޑުން ކިޔައިލިއެވެ.\n"އާނ، ފަޅިކޭތަ." އިސްމާއިލް ފަސްއެނބުރި ބަލައިލާ ނަފީސާގެ މޫނަށް ބަލައިލަމުން ހިނިތުންވެލިއެވެ.\nހެނދުނުގެ ވަގުތެވެ. ގަޑިން އަށެއް ޖަހަން، ގަޑީގެ ކަށި ފައި ކުރުކުރަމުން ދިޔައެވެ. ގެއާ އިންވެގެން އޮތް ބަންޑާރަ ބިމުގައި ހުރި މިދިލި ގަސްތަކާ ދިމާއިން ވާތަކެއް ހޭރި ގަތް އަޑުން މުޅިތަނުގެ ހިމޭންކަން ނެތިގެން ދިޔައެވެ. ގޯތިތެރޭގައި ހުރި ޖަނބުރޯލު ގަހުގައި އިން ކޮވެލި އިރުއިރު ކޮޅާ ގޮވާލައެވެ. ހީވަނީ ފަތިހުގެ ހާލާއެކު އެ ސޮރުގެ ޑިއުޓީ ފެށިފައިވާހެންނެވެ. ގިފިލީގައި ހުރި ފަޅޯ ގަހަށް ތިރިކޮށްލި ކާޅުގެ ބައިގަނޑު ވެސް ދޭތެރެ ދޭތެރެއިން ކޯޅޭ އަޑު އިވެމުން ދިޔައެވެ. މުޅިތަނަށް ވެރިވެފައި ވަނީ ތެތް ފިނީގެ އަސަރެވެ. މުޅި މާހައުލުވަނީ ފުސްބުރާފައެވެ.\nއެއަޑުތަކާ އެކު މަސްހުނިވަމުން ދިޔައީ ޅަ ކުއްޖެއްގެ ރުއިމުގެ އަޑެވެ. އަޑު އައީ ޖަނބުރޯލު ގަސްދޮށާ ދިމާއިންނެވެ. ޖަނބުރޯލު ގަސްދޮށުގައި ހުރި ފަތްޖެހި އެނދާ ދިމާއިންނެވެ. ފަތްޖެހި އެނދުގައި އޮތް ނޫކުލައިގެ ސަތަރިގަނޑުގެ އެއްކޮޅުން އޮތީ އިރިފައެވެ. އެދިމާއިން ފެންތިކިތަކެއް އޮހެމުން ދިޔައެވެ. ސާފު ރަތްކުލައެއްގެ ފެންތިކި ތަކެކެވެ. ފަތްޖެހި އެނދުގެ މެދުގައި އަހަރާ ގާތްކުރާ ޅަ އަންހެން ކުއްޖަކު ރޯން އިނެވެ.\nއެ ކުއްޖާގެ ބޮލުގެ އިސްތަށިތައް ވަނީ ހޭވިފައެވެ. އޭނާގެ އަތުގައި އޮތީ ހިރުނދެކެވެ. އިރުއިރު ކޮޅުން އެ ހިރުނދު އަނގަޔަށްލައެވެ. އަނގައިން ހިރުނދު ނެއްޓޭ ކޮންމެ ފަހަރަކު ރޮއިގަނެއެވެ. ބައެއް ފަހަރު ކުސްތަޅައި ގަނެއެވެ. އެ ކުއްޖާ ރޮއިގަންނަނީ ހިރުނދު އަނގަޔަށް ނުލެވުމުންނެވެ. އަނގަޔާއި އަތް ދިމާ ނުވުމުންނެވެ. ކުއްޖާ ރޮއިގަންނަ ކޮންމެ ފަހަރަކު އަނގައިން ސޮނިތައް ފައިބާން ފަށައެވެ. ހިރުނދު އަނގަޔަށްލުމަށް ފަހު ކޮންމެ ފަހަރަކު ވެސް ހިރުނގަނޑު ޖައްސާ ބާރުކޮށްލައެވެ. އެއާއެކު އަނގައިން ސޮނިތައް ފައިބާވަރު އިތުރުވެއެވެ. އަނގައިން ފައިބާ ސޮނިތައް އެޅެމުންދަނީ ހާމައަށް އޮތް އެ ކުއްޖާގެ މޭމައްޗަށެވެ. މޭމައްޗަށް ގިނަވާ ސޮނިތައް މަގު ހަދައިލައިފައި ފައިބަމުން ދިޔައީ އުނުގައި އޮތް ހުދުކުލައިގެ ފުއްޕި ޖަނގިލަށެވެ. އެކުއްޖާ ދޭތެރެއަކުން ގައިގެ އެތަން މިތަނުގައި އަތް ޖައްސާލަމުން ހިރުވާލައެވެ. އެއިން ކޮންމެ ފަހަރަކު ރޯންފަށާއިރު ހީވަނީ ތޫނު ކަށްޓެއް ހަރައިލުމުން، އަނިޔާއެއް ލިބުމުން ރޯން ފަށާހެންނެވެ.\nއެ ކުއްޖެއްގެ ރުއިމުގެ އަޑު ދިޔައީ ފަހަރަކަށް ވުރެ ފަހަރެއް ބާރުވަމުންނެވެ. އެ ރުއިމުގެ އަޑާއި މާހައުލުގެ އަޑުތައް މަސްހުނި ވަމުން ދިޔައެވެ. ބައެއް ފަހަރު ގަހުގައި ތިބި ކާޅުތައް ކޯޅިގަންނަ އަޑު މާ ބާރުވެއެވެ. ދޭތެރެއަކުން ގުޑުގުޑާއެއް ދަމާލާ އަޑު އެ އަޑުތަކުގެ ތެރެއަށް އިތުރުވަމުން ދިޔައެވެ. ގޯތިތެރެއަށް ވަދެގެން އައީ ޒުވާން އަންހެނެކެވެ. އޭނާގެ ބޮލުގައި ބަނޑިޔަލެއް، ކިހިލީގައި ބަނޑިޔަލެއް ހުއްޓެވެ.\nއޭނާ އަޅާ ފިޔަވަޅާއެކު ބޮލުގައި ހުރި ބަނޑިޔަލުގައި ހުރި ފެނުން އުފެދެމުންދާ ބާނިތަކުގެ ސަބަބުން ފެންތިކިތައް ދުރަށް ބުރަމުން ދިޔައެވެ. ހަމަ އެ ބާނިތައް ކިހިލީގައިވާ ބަނޑިޔަލުން ވެސް އުފެދެމުން ދިޔައެވެ. ދެ ބަނޑިޔަލުން ފެންތައް ދުރަށް ބުރަމުން ދިޔައެވެ. ބައެއް ފެން ތިކި ތަކުގެ ކުންނަކީ އެ އަންހެން މީހާއެވެ. އަވިން އަންދައިފައިވާ މޫނުގެ ހަންގަނޑުން މުތެއް ފަދައިން ރޮނގުތަކެއް ކުރަހަމުން ކަނދުރާއާ ދިމާއަށް ފެންތިކިތައް ތިރިއަށް ފައިބަމުން ދިޔައެވެ. ކިހިލީގައިވާ ބަނޑިޔަލުން ބުރަމުން ދިޔަ ފެންތިކިތައް އަމާޒުވަމުން ދިޔައީ އޭނާގެ ތުނިތުނި ހެދުމުގެ ބަންދާ ދިމާއަށެވެ. ހެދުމުގައި ޖެހޭ ކޮންމެ ފެންތިއްކެއް ހެދުމުގެ ތެރެއަށް ފޭދިގެންގޮސް ގައިގައި ހެދުން ތަތްކޮށްލައެވެ. ހަށިގަނޑުގެ ދޮންކަން ފޮތިގަނޑުން ފާޅުވެއެވެ. ކޮންމެ ފިޔަވަޅަކާއެކު އެހަރަކާތް ތަކުރާރުވަމުން ދިޔައެވެ.\nއެއީ ސާރާއެވެ. ކިހިލީގައި ހުރި ފެންބަނޑިޔާ ބަހައްޓާލުމަށްފަހު ބޮލުގައި ހުރި ބަނޑިޔާ ވެސް އަށިގަނޑު މަތީގައި ބަހައްޓަލަމުން މަތި ޖަހައިލިއެވެ. ފުން ނޭވާއެއް ދޫކޮށްލުމަށްފަހު އޭނާ މޫނުގައި ހުރި ފެންތައް އަތުން ފޮހެލިއެވެ. ސާރާ ބަލައިލީ ރޯން އިން އޭނާގެ ދަރިފުޅު ޝެޒާ އަށެވެ. ލުއި ގޮތަކަށް ހިނިތުންވެލަމުން ސާރާ ހިނގައިގަތީ ދަރިފުޅާ ދިމާއަށެވެ. ދަރިފުޅަށް ސާރާ ފެނުމުން ރުއިމުގެ އަޑު ބާރުކޮށްލަމުން ތެދުވެވޭތޯ އުޅުނެވެ.\n"ކިހިނެއްވީ މަންމަގެ ދޫނި؟ އަވަހަށް ހުއްޓައިލާ." ދަރިފުޅު ނަގައި މޫނުގައި ބޮސްދެމުން ސާރާ ވައި އަޑުން ބުނެލިއެވެ. "މިއޮތީ އައްޗިކޮށްލައި ފައެއްނު."\nސާރާ އުރައިލުމާއެކު ޝެޒާ ހަރަކާތްތަކެއް ކުރަން ފެށިއެވެ. އޭނާގެ މޫނު ސާރާ މޭމައްޗާ ދިމާއަށް ގެންދާން އުޅުނެވެ. ސާރާ އެކަން ދެނެގަތެވެ.\n"ދޫނި ބަނޑުހައިވީ ދޯ؟" ފަތްޖެހި އެނދުގައި ސާރާ އިށީނެވެ. "އަވަހަށް އުޅޭ ދޯ ބަނޑުފުރައިލަން. މަންމަ އަދި ބަދިގެއަށް ވަންނަން ޖެހޭނެ."\nދަރިފުޅަށް ގާތުންދޭން އިށީނދެ ސާރާ ހަމަޖެހިލިއެވެ. ޝެޒާ ވެސް ފަޔަށް ވައްތަރު ޖައްސަމުން ގާތުން ބޮމުން ދިޔައެވެ. ސާރާ ބަލައިލީ ޝެޒާގެ މޫނަށެވެ. އެ މޫނަށް އަރައިފައިބަމުން ދިޔަ އުފާވެރި ކުލަތައް ފެނިފައި ސާރާ ހިނިތުންވެލިއެވެ. ގުޑުގުޑާގެ އަޑު އިވުމުން ސާރާއަށް ސިހުން ލިބުނެވެ. އޭނާއަށް ބަލައިލެވުނީ އަޑު އިވުނު ދިމާއަށެވެ. އެއަޑު އައީ ޖޯއްޔާ ދިމާއިންނެވެ. ޖޯލީގައި އޮތީ ހަސަންމަނިކެވެ. އެއީ ސާރާގެ ފިރިމީހާ، ވަހީދުގެ ދޮންބައްޕައެވެ. ސާރާގެ ދޮންބަފާބެއެވެ. ހަސަންމަނިކު އޮތީ ކަޅި ޖަހައި ނުލާ ސާރާއަށް ބަލާށެވެ. ސާރާއަށް އެ މަންޒަރު ފެނުނެވެ. އެއާއެކު އޭނާއަށް ކަމެއް ހަނދާވިއެވެ. އޭނާ އަވަސް އަވަހަށް އަތުން ނިވާކޮށްލިއެވެ. ސާރާ ލަދުން އިސްޖަހައިލެވުނެވެ. އޭނާ ރަކިވީއެވެ. އިސް އުފުލައިލަން ވެސް ނުކެރި އޭނާ އިނީއެވެ. ސާރާ މަޑުމަޑުން ހަސަންމަނިކަށް ނުފެންނާނެހެން އަނެއް ފަރާތަށް އެނބުރިލިއެވެ.\nގުޑުގުޑާގެ އަޑު އަވަސްވަމުން ދިޔައެވެ. އެއާ އެއްވަރަށް ސާރާގެ ނޭވާތައް ވެސް އަވަސްވަމުން ދިޔައެވެ. އޭނާގެ ހިތުގެ ހިނގުން ވެސް އަވަސްވަމުން ދިޔައެވެ. ކުއްލިއަކަށް ކަމެއް ހަނދާންވުމުން ތެދުވާހެން ސާރާ ތެދުވިއެވެ. ޝެޒާ ފަތްޖެހި އެނދުގައި ބައިންދާލުމަށްފަހު ހެދުން ރަނގަޅު ކޮށްލަމުން ބަދިގެއާ ދިމާއަށް ދުއްވާގަތެވެ. އޭނާގެ ފަހަތުން ހަސަންމަނިކު ވެސް ގުޑުގުޑާ ހިފައިގެން ދިޔައެވެ.\nމުޅި ތަނުގައި ވަނީ ދުމެވެ. ސާރާ ދެ އަތް ހަރަކާތްކުރަމުން ބަދިގެއަށް ވަނެވެ. އޭނާއަށް ތަންދޮރު ވަކިވާވަރުވީ އިރުކޮޅެއް ފަހުންނެވެ. އޭނާއަށް އޯކަށް ދެމެވޭ ގޮތްވާން ފެށިއެވެ. މުޅި ތަނުގައި ހުރީ އެނދި ރިހައިގެ ވަހެވެ. މުޅި ބަދިގޭގައި ވަނީ އެ ވަހުން އެއްވަސް ވެފައެވެ. އޭނާ ބަލައިލީ ދުމަށްޓާ ދިމާއަށެވެ. ދުމަށި މަތީގައި އޮތް އަތްދޮށް ނަގައި އުނދުނާ ދިމާއަށް ގުދުވެލިއެވެ. އޭނާ ނޭވާ ހިފަހައްޓައިގެން ހުރެ އުނދުން މަތީގައި ހުރި ތެލި ބޭލިއެވެ. މަޑުމަޑުން ތެލި އަރިކޮށްލިއެވެ. ތެލީގައި ހުރި ރިހަތައް ވަނީ ކަޅުވެފައެވެ. ހިލަވެފައެވެ. ތެއްޔާލައި ހިކިފައެވެ.\nސާރާ އަވަސްއަވަހަށް ތެލި ހިފައިގެން ދުންހޮޅިން ނުކުތެވެ. ދެތިން ފިޔަވަޅު އެޅުނު އިރަށް މީހެއްގެ ގައިގައި ޖެހުމުން އަތުގައި ހުރި ތެލި ދޫވިއެވެ. ސާރާއަށް ހަޅޭއްލަވާ ގަނެވުނެވެ. ނަމަވެސް އޭނާގެ އަޑެއް ބޭރެއް ނުވިއެވެ. މީހަކު އޭނާގެ އަނގަމަތީގައި އަތްއެޅީއެވެ. ސާރާ ނޭވާ ހާސްވެގެން ތެޅިގަތެވެ. ކޮންމެވެސް ގޮތަކުން އޭނާއަށް ނޭވާލެވޭ ގޮތްވިއެވެ. އޭނާއަށް އަވަސްއަވަހަށް ނޭވާލެވުނެވެ. ނަމަވެސް، އަނގަމަތީގައި އެމީހަކު ހިފަހައްޓައިގެން ހުރީއެވެ. ވަރަށް ބާރަށެވެ.\nއޭނާގެ ކަނދުރާއާ ދިމާއިން އެމީހާ މޫނު ޖައްސަމުން ދިޔައެވެ. އެމީހާގެ ތުނބުޅީގެ އިސްތަށިތައް ސާރާގެ ކަނދުރާ މަތީގައި ކާއްތަމުން ދިޔައެވެ. ސާރާއަށް ހީވީ އޭނާގެ ކަނދުރާއަށް ތިނޯސްތަކެއް ހަރަމުންދާ ހެންނެވެ. އޭނާގެ އަނެއް އަތުން ސާރާގެ ބަނޑުގެ މަސްތަކާ ކުޅެމުން ދިޔައެވެ. ސާރާއަށް ބަލައިލެވުނެވެ. އެއީ ކާކުތޯއެވެ.\n"ފުއްލާގެ ބަނޑުކޮޅު." އެއީ ހަސަން މަނިކުގެ އަޑެވެ.\nއޭނާ ވާހަކަދައްކަމުން ދިޔައީ ވައި އަޑުންނެވެ. ހީވަނީ މަސްތުވެ ޢަމަލުވެފައިވާ ހެންނެވެ. ސާރާ ގާތަށް ފާޑަކަށް ރުޅި ވެސް އާދެވުނެވެ. ސާރާ ތެޅިގަތް ގޮތުން ހަސަންމަނިކުގެ އަތުން އޭނާ ވީއްލުނެވެ. އޭނާ ހަސަންމަނިކާ ދުރަށް ޖެހިލިއެވެ.\n"ކީއްވެ ދުރަށްދަނީ؟ އެކަކަށް ވެސް ނޭނގޭނޭ. އާދޭ. ރޭގަ ޓަކި ޖެހީމަ ނުހުޅުވީ ކީއްވެ؟ އެ ސޮރު ވެއްދީ ދޯ؟ މިހާރު ބުނެފީމެއްނު ކެތްވާނީ ވަކިވަރަކަށޭ. ގަދަ ހަދަން އުޅެންޏާ ލިބޭނީ ލަނޑޭ. އަނިޔާއޭ." ހަސަންމަނިކު އިންޒާރުގެ ރަނގަބީލުގެ ވާފަށަ ދަމާލިއެވެ.\nހަސަންމަނިކު އަނެއްކާ ވެސް ސާރާއާ ގާތަށް ޖެހިލިއެވެ. ސާރާ ބިރުން ތުރުތުރު އަޅައިގަތެވެ. އޭނާ ފަހަތަށް ޖެހެމުން ދިޔައެވެ. ސާރާގެ ފުންނާބު ޖެހުނީ ފާރުގައެވެ. ސާރާގެ ބުރަކަށި ވެސް ފާރުގައި ޖެހުނެވެ. ތެޅިގަލުން ރާނާ ސިމެންތި ނުޖަހާ ހުރި އެ ފާރުން އުފުލިފައިވާ ގައުތަކުން ބައެއް ގައުތައް ސާރާގެ ބުރަކަށްޓަށް ހެރެމުން ދިޔައެވެ. ސާރާގެ ނޭވާ އަވަސްވަމުން ދިޔައެވެ. ހަސަންމަނިކު ދެ އަތް ފާރުގައި ޖައްސާލިއެވެ. (ނުނިމޭ)


ފަތުރުވެރިޔަކު ގެނބިގެން މަރުވެއްޖެ | Sandhaanu\nފަތުރުވެރިޔަކު ގެނބިގެން މަރުވެއްޖެ\nފަތުރުވެރިޔަކު ގެނބިގެން މަރުވެއްޖެ އެވެ.\nމި ފަތުރުވެރިޔާ މަރުވެފައިވަނީ ޅ. ކުރެއްދޫ ރިސޯޓުގެ މޫދަށް އެރިގެން އުޅެނިކޮށް ގެނބިގެންނެވެ.\nފުލުހުން ބުނީ ފަތުރުވެރިޔަކު ގެނބިގެން މަރުވެފައިވާ ހާދިސާގެ ރިޕޯޓް މިއަދު 11:40 ހާއިރު ލިބުނުކަމަށެވެ. މިހާދިސާގައި މަރުވެފައިވަނީ އުމުރުން 40 އަހަރުގެ އިންޑިއާގެ ރައްޔިތެއް ކަމަށްވެސް ފުލުހުން މައުލޫމާތު ދެއެވެ.\nފުލުހުން ބުނީ އަދި މި ހާދިސާއާ ގުޅިގެން ބަލަން ޖެހޭ ކަންކަން ބަލަމުންދާ ކަމަށެވެ.\nމި ފަތުރުވެރިޔާ ގެނބުނީ ކިހިނެތްކަމެއް ސާފެއް ނުވެއެވެ. ނަމަވެސް އޭނާ މޫދުން ނެގި އިރު އެއްވެސް ހަރަކާތެއް ނެތްކަމަށް ވެއެވެ.\nމިހާދިސާ އާއި ގުޅިގެން އެއަތޮޅު ނައިފަރުގައި ހުންނަ އަތޮޅު ހޮސްޕިޓަލްގެ ޓީމެއް ކުރެއްދޫ ރިސޯޓްގައި މިހާރު އަންނަނީ ހަރަކާތްތރި ވަމުންނެވެ.


Kulli haalathugai, zuvaari dhandah boat jessi pilot ah thaureef | Mihaaru\nކުއްލި ހާލަތުގައި ޒުވާރި ދަނޑަށް ބޯޓު ޖެއްސި ޕައިލެޓަށް ތައުރީފް\nރަޝިޔާގެ ޔުރަލް އެއާލައިންސްގެ އޭ321 ގެ ބޯޓު ޒުވާރި ދަނޑަށް ޖައްސާފައި: އިންޖީނުގައި ދޫނިތަކެއް ޖެހުމުން އިމަޖެންސީގައި ބޯޓު ޖެއްސި ހާދިސާގައި އެއްވެސް މީހަކަށް ސީރިއަސް ގެއްލުމެއް ލިބިފައެއް ނުވޭ. --ފޮޓޯ:އޭއެފްޕީ\n17 އޯގަސްޓް 2019 - 11:31\nމޮސްކޯ (އޮގަސްޓް 17) - ބޯޓުގެ އިންޖީނުގައި ދޫނިތަކެއް ޖެހުމުން ކުއްލި ހާލަތުގައި، ޒުވާރި ދަނޑަކަށް ބުރާސްފަތި ދުވަހު ބޯޓު ޖައްސައި، 233 މީހުން ސަލާމަތްކޮށްދިން ޕައިލެޓަށް ބަތަލެއްގެ ދަރަޖައިގައި އެތައް ބަޔަކު ތައުރީފްކޮށްފި އެވެ.\nމޮސްކޯގެ ޒުކޮވްސްކީ އެއާޕޯޓުން ނައްޓާލިތާ މާގިނައިރެއް ނުވަނީސް އެއާބަސް ޖެޓުގައި ދޫނިތަކެއް ޖެހި ދެ އިންޖީން ވެސް ފެއިލްވި އެވެ. މޮސްކޯ އިން ކްރައިމިއާ އަށް ދަތުރުކުރި ބޯޓުގައި 226 ޕަސިންޖަރުންނާއި ހަތް ކްރޫން ތިއްބެވެ. ގިނަ ޕަސިންޖަރުންނަކީ ޗުއްޓީ އަށް ދަތުރު ކުރި މީހުންނެވެ. ޔުރަލް އެއާލައިންސްގެ ބޯޓު 77 ޓަނަށް ވުރެ ބަރެވެ.\nބޯޓުގެ ޕައިލެޓް ދަމިރް ޔުސުޕޯފް ބުނީ އެއް ޖީނުގައި ދޫންޏެއް ޖެހުނު އިރު ބޯޓު މައްޗަށް ނަގަނީ ކަމަށެވެ. ގިނައިރުތަކެއް ނުވަނީސް ދެ ވަނަ އިންޖީނުގައި ވެސް ދޫންޏެއް ޖެހުނެވެ. ކެޕްޓަން ޔުސުޕޯފް ބުނީ އެއް އިންޖީން ފެއިލްވި ނަމަވެސް އަނބުރާ އެއާޕޯޓަށް ޖެއްސޭނެ ކަމަށް އޭނާ އަށް ލަފާކުރެވުނު ކަމަށެވެ.\nޒުވާރި ދަނޑަށް ޖެއްސި ބޯޓުގެ ޕައިލެޓް ޔުސުޕޯފް: އޭނާ އަށް ދަނީ ތައުރީފް ކުރަމުން. --ފޮޓޯ:ގެޓީ އިމޭޖަސް\n"ދެ ވަނަ އިންޖީނުގެ ވެސް ޕަވާ ދާން ފެށުމުން، ބޯޓު ތިރިވަން ފަށައިފި. ބޯޓު މައްޗަށް ނަގަން މަސައްކަތް ކުރި ނަމަވެސް ފްލައިޓްރާޑަރުން ދައްކަނީ ބޯޓު އޮތީ 243 މީޓަރު (797 ފޫޓު) އުހުގައި ކަމަށް،" އޭނާ ބުންޏެވެ. "އަޅުގަނޑު މަސައްކަތް ކުރީ ބޯޓު މައްޗަށް ނެގުމަށް ފަހު އިންޖީނަށް ދިމާވި މައްސަލަ ބަލަން."\nއެކަމަކު ހުރިހާ ކަމެއް ނާކާމިޔާބުވުމާ އެކު ކެޕްޓަން ޔުސުޕޯފް އާއި ކޯ-ޕައިލެޓް ޖޯޖީ މުރްޒިން ނިންމީ އިންޖީނަށް ތެޔޮ ސަޕްލައި ކުރުން ހުއްޓުވައި، ގްލައިޑިންގައި ގޮސް ޒުވާރި ދަނޑަށް ބޯޓު ޖެއްސުމަށެވެ.\nކެޕްޓަން ޔުސުޕޯފް ބުނީ އިމަޖެންސީގައި ބޯޓު ޖައްސަން އޭނާ ފަރިތަކޮށްފައިވާ ކަމަށެވެ.\nބޮޑު އެކްސިޑެންޓަކުން ބޯޓު ސަލާމަތްކޮށްދިނުމުން އެތައް ބަޔަކު ތައުރީފް ކުރި ނަމަވެސް ކެޕްޓަން ޔުސުޕޯފް ބުނީ އޭނާ އަކީ ބަތަލެއް ކަމަށް އިހްސާސް ނުވާ ކަމަށާއި އޭނާ ކުރީ ކުރަން ޖެހޭ ކަމެއް ކަމަށެވެ.\n"އަޅުގަނޑަށް އޮތީ ޕަސިންޖަރުންނާއި ކްރޫން އަދި ބޯޓު ސަލާމަތް ކުރުން،" ޕައިލެޓް ބުންޏެވެ.\nރަޝިޔާގެ ރިޔާސީ ގަނޑުވަރުގެ ތަރުޖަމާނަކު ވިދާޅުވީ ބޯޓުގެ ދެ ޕައިލެޓުންނަށް ގައުމީ ފެންވަރުގެ އެވޯޑެއް ދޭނެ ކަމަށެވެ. ރަޝިޔާގެ ބޮޑު ވަޒީރު ދިމިތުރީ ޕެސްކޯފް ވިދާޅުވީ ބަތަލުންތަކެއް ފަދަ ޕައިލެޓުންނަށް ގައުމުގެ އެންމެ މަތީ އިނާމު ހައްގުވާ ކަމަށެވެ. އޭނާ ވަނީ ގައުމީ ފެންވަރުގެ އެވޯޑެއް ޕައިލެޓުންނަށް ދިނުމަށް ޓްރާންސްޕޯޓް މިނިސްޓްރީ އަށް އަންގަވައިފަ އެވެ.\nރަޝިޔާގެ އެންމެ ކުޅަދާނަ އެއް ޕައިލެޓް ކަމަށްވާ ޔޫރީ ސިޓްނިކް ބުނީ ޔުސުޕޯފް ކަންތައް ކުރީ އެ ހާލަތުގައި ކަންތައް ކުރެވޭނެ އެންމެ ރަނގަޅަށް ކަމަށެވެ.\nކުއްލި ހާލަތުގައި ދަނޑަކަށް ޖެއްސުމުގެ ތެރޭގައި 70 ވަރަކަށް ޕަސިންޖަރުންނަށް ކުދިކުދި އަނިޔާތައް ލިބުނެވެ. ހޮސްޕިޓަލުގައި ބާއްވަން ޖެހުނީ 69 އަހަރުގެ އަންހެނެއް އެކަންޏެވެ.\nއިމަޖެންސީގައި ޒުވާރި ދަނޑަށް ޖެއްސި އެއާބަސް އޭ321 ގެ ބޯޓު ކައިރީގައި ރެސްކިއު ޓީމުތައް ހަރަކާތްތެރި ވަނީ. --ފޮޓޯ:ރޮއިޓާސް\nބައެއް ތަޖްރިބާކާރުން ބުނި ގޮތުގައި ޒުވާރި ދަނޑަކަށް ބޯޓު ޖެއްސޭ ގޮތްވުމަކީ ވަރަށް ބޮޑު ރަނގަޅެކެވެ. އެއީ ޒުވާރި ގަސްތައް ކަޝަންއެއް ގޮތަށް މަސައްކަތްކުރި އިރު ވާރޭ ވެހުމުން ބިންގަނޑު ވެސް އޮތީ ތެމި، ޗަކަވެފަ އެވެ. އެހެންވެ އިންޖީނުން އަލިފާން ކަނި ކެނޑިފައެއް ވެސް ނުވެ އެވެ.\nއެއާލައިނުގެ ތަރުޖަމާނަކު ބުނީ ބޯޓަށް ބޮޑެތި ގެއްލުންތަކެއް ލިބިފައިވާ ކަމަށާއި އެ ބޯޓު ދަތުރުތަކުގައި ދެން ބޭނުން ނުކުރާނެ ކަމަށެވެ.\nބޯޓުން ދަތުރުކުރި ސްވެޓްލަނާ ބަބިނާ ކިޔާ ޕަސިންޖަރަކު ބުނީ މަދު ސިކުންތުކޮޅެއްގެ ތެރޭގައި ދިމާވި ހާދިސާއެއްގައި އެހާ އޮމާންކޮށް ބޯޓު ޖެއްސީތީ ޕައިލެޓުންނަށް ތައުރީފް ކުރާ ކަމަށެވެ.\nޕައިލެޓް ޔުސުޕޯފްގެ އުފަން ޓައުންގެ ގަވަރުނަރު ވިދާޅުވީ ޔޫރަލް އެއާލައިންސްގެ ބޯޓުގެ ކްރޫން ދައްކުވައިދީފައި ވަނީ އާދަޔާޚިލާފު ހުނަރުވެރިކަމެއް ކަމަށާއި އެއީ ހަމަ ބަތަލުން ކަމަށެވެ.\nމި ހާދިސާ ރަޝިޔާގެ ކަމާބެހޭ ފަރާތްތަކުން މިހާރު ވަނީ ތަހުގީގު ކުރަން ފަށައިފަ އެވެ. މޮސްކޯގެ އެއާޕޯޓްތަކާ ކައިރީގައި ދޫނި އުޅޭ މައްސަލަ ވަނީ ވަރަށް ބޮޑުވެފަ އެވެ. ބައެއް މީހުން ބުނަނީ ދޫނި ގިނަވަނީ އެ ސަރަހައްދަށް ކުނި އަޅާތީ ކަމަށެވެ. އޭވިއޭޝަން އޮފިޝަލުން ބުނަނީ މިއީ ބޯޓުތަކަށް ހުރި ބޮޑު ނުރައްކަލެއް ކަމަށެވެ. މީގެ ކުރިން ވެސް މިފަދަ ހާދިސާތައް ހިނގާފައިވެ އެވެ.\nޖެނުއަރީ 2009 ގައި ހިނގި ހާދިސާގައި ޔޫއެސް އެއާވޭސްގެ ބޯޓު ހުޑްސަން ކޯރުގައި. --ފޮޓޯ:ގެޓީ އިމޭޖަސް\nބައެއް މީހުން ބުނި ގޮތުގައި މިއީ 2009 ވަނަ އަހަރު ނިއު ޔޯކުން ނައްޓާލި ބޯޓެއްގެ އިންޖީނުގައި ދޫނިތަކެއް ޖެހުމުން ނިއު ޔޯކުގެ ހުޑްސަން ކޯރަށް ޔޫއެސް އެއާވޭސްގެ ބޯޓެއް ޖެއްސި ހާދިސާގެ ހަނދާންތައް އާކޮށްދިން ކަމެއް ކަމަށެވެ. އެ ފަހަރުގެ އެކްސިޑެންޓުގައި ވެސް ބޯޓުގައި ތިބި 155 މީހުން ސަލާމަތްކުރި އެވެ. އެ ހާދިސާ އަށް ވަނީ ފިލްމެއް ވެސް ހަދައިފަ އެވެ.\nރަޝިޔާގެ އޭ321 ޖެޓުގެ 33 އަހަރުގެ ޕައިލެޓް ޔުސުޕޯފްގެ ތަޖްރިބާ މަދު ނަމަވެސް ހުޑްސަން ކޯރަށް ޖެއްސި 57 އަހަރުގެ ޕައިލެޓަކީ ބޯޓު ދުއްވުމުގެ 30 އަހަރުގެ ތަޖުރިބާ ހުރި މީހެކެވެ.\n13 ކޮމެންޓް, 147 ރިއެކްޝަންސް\nމިޙާދިސާއަކީ ދޫނިތަކެއްގެ ސަބަބުން ދިމާވި ޙާދިސާއެއްކަމަށް ބުނެފައިވޭ...އަދި ބޮޑު ސިންގާ ދޫންޏެއް ފުލައިޓާއި ދިމާލުން މަތީގައި އުދުހޭކަމީ ދޫނިބޭނުންކޮށްގެން މީހުން މިހާރު އުދުހެންވެއްޖެކަމަށް ދޫނިތައް ދީފައިވާ ބާރުގަދަ މެސެޖެއް. މިދޫނިތަކުގެ އަޑު އަހަންޖެހޭ.\nއެންމެ ފަހުން އައްޑޫގެ ޓްރެއިނިންގް ސްކޫލްއިން އިންޖިން ފެއިލް ވެގެން ޖެއްސި މަތިންދާބޯޓުގަ އިން އިންސްޓްރަކްޓަރުގެ މޮޅުވާހަކަ ވެސް ދައްކަބަލަ.\nމިއީ ވަރަށްދެރަކަމެއް. ދަނޑުވެރިޔާގެ ހައްގުތައް ކޮބާ. މިކަން ހަރުކަށި އިބާރާތުން ކުއްވެރިކުރަން\nމުޙައްމަދު މާޖިދު ތީކިހިނެތް ވެގަ ހުރި މީހެއް.. ސަތޭކަ ޒުވާރިދަނޑަށްވުރެ އެ ހުރިހާ މީހުންގެ ފުރާނަ މުހިއްމު.. އެމީހާގެ ހައްގު އެމީހާއަށް ލިބޭނެ .. އުފާވަނީ އެންމެން ސަލާމަތްވީތީ..\nފުލައިން ސްކޫލްގެ މަތިންދާ ބޯޓެއް އިންޖީން ފެއިލްވުމުން ކަނޑަށް ޖެއްސުމުން ދިވެހި ހަބަރުތަކުގައި ހުރީ ބޯޓު ވެއްޓުނީ ކަމަަށް.. އެކަމު މިހަބަރުގައި އޮތް ގޮތަށް އިންޖީން ފެއިލް ވެގެން ޒުވާރި ދަނޑަށް އަދި 2009 ގައި ކޯރަށް ޖެއްސި ބޯޓު ވެސް ވެއްޓުނީ އެކޭ ނެތް ލިޔެފައެއް.. މިއީ ވިސްނުމުގެ މައްސަލައެއް.. އިންޖީން ފެއިލް ވުމުން އެންމެ ރައްކާތެރި ތަނަކަށް ބޯޓު ޖެއްސުމަކީ ބޯޓް ވެއްޓުމެއް ނޫން.. އެވާނީ ބޯޓް ޖެއްސީކަމަށް.. ލޭންޑިން އަކަށް..\nއިންޖީނު ފެއިލްވެގެން ތަނެއްގަ ޖެހެންދެން ތިރިއަށް އަންނަ އައުމަށް ދިވެހިބަހުން ކިޔަނީ ވެއްޓުން. ޖެއްސުން ކިޔަނީ އޭގެ އަމިއްލް ބާރުގަ އައިސް ތަނެއްގަ ޖެއްސުމަށް\nކެޕްޓަން ޔުސުޕޯފް އާއި ކޯ-ޕައިލެޓް ޖޯޖީ މުރްޒިން ނިންމީ އިންޖީނަށް ތެޔޮ ސަޕްލައި ކުރުން ހުއްޓުވައި، ގްލައިޑިންގައި ގޮސް ޒުވާރި ދަނޑަށް ބޯޓު ޖެއްސުމަށެވެ. މިއީ ވައިގެތެރޭގަ އޮތްބޯޓު ތިރިވަމުން ދިޔައިރު ކޮންޓުރޯލްކޮއްގެން ޖެއްސިކަން އެގޭ ބަހެއް ދެވަނައީ ކޮންޓުރޯލް ނެތްނަމަ ފުރާނަތަކެއް ގެއްލިދިޔައީސްކަން. ވީމާ ދިވެހިބަހުން ވެއްޓުން މިހާދިސާއައް ނުކިޔޭނެ.\nމި މުޙައްމަދު މާޖިދަކީ ވަރަށް ބޮޑު ގަމާރެއްކަމަށް ފަހަގަ ކުރެވޭ.. ބަލަ އެޔަށް ކިޔަނީ ކޮންޓްރޯލް ލޭންޑިންގް .. އެއްވެސް ކޮންޓްރޯލެއް ނެތިގެން ވެއްޓޭނީ.. މި ކޮންމެ ހާދިސާއެއްގައިވެސް މީހުން ސަލާމަތް ވީކަމަށްޓަކައި ﷲ އަށް ހަމްދުކޮށް ޝުކުރުކުރަންޖެހޭ.. މުދަލަކީ ފަހުން ވެސް ލިބޭނެއެއްޗެއް. މީހެއްގެ ފުރާނަ ދިޔައިމަ ދެން އެމީހާ އެއް ނުލިބޭނެ..\nގެއްލުމެއް ލިބުނުނަމަ ބަވާނީވެސް ޕައިލެޓަށް.\nތިބޭ ކާގަޅާގެން ކޮމެންޓުކުރަން..\nއެހެންވީމަތާ ސަލާމަތްވީމް ތައުރީފުކުރީވެސް ގައުމީ އެންމެމަތީޝަރަފާއިއެކު


200 million dollar dhakkan jehidhaanethee TATA aa eku alun ebbasvumugai soikuranee | Mihaaru\nވިޔަފާރި / ޓާޓާ ގްރޫޕް\n200 މިލިއަން ޑޮލަރު ދައްކަންޖެހިދާނެތީ ޓާޓާއެކު އަލުން އެއްބަސްވުމުގައި ސޮއިކުރަނީ\nޓާޓާ ހައުސިން އިން އޯޑިއޯން ހުރިތަނުގައި އަޅާ މަތީ ފެންވަރުގެ އެޕާޓްމަންޓް ބިލްޑިންގެ ބިންގާ އިންޑިއާ ސަފީރު މިދިޔަ އަހަރުގެ ފެބްރުއަރީ މަހު އަޅުއްވައިދެއްވަނީ. ފޮޓޯ: ހުސެއިން ވަހީދު /މިހާރު\n30 ސެޕްޓެމްބަރ 2018 - 14:31\nކުރީގެ އޯޑިއޯން ސިނަމާ ހުރި ބިމާއި ކުރީގެ ނާދީ ހުރި ބިމުގައި ފްލެޓް އަޅަން އިންޑިއާގެ ޓާޓާ ކުންފުންޏާ އެކު ހެދި އެއްބަސްވުން އުވާލުމުން އެ ކުންފުންޏަށް ބަދަލުގައި 200 މިލިއަން ޑޮލަރު (ތިން ބިލިއަން ރުފިޔާ) ދައްކަން ޖެހިދާނެތީ އަލުން އެއްބަސްވުމެއް ހަދައި ފްލެޓް އަޅަން ބިމެއް ދީފި އެވެ.\nއިމާރާތްކުރަން ޖެހޭ ފްލެޓްތަކުގެ މަސައްކަތް، ކަނޑައަޅާފައިވާ މުއްދަތުގައި ނުފެށުމުން ސަރުކާރުން އެއްބަސްވުން ބާތިލްކޮށްފައި ވާތީ އެ ކުންފުނިން ވަނީ ގެއްލުމުގެ ބަދަލުގެ ގޮތުގައި ހޯދަން ދައުވާކުރި 200 މިލިއަން ޑޮލަރު ހޯދަން އިންޑިއާގެ މުމްބާއީގެ އާބިޓްރޭޝަން ސެންޓަރަށް ހުށަހަޅައިފަ އެވެ.\nއެމްޑީޕީގެ ސަރުކާރުން ޓާޓާ ކުންފުންޏާ އެކު ހެދި އެއްބަސްވުމުގެ ދަށުން ކުރީގެ ގާކޮއްޓާއި އަރަބިއްޔާގައި ސޯޝަލް ހައުސިންގެ 280 ފްލެޓު އަޅަން ޖެހެ އެވެ. އޭގެ ބަދަލެއްގެ ގޮތުން މަތީ ފެންވަރުގެ ފްލެޓް އަޅާ ވިއްކަން ޓާޓާ އަށް ދިނީ އޯޑިއޯން އާއި ނާދީ ހުރި ބިމެވެ. އެއްބަސްވުމުގެ ދަށުން، ރިސޯޓެއް ހަދަން ޅ. ޅޮއްސަލަފުށި ވެސް ޓާޓާ އަށް ދިނެވެ. ނަމަވެސް މަސައްކަތް ފަށަން ދިން މުއްދަތުގައި ނުފެށި ކަމަށް ބުނެ އެއްބަސްވުން ބާތިލުކުރަން ނިންމީ މިދިޔަ އަހަރުގެ އޭޕްރިލް މަހު އެވެ.\nނާދީ ހުރި ތަނުގައި ފްލެޓް އަޅަން ޓާޓާ ކުންފުނިން ކޮނެފައި. އެ އެއްބަސްވުމުގައި އަލުން ސޮއިކުރަން ސަރުކާރުން ވަނީ ނިންމާފައި.\nހައުސިން މިނިސްޓަރުގެ ނައިބު އިބްރާހިމް ނަޒީމް މިއަދު ވިދާޅުވީ ސަރުކާރުން އަލުން އެ ކުންފުންޏާއެކު އެއްބަސްވުމެއްގައި ސޮއިކުރަން ނިންމީ، އެ މައްސަލައިގެ އާބިޓްރޭޝަން އިންޑިއާގައި ކުރިޔަށް ގެންދިއުމުން އެ ކުންފުނީގެ ކޮޅަށް ބުރަވެދާނެ ކަމަށް ބެލެވޭތީ ކަމަށެވެ.\n"އާއްމުކޮށް މިކަހަލަ އެގްރިމަންޓްތައް ހަދާއިރު އާބިޓްރޭޝަނަށް ދާން ޖެހިއްޖެ ނަމަ އޮންނަނީ ސިންގަޕޫރުގައި. ނަމަވެސް އެ އެއްބަސްވުން ހަދާފައި އޮތީ އިންޑިއާގައި އާބިޓްރޭޝަން ކުރިޔަށް ގެންދާ ގޮތަށް. އެ މީހުން ކްލެއިމް ކޮށްފައި އޮތް 200 އެއްހާ މިލިއަން ޑޮލަރު ހޯދަން،" ނަޒީމް ވިދާޅުވި އެވެ.\nއޭނާ ވިދާޅުވީ ޓާޓާއެކު ހެދި އެއްބަސްވުން އުވާލަން ޖެހުނީ އޯޑިއޯން އާއި ނާދީ ހުރި ބިން ބަދަލުކުރަން ހުށަހެޅުމުން އެކަން ގަބޫލުނުކުރުމުން ކަމަށެވެ. އަދި އެ މައްސަލަ އާބިޓްރޭޝަނަށް ހުށަހެޅުމުން ކާމިޔާބު ނުވާނެކަން ޔަގީންވުމުން ކޯޓުން ބޭރުގައި މައްސަލަ ހައްލުކުރަން ހުށަހަޅައި އެކަން ޓާޓާއިން ގަބޫލުކުރީ ކަމަށް ވެސް ނަޒީމް ވިދާޅުވި އެވެ.\n"އެ ކުންފުނިން އައުޓް އޮފް ކޯޓް ސެޓްލްމަންޓަކަށް ދާން ނިންމުމުން އަޅުގަނޑުމެން ނިންމީ އޯޑިއޯންގެ ބަދަލުގައި ކުރީގެ ކުނިކޮށިން ގާތްގަނޑަކަށް 10،000 އަކަފޫޓުގެ ބިމާއި ނާދީ ހުރި ތަން އަދި ރިސޯޓު ހަދަން ރަށެއް ވެސް ދޭން. ދެން ކުރީގެ އެއްބަސްވުމުގެ ޓާމްސް [މާއްދާ]ތައް ހުންނާނީ،" އޭނާ ވިދާޅުވި އެވެ.\nނަޒީމް ވިދާޅުވީ އަލަށް އެކުލަވާލި އެއްބަސްވުމުގައި ވެސް، އެ ކުންފުނިން ހަދާ ތަންތަނުން ސަރުކާރަށް ވަކި މިންވަރަކަށް އެޕާޓްމަންޓް ދޭން ޖެހޭނެ ކަމަށް ހިމަނާފައިވާނެ ކަމަށެވެ.\n"އެ އެގްރިމަންޓްގައި ސޮއިކުރުމުގެ ކުރިން ލަފާ ހޯދަން އޭޖީ އޮފީހަށް ވާނީ ހުށަހަޅާފައި. އެކަން ފައިނަލްވުމުން އެ އެއްބަސްވުމުގައި އަލުން ސޮއިކުރެވޭނެ،" އޭނާ ވިދާޅުވި އެވެ.\nޓާޓާއާ އެކު ހެދި އެއްބަސްވުން އުވާލުމުން އެ ކުންފުނިން ބުނެފައި ވަނީ ފްލެޓް އަޅަން އެ ކުންފުންޏާ އެކު ސަރުކާރުން ހެދި އެއްބަސްވުމަށް އަމަލުކޮށްފައިވާނެ ކަމަށާއި އެއްބަސްވުން ބާތިލްކުރުމުން ކަންބޮޑުވާ ކަމަށެވެ. އަދި އެ މައްސަލައަށް ސުލްހަވެރި ހައްލެއް ހޯދަން މަޝްވަރާނެ ކަމަށާއި ހައްލެއް ނުލިބިއްޖެ ނަމަ އާބިޓްރޭޝަނަށް ދިއުމުގެ ފުރުސަތު އެ ކުންފުންޏަށް ލިބިގެންވާ ކަމަށް ވެސް އެ ކުންފުނިން ބުންޏެވެ.\nމި ފަހުން ދިވެހި ސަރުކާރަށް ވަނީ ބައިނަލްއަގުވާމީ ދެ އާބިޓްރޭޝަނެއް ނާކާމިޔާބުވެ، ބޮޑު އަދަދެއްގެ ބަދަލު ދޭން ޖެހިފަ އެވެ. އެއީ ވެލާނާ އިންޓަނޭޝަނަލް އެއާޕޯޓް ހިންގަން އިންޑިއާގެ ޖީއެމްއާރާ އެކު ވީ އެއްބަސްވުން އުވާލުމުން 271 މިލިއަން ޑޮލަރާއި ބޯޑަ ކޮންޓްރޯލް ސިސްޓަމެއް ގާއިމުކުރަން މެލޭޝިއާގެ ނެކްސްބިޒާ އެކު ވީ އެއްބަސްވުން އުވާލުމުން ދޭން ޖެހުނު 15 މިލިއަން ޑޮލަރުގެ މައްސަލަ އެވެ. އެ ކުންފުންޏަށް ދޭން ޖެހޭ ފައިސާ އަދިވެސް ސަރުކާރުން ނުދެ އެވެ.\nޖީއެމްއާރަށް ސަރުކާރުން ވަނީ 2016 ވަނަ އަހަރުގެ ނޮވެމްބަރު މަހު ބަދަލު ދީފަ އެވެ.\nބޯހިޔާވަހިކަން ހައުސިން މިނިސްޓްރީ ގާކޮށި ނާދީ ބިލްޑިން ޓާޓާ ގްރޫޕް\n81 ކޮމެންޓް, 151 ރިއެކްޝަންސް\nމާލޭގައި އިތުރަށް ފްލެޓް މިވަގުތު އަޅާނެ ކަމެއް ނެތް. ހުޅުމާލެއިން ތިމީހުންނަށް ތަން ދީ. އެބިން ހުސްކޮށްލައިބަލަ ނިކަން. މިތަނުގައި މިހާރު މަގު ހިނގާ މުސްކުޅިއަޅު ވަރުބަލިވެގެންވެ މަޑުކޮށްނުލެވޭ ވަރު ވެއްޖެ އޭ.\nދިވެހިންނަށް ރަގަޅުވާނި ބައެއްގެ އަޅުވެތިކަމުގައި އުޅުނިއްޔާ، ފަހެ ކަލޭމެން އެމީހުންގެ ވަޒީފާގައި އުޅެ، އެމީހުނަން ނޯކްރީ ކުރަންޖެހޭނެ ކަމަށް ބެލެވެ ކުރިޔަށް އޮތް 20 އަހަރު ތެރޭގައި، ދެން ލަލަލާ، އެމީހުންގެ ކުންފުނިތައް ފެތުރިގެންދާނެ ވަބާއެއްހެން،\nޝުކުރިއްޔާ! ހެޔޮ ދުއާ ސަލާން ދިވެހިންންނަށް! އަހަރެމެން ފުލެޓް އެޅީމަ އޭގެ އަގުވެސް ދީފަ، މަޖީދީމަގު ހުރިތަނެއްގެ ތިރީ2ފުލޯ ދީފަ، ނާދީއާއި އޯޑިޢޯނާއި ފަޅުރަށަކާ ަހަރެމެން ހިތުހުރިގޮތަކަށް ހަދަންދިނީމާ! ދެން އަންނަ ޢީދަކަށް ހިކި ކުލައިގެ 100 ވަރަކަށް ކިލޯ ވެދުމަކަށް ފޮނުވަދޭނަން\nޓާޓާއަށް ބިމެއް ނުދޭނަމޭ ކިޔާފަ މާރަނގަޅު ބިމެއް މިހާރު ތިދެނީ. މި ސަރުކާރުގެ ނިޔަތް މިހިރަ ފެންނަނީ. މިމުއާމަލާތުން ކިހާފައިސާއެއް ޔާމީނަށް ލިބޭނެބާ.\nމިއިންޑިޔާއަކީ ދިވެހިންނަށް ދިމާވެފައިވާ ބޮޑު މިސީބާތެއް\nއެހެންވީމަ ތިވީ ކޯއްޗަކަށް ގުއިތަފާލީގަ ދަނޑިމްތަޅަނީ\nގައމު ވިއްކާލީ ބޮޑުޓެރަރިސްޓް ޖަމާއަތުން\nމިޤައުމު މިދަނީ އިންޑިޔާގެ މުށުތެރެޔަ.\nވަކި ބަޔަކު ބެނުންވަނީ އެގޮތައް ލިބޭނެ މޯޅުތަކެއް އޮންނާނެ ކަމަށް. އަޅުވެތިކަން ނޫން އެކައްޗެއްވެސް ނުލިބޭނެ ހަމަ\nބަލާ އެއްކަހަލަ އިންޑިއާ ރުޑިންތަކެއް މިއީ. މިހާ ފަރުވާ ކުޑަ ކޮށް އެމީހުންނާ އެގްރީމެންޓް ހަދަން ޖެހޭތަ އެހެންނޫނަސް؟ ބޯހަލާކު މި ބަޔަކާ ހެދި، އިންޑިއާ ކުންފުނިތަކާ ޑީލްވެސް ނެހެދިއްޔާ ރަނގަޅު ވާނީ\nއުބައްޖެހުން! ޢެއްބަސްވުމާ އެއްގޮތަށް ކަންކަން ކުރެވިފައި ވާނަމަ އާބިޓްރޭޝަންގައި ފައިސާ ދޭކަށް ނުޖެހޭނެ!


BREAKING: Raees Nasheed Covid-19 Vaccine Jassavaifi - Vaguthu\nރައީސް ނަޝީދު ކޮވިޑް-19 ވެކްސިން ޖައްސަވައިފި\nރައީސް ނަޝީދު މިއަދު ކޮވިޝީލްޑް ވެކްސިން ޖައްސަވަނީ. --- ފޮޓޯ: މަޖިލިސް\nކޮވިޑް-19 އިން ރައްކާތެރިވުމަށްޓަކައި އުފެއްދި ކޮވިޝީލްޑް ވެކްސިން ރައްޔިތުންގެ މަޖިލިހުގެ ރައީސް މުހައްމަދު ނަޝީދު ޖައްސަވައިފިއެވެ.\nސޯޝަލް ސެންޓަރުގައި ބޭއްވި ހާއްސަ ރަސްމިއްޔާތުގައި ނަޝީދު ވަނީ ވެކްސިންގެ އެއް ޑޯޒް ޖައްސަވައިފައެވެ. ނަޝީދުގެ އިތުރުން ރައީސް އިބްރާހިމް މުހައްމަދު ސޯލިހާއި އުއްތަމަ ފަނޑިޔާރު މުއުތަސިމް އަދުނާނާއި ބައެއް ވަޒީރުން ވަނީ ކޮވިޑް-19 ވެކްސިން ޖައްސަވައިފައެވެ.\nވެކްސިން ދިނުމުގެ ޕްރޮގްރާމް މިއަދު ފެށި އިރު، މާލެ އާއި އައްޑޫ ސިޓީ އާއި ހދ. ކުޅުދުއްފުށީގައި މި ޕްރޮގްރާމް ކުރިއަށްދާނެއެވެ.\nނަޝީދު ވެކްސިން ޖެއްސެވި އިރު، އެމަނިކުފާނަކީ ކޮވިޑް-19 އިން ރައްކާތެރިވުމަށް އިންޑިއާ އިން ރާއްޖެ އަށް ފޯރުކޮށްދިން ވެކްސިން ވީހާވެސް އަވަހަށް ޖައްސަވަން ކެތްމަދުވެފައި ހުންނެވި ބޭފުޅެކެވެ.\nރާއްޖޭގެ ސިއްހީ މަސައްކަތްތެރިންނާއި ފްރަންޓްލައިން މީހުންނާއި ބޮޑެތި ބަލިތަކަށް ފަރުވާ ކުރާ މީހުންނަށް ވެކްސިން ދިނުމަށް އިންޑިއާ އިން ދާދި ފަހުން ރާއްޖެ އަށް ވަނީ ކޮވިޝީލްޑް ވެކްސިންގެ 100،000 ޑޯޒް ހަދިޔާކޮށްފައެވެ. ކޮވިޝީލްޑް ވެކްސިންއަކީ އޮކްސްފޯޑުގެ އެސްޓްރާޒެނެކާއިން ތަރައްގީކޮށް، އިންޑިއާގެ ސީރަމް އިންސްޓިއުޓުން އުފައްދާފައިވާ ދުނިޔޭގައި މިހާރު އެންމެ މަޝްހޫރު އެއް ވެކްސިނެވެ.\nއިންޑިއާ އިން ވަނީ މި ވެކްސިން އަވަށްޓެރި ގައުމުތަކަށާއި ބޮޑެތި ގައުމުތަކަށް ވެސް ފޮނުވަން ފަށައިފައެވެ. އޭގެ ތެރޭގައި ބްރެޒިލް، މޮރޮކޯ، ދެކުނު އެފްރިކާ، ސްރީ ލަންކާ، ބަންގްލަދޭޝް، ނޭޕާލް، ބޫޓާން، މިޔަންމާ، ސީޝެލްސް، މޮރިޝަސް ފަދަ ގައުމުތައް ހިމެނެއެވެ.\nނަޝީދު މީގެކުރިން ކުރެއްވި ޓުވީޓެއްގައި ވިދާޅުވީ ރާއްޖެ އަށް މިހާރު ލިބިފައި ހުރި ކޮވިޑް އެސްޓްރާޒެނެކާ ވެކްސިން ޖަހަން ބޭނުންފުޅުވާ ކަމަށެވެ. ނަޝީދު އެ އިޝާރާތް ކުރެއްވީ ކޮވިޝީލްޑްގެ ވެކްސިނަށެވެ.\n"އަޅުގަނޑު އެދެނީ ވީހާވެސް އަވަހަކަށް އަޅުގަނޑަށް ވެކްސިން ލިބި، އަޅުގަނޑުގެ ފަރާތުން ވެސް އެއްވެސް މީހަކަށް ބަލި ނުޖެހި، އަޅުގަނޑު ވެސް ރައްކާތެރިވެ، އެންމެން މިކަމުން ސަލާމަތްވުން،" ނަޝީދު ވިދާޅުވިއެވެ.\nދުނިޔޭގައި ވެކްސިން އުފައްދާ އެންމެ ބޮޑު ކުންފުނި ސީރަމް އިން އުފެއްދި ކޮވިޝީލްޑަށް ދުނިޔޭގެ ސިއްހަތު ޖަމިއްޔާ، ޑަބްލިއުއެޗްއޯ އިން އަދި ހުއްދަ ދީފައެއް ނުވެއެވެ. އެކަމަކު، ސީރަމް ކުންފުނިން ވަނީ ވެކްސިންގެ ހުއްދަ އަށް އެދި ޑަބްލިއުއެޗްއޯ އަށް ހުށަހަޅައިފައެވެ. ޑަބްލިއުއެޗްއޯގެ ހުއްދަ ނުލިބި އުޅެނިކޮށް ބައެއް ގައުމުތަކުން މިހާރު ވަނީ ކޮވިޝީލްޑް ވެކްސިން ޖަހަން ފަށައިފައެވެ. އޭގެތެރޭގައި އިންޑިއާ ވެސް ހިމެނެއެވެ.\nއެކަމަކު، މި ވެކްސިނަށް މޯލްޑިވްސް ފުޑް އެންޑް ޑްރަގް އޮތޯރިޓީ (އެމްއެފްޑީއޭ) އިން ވަނީ ހުއްދަ ދީފައެވެ.\nފެބުރުއަރީ 1, 2021 10:01\nދެން މަޖިލިސް މެންބަރުންނަށާ ޢައިލާޔަށް ކޮން އިރަކުންތޯ؟ މެންދުރު ފަހުންތޯ؟ދެން މަޖިލިސް މެންބަރުންނަށާ ޢައިލާޔަށް ކޮން އިރަކުންތޯ؟ މެންދުރު ފަހުންތޯ؟\nފެބުރުއަރީ 1, 2021 10:37\nއޭނާ ޖެހި ވެކްސިންގެ ހަޤީޤަތް ހާމަކު ރަން ޖެހެއެވެ އެއީ\nކޮވިޑްވެކްސިންތޯ ނޫނީ ގޮތް ދެއްކުމަށް ހެދި މަކަ ރެއްތޯ\nއޭނާ ކުރ ރާ ކަންކަމަކީ އިޚްލާސްތެ ރި ނިޔަތެއް އޮވެގެން ކު ރާ ކަންމެއްނޫނެވެ ސިޔާސީ ފައިދާއެއް ދަމައިގަތުމުގެ ބޭނުމުގައި ހަދާ މަކަ ރެވެ.\nއިންޑިއާއިން ތިގެނައި އެއްޗެއް ނުޖަހާނެހެން ހީވަނީ.\nފެބުރުއަރީ 1, 2021 11:06\nތިވާނީ ފައިޒާވެކްސިން ފުޅީ ލޭބަލް ނައްޓާލާފަ ކޮވިޝީޑު ފުޅީ ލޭބަލު ތަތްކޮށްފަ އޮޅުވާލައގެން ޖެހީކަމަށް! ނަޝީދަކީ އޮޅުވާލުމާ މަކަރުހެދުމުގަ އަރާހުރިމީހެއް!؟\nފެބުރުއަރީ 1, 2021 11:16\nއަސްލުވެސް ވަރަށް ރަނގަޅަށް ތީ ވިދާޅުވީ..ތި އިންޖެކްޝަނައް ފެންއަޅައިގެން ޖެހިޔަސް ރައްޔިތުންނަކަށްނޭގޭނެ ތި ޖެހީ ކޯއްޗެއް ކަމެއް..ދަޅަ ދެއްކިކަމަށްވެސްވެދާނެ..\nފެބުރުއަރީ 1, 2021 11:00\nއައިވީފެން ތިޖެހީ ދޯ ތިޖެހީ\nޔޫ އެސް އިން މި ބޭފުޅުންނަށް ވަކިން ވެކްސިންކޮޅެއް ގެނަސްގެން މިޖަހަނީ.. ދޯ؟\nވަރަށް ފައްކާ ސްޓަންޓް.. ދިވެހީން ގަޔަށް ޓެސްޓް ވެކްސިން ޖައްސުވަން ޖަހާ ރޮކެޓް ދޯ؟\nބަކްރާ ކަތިލަން މަގުފަހިކުރުވަނީ ދޯ؟\nފެބުރުއަރީ 1, 2021 11:20\nކަލޭމެން ތިޔަ ވެކްސިނެއް ތިޔަ ޖަހަނީ ކޮންމެހެން ޖަހަން ބޭނުންވެގެންނެއް ނޫން، ކިރިޔާހެންވެސް ގޮތެއް އޮތްނަމަ ނުޖަހާނެ، ވެރިކަމަށްއައީ ރައްޔިތުންގެ ހައްގުގައޭ ރައްޔިތުންގެ ފުރާނައަށްޓަކައޭ ކިޔައި ރައްޔިތުންނަށް ދެއްކި ދޯކާ މިއަދު ތިޔައޮތީ އަރާ ހަމަކޮށްފަ، ދެން ތިކަމުން ރެކެވޭނެ އެއްވެސް ގޮތެއް ނެތިގެން ހަތަރު ފަރާތުން ބެދި ހިތާދެކޮޅަށް ތިޔަ ކަމެއް ތިޔަ ކުރަނީ. ރާކަނިމަސް ކެވިއްޖެއެއްނު.\nފެބުރުއަރީ 1, 2021 11:36\nފަކީރެއްދޯ ފާޑަކައް ދެލޯ ދިލިފަ ހެހެހެހހެހެ\nފެބުރުއަރީ 1, 2021 11:56\nމިސޮރު މިވެކުސިންޖަހައިގެން އިތުރަށް އަނގަގަދަނުވީއްޔާ ރަގަޅު މިހާރުވެސް އަންގަބޮޑުސޮރެއް\nރައްޔިތުން މޮޔަ ހައްދާން ކުރާކަމެއްތީ. އެންމެން ޖަހާ ގޮތައް މަކަރުން. ނުޖަހާނެ އިންޑިޔާގެ މި ކަޑަ ވެކްސިންނެއް ނަސީދުމެން ގަޔަކަށް. ތީ ދައްކާލާ މަންޒަރެއް.\nފެބުރުއަރީ 1, 2021 13:15\nމިޢީ ވެސް ޚަބަރެއްތަ؟\nފެބުރުއަރީ 1, 2021 13:29\nގަބޫލެއްނުކުރާނަން މި ބީތާއިން ތި ކުޅެޑުރާމާތަކެއް\nފެބުރުއަރީ 1, 2021 14:59\nފައިޒާ ވެކުސިން ކަމަށްބޮޑަން ލަފާ ކުރެވެނީ\nފެބުރުއަރީ 1, 2021 20:34\nފައިޒާ ވެކްސިނަކީ މައިނަސް ޑިގުރީގައި ގެންގުޅޭވެކްސިނެއް .މިގޮތައް އައިސްބޮކްސްގައި އެވެކްސިން ނުގެންގުޅެވޭނެ.\nފެބުރުއަރީ 1, 2021 16:21\nދެން ތިއިއްްޒަތްތެރި މެމްބަރުންގެ ދަރިންގެ ގަޔަށް ތިވެކްސިންޖަހާ.\nފެބުރުއަރީ 1, 2021 16:30\nތިބޭފުޅުން އަވަސް އަރުވާލައިގެން ކޮންކަމެއް ޓެސްޓު ކުރައްވަނީތޯ؟ އަހަރުމެންމީ ތިވެކްސިން ޓެސްޓު ކުރަން ޖަނަވާރުންތަ؟ އޮކްސްފޯރޑް އިން އުފެއްދި ވެކްސިނަށް އިންޑިއާގެ ސީރަމް އިންސްޓިޓުއުޓް އިން އިތުރަށް ތިޔަ ވެކްސިނަށް އެޅުއްވީ ކޮން އެއްޗެހި ތަކެއްތޯ؟ މީގެން ކޮން ސިއްރު އެޖެންޑާއެއް ހާސިލް ކުރަންތޯ ތިއުޅުއްވަނީ؟\nފާއިޒާދައްތަ ބުނީ މަގޭގަޔަށޯ މިމީހުން މިއަދުއެރީ


މާޒީ (ސޯޅަވަނަބައި) – Esfiya – Dhivehi Vaahaka Site\n- by InaaSh - 46- May 19, 2019\nނައިލްގެ އަތް މުށްކެވިގެން ދިޔައި އައި ރުޅީގެ ސަބަބުންނެވެ. ނައިލް ބޭނުންނުވިނަމަވެސް ހަދާންވީ ތާރާގެ މަތިންނެވެ. ތާރާވެސް ވަނީ މިފަދަގެ ގޮތަކަށް ދޮގު ހަދާފައެވެ. އެދޮގުގެ ސަބަބުން ނައިލްގެ މުޅި ދިރިއުޅުން ބަދަލު ވެގެން ދިޔައީ ހީވެސް ނުކުރާފަދަ ގޮތަކަށެވެ. ތާރާގެ ސަބަބުން ވީފަދަ ކަމެއް ތަކުރާރު ވާކަށް ނައިލް ބޭނުމެއްނޫނެވެ.\n”ތީ ހުސް ދޮގު…..އަހަރެން ތިކަން ޝާޔަންއަށް ސާބިތު ކޮށްދޭނަން….”\nނައިލް ކުށްލިއަކަށް ޝާޔަންގެ އަތުގައި ހިފައި ޖޯލިން ނަގަމުންބުނެލިއެވެ. ޝާޔަން ހުރީ ނައިލްގެ މިކުށްލި އަމަލުން ހައިރާންވެފައެވެ. ޒީނާ ޝާޔަން ގާތުގައި އެފަދަ ބޮޑު ދޮގެއް ނަހަދާނެއޭ ޝާޔަން ހިތަށްއަރަމުންދިޔައެވެ. ނައިލްވެސް ދޮގު ހެދުމުގެ ބޭނުމެއް ޝާޔަންއަށް ނުވިސްނުނެވެ. ރަޝާއަށް ގެއިން ނިކުމެވުނީ ނައިލް ޝާޔަންގެ އަތުގައި ހިފައިގެން ހުއްޓައެވެ.\nރަޝާ އައިސް ނައިލް ގާތުގައި މަޑުކޮށްލުމުން ވެސް ނައިލް ކޮންމެހެން ޝާޔަންގެ އަތުން ދުކުރާކަށް ނޫޅުނެވެ.\n”ރަޝާ ހިނގާބާ އަހަރެން ގޮވައިގެން ޒީނާމެން ގެއަށް…..އަހަރެން ހަމަ މިހާރު މިވަގުތު ސާފު ކޮށްލަން ބޭނުންވާ ވާހަކަ އެއް އޮތީމަ……ދެވިދާނެތަ؟….އިޓްސް ވެރީ އާޖެންޓް…..”\nރަޝާ އެއްފަހަރު ނައިލްގެ މޫނަށް އަދި އަނެއްފަހަރު ޝާޔަންގެ މޫނަށް ބަލާލުމަށްފަހު އާންއެކޭ ބުނުމުގެ ގޮތުން ބޯޖަހައިލިއެވެ. ނައިލް އެގެއަށް ދިޔަ މަގުމަތީގައިވެސް ދިޔައީ ޝާޔަންގެ އަތުގައި ހިފައިގެން ހުރެއެވެ. ރަޝާގެ ހިތުގައި މިކަމަށް ސުވާލު އުފެދުނު ކަމުގައި ވިއަސްވެސް އެވަގުތު ހަމަ ހިމޭންކަން ހިޔާރުކުރީ ފަހުން އެސުވާލު ކުރުމުގެ ބޭނުމުގައެވެ. ޝާޔަންވެސް އިތުރަށް އެއްވެސް އެއްޗެކޭ ނުބުނެއެވެ.\nރަޝާ އެތާހުރި ގެއަކާއި އަރާހަމަވުމުން ބުނެލިއެވެ.\n”އެހެންވީމަ ޝާޔަންއާއި ރަޝާދޭބަލަ އެދިމާ އަތިރިމަށްޗަށް އަހަރެން އެބަދަން ޒީނާ ގޮވައިގެން…..އެކަމް އަހަރުމެނަށް ނުފެންނަ ހިސާބުގަ ތިބޭތި….”’\nރަޝާއަށް ނުހުރެވިގެން އަހައިލައިފިއެވެ.\n”އެއެއް އިނގޭނެ އެއްނު ދިޔާމަ…..ދެން ދޭބަލަ….”\nނައިލް ހުރީ ވަރަށް ސީރިއަސް މޫޑެއްގައެވެ. އެހެންކަމުން ރަޝާ އިތުރަށް އެއްވެސް ސުވާލެއް ނުކޮށް ޝާޔަން އަތުގައި ހިފައިގެން ހިނގާގަތީ އަތިރިމަށްޗަށް ދިއުމަށްޓަކައެވެ.\nނައިލް ސަލާން ގޮވައިލުމުން މެދުއުމުރުގެ އަންހެން މީހެއް ގެއިން ނިކުމެގެން އަންނަތަން ފެނުނެވެ.\n”އާން މަޑުކޮށްލާ އެބަ ގޮވާލަން…..”\nއެމިހާ ގޭތެރެއަށް ވަދެގެންދިޔަތާ ކުޑައިރުކޮޅެއް ވީތަނާހެން ޒީނާ ނިކުމެގެން އަންނަތަން ފެނުނެވެ. ނައިލް އެތާ ހުއްޓާ ފެނުމުން ޒީނާ ހައިރާންވި ވަރުން އަނގަވެސް ހުޅުވުނެވެ. އަވަސް އަވަހަށް ލައިގެންހުރި ޓޮޕް ރީތިކޮށްލީ އަވަސްވެފައި ވާ ހިތަކާއި އެކުގައެވެ.\n”ޒީނާ އަހަރެން ނާއިއެކު އެދިމާ އަތިރިމަށްޗަށް ދެވިދާނެތަ؟….އަހަރެން ވަރަށް ބޮޑު ވާހަކައެއް ދައްކަންވެފަ އޮތީމަ….”\nނައިލް ބޭނުންވާގޮތް ހާމަ ކޮށްލީ ޒީނާއަށް އެއްވެސް އެއްޗެކޭ ނުބުނެވި އުޅެނިކޮށެވެ. ޒީނާ އަވަސްއަވަހަށް ބޯޖަހާލީ ފުޅާ ހިނިތުންވުމަކާއި އެކުގައެވެ. ނައިލްއެގޮތަށް ޒީނާ ހޯދަން އެގެއަށް އައުމުން ޒީނާ ހުރީ އުފަލުން ގޮސް ހަދާނެގޮތެއް ނޭންގިފައެވެ.\n”އޯކޭ އަހަރެން މިދަނީ އެދިމާއަށް ޒިނާ އާދޭ…..”\nނައިލް ޒީނާގެ ޖަވާބަކަށް އިންތިޒާރު ކުރުމެއްނެތި ފަސްއެބުރި ދާން ހިނގާގަތެވެ. ނައިލް ދިއުމުން ޒީނާ އަވަސް އަވަހަށް ގޭތެރެއަށް ވަދެގެން ދިޔައީ އެއްޗެހި ބަދަލުކޮށްލާ ހަދާލުމަށްޓަކައެވެ. ޒީނާ އަވަސް ވެފައިވާ ހިތަކާއި އެކު އަތިރިމަށްޗަށް ދިޔައިރުގައި ނައިލް ހުރީ މޫދާދިމާއަށް ނަޒަރުހުއްޓާލައިގެނެވެ. ޒީނާގޮސް މަޑުކޮށްލީ ނައިލްއާއި ދާދި ކައިރީގައެވެ. އޭރު ނައިލްއާއި ޒީނާގެ ވާހަކަތަށް އަޑުއިވޭ ހިސާބުގައި ޝާޔަންއާއި ރަޝާ މަޑުކޮށްލައިގެން ތިއްބެވެ.\n”ކީއްކުރަން މިތަނަށް އަންނަންބުނީ؟…”\nނައިލް އެއްޗެކޭ ނުބުނެ ހުންނަން ފެށުމުން ޒީނާއަހައިލިއެވެ. ނައިލް މަޑުމަޑުން ޒީނާއާއި ދިމާއަށް އެބުރިލިއެވެ.\n”ސޯ އަހަރެން އެބަ ވިސްނަން ގާރލްފްރެންޑެއް ނަގަން….ޒީނާގެ ހިޔާލުގަ ނެތްތަ ރަގަނޅު ކުއްޖެއް؟….ޝާޔަން ކިހިނެއް ވާނެ؟…”\nނައިލްގެ ވާހަކަ އަޑުއިވިފައި ޒީނާއަށް ނައިލްއާއި ދިމާއަށް ބަލާލެވުނީ ހައިރާންވެފައި ހުރެއެވެ.\n”ތީ ޝާޔަންގެ ފްރެންޑެއް ވީމަ އިނގޭނެ އެއްނު…..”\nނައިލްއަނެއްކާވެސް ތަކުރާރުކޮށްލިއެވެ. ޒީނާ ވިސްނަންފެށީ ނައިލްއަށް ދޭނެ ޖަވާބަކާއި މެދުގައެވެ.\n”ޝާޔަންގެ ހުރޭ ބޯއިފްރެންޑެއް…..ނައިލްއަށް އަދި ނޭންގެ ދޯ…..އެއީ ސިއްރެއްވީމަ އަދި ތި ނޭންގެނީ…”\nޒީނާ ވިސްނާލައިފައި ދޮގެއް ހަދައިލިއެވެ. މިއަޑުއަހަން ހުރި ޝާޔަންހުރީ އިވުނު ބަސްތަށް ގަބޫލު ނުކުރެވިފައެވެ. ރަޝާ ޝާޔަންގެ ކޮޑުގައި މަޑުމަޑުން ހިފަހައްޓައިލައިގެން ހުރިއިރުގައި މޫނުމަތިން ފެންނަމުންދިޔައީ ނުރުހުމުގެ ކުލަވަރެވެ.\n”އެހެންނޫނަސް ނައިލްއަށް ޝާޔަންއަށްވުރެ މާ ރަގަނޅު ކުދިން ލިބޭނެއެއްނު…..ޝާޔަންއަކީ ނައިލްއާ އެކަށީގެންވާ ވަރުގެ ކުއްޖެއްވެސް ނޫނެއްނު…..ނައިލް ކިހިނެއް މުޅި ދިރިއުޅުން ލޮލަށް ނުފެންނަ ކުއްޖަކާއެކު ހޭދަ ކުރާނީވެސް……”\nޒީނާއައިސް ފައި ހުރި ފޯރީގައި ބުނެވުނެވެ.\n”ދެން…..އެހެންވީމަ ޒީނާ މަށާ ރަށްޓެހިވާންވީއެއްނު…..އަނެއްކާ ޒީނާ ހުސްތަ؟….”\n”އާން އަހަރެން ހަމަ ހުސް….”\nޒީނާ އަވަސް އަވަހަށް ބުނެލިއެވެ.\n”ހެހެހެ…..އައި ތޯޓް ވީވާ އޯލްރެޑީ ޑޭޓިން……އަހަރެން ހަމަ ގައިމުވެސް އަޑުއެހިން ޒީނާ އަމިއްލައަށް ޝާޔަން ކައިރީގަ މިހެން ބުނި ވާހަކަ…..އެކަމް އަހަންނަކަށް ނޭންގޭ އެކަމެއް…..އަހަންނަށް ނޭންގި ދޯ ޒީނާ އަހަންނާއެކު ރިލޭޝަންއެއް ފެށީ……ގަދަ އިނގޭ…..”\nނައިލްގެ ވާހަކަ އަޑުއަހަން ހުރި ޒީނާގެ މޫޑް ވަގުތުން ސަކަރާތްވިއެވެ.\n”އަހަރެން އެންމެ ފޫހިވަނީ ދޮގު ހަދާ މީހުންދެކެ…..ހާއްސަކޮށް ދޭތެރެ ޖައްސާ އޮޅުވާލާ މިހުންދެކެ އަހަރެން ވަރަށް ފުހިވޭ…..ޒީނާވެސް ތިވީ ހަމަ އޭގެ މީހަކަށްނު…..އެންމެ ގާތް އެކުވެރިޔާ ގާތުގައި އެހާ ދޮގު ހަދާފަ އަދި އެވަރުން ނުވެގެން އެންމެ ގާތް ރަހްމަތްތެރިޔާ އާ ބެހޭގޮތުން ތިފަދަ ގޮތަކަށް ވާހަކަ ދައްކާނީވެސް ވަރަށް ގޮތެއް ނެތް މީހެއް…..”\nޒީނާއަށް އިތުރަށް އެއްވެސް އެއްޗެއް ބުނާކަށް ނުކެރުނެވެ. ޒީނާހެދި ދޮގުތައް ފަޅާއެރުމުން ދެން އިތުރަށް ބުނާނެ އެއްޗެއް ހިތަކަށް ވެސް އެވަގުތު ނައެވެ.\n”ޝާޔަންއަކީ ހަމަ ގައިމުވެސް ޒީނާއަށް ވުރެ އަހަންނަށް މާ އެކަށީގެންވާ މާ ރަގަނޅު ކުއްޖެއް….ލޯ އަނދިރި ވުމަކީ އަދި ޝާޔަން ދިރިއުޅުމެއް ނުފަށާ ހުންނަން ޖެހޭނެ ސަބަބެއް ކަމަކަށް އަހަންނެއް ގަބޫލެއް ނުކުރަން…..މިހާރު ޝާޔަންއަށް ވެސް އިނގޭނެ ޒީނާއަކީ ކޮންކަހަލަގެ މީހެއްކަން……”\nއިރުކޮޅަކުން ޒީނާއަށް ފެނުނީ ރަޝާއާއި އެކުގައި އެދިމާއަށް ހިނގާފައި އައި ޝާޔަންއެވެ.\nޒީނާ ބުނަންއުޅުނު ޖުމްލަ ފުރިހަމަ ނުކުރެވުނީ މޫނުމަށްޗަށް އަރައިގެންދިޔަ ހޫނު ހަމަލާގެ ސަބަބުންނެވެ. ޒީނާ ރަޝާއާއި ދިމާއަށް ބަލާލީ ނުރުހިފައި ހުރެއެވެ.\n”ތިފާޑަށް ތިބަލަނީ އަހަރެން ބިރު ގަންނާނެ ކަމަށްތަ؟….މީގެ ފަހުން ދޮންތައާ ވައިއެޅި ލިއަސް ނިމުނީ…..އިނގިއްޖެތަ؟….”\nޒީނާ ރަޝާއާއި ދިމާއަށް ކަޅިއަޅާލަމުން ޝާޔަންއާއި ދިމާއަށް ބަލާލިއެވެ.\n”ޝާޔަން ބަލާބަލަ މިރަޝާ ދައްކާ ވާހަކަ….ނައިލްއާ ދެމީހުން އެއްވެގެން އެއުޅެނީ އަހަންނާ ޝާޔަންއާ ދެމީހުންގެ ދޭތެރެ ޖައްސަންވެގެން……”\nޒީނާބެލީ އަދިވެސް ދޮގު ހަދައިގެން ޝާޔަންއަށް އޮޅުވާލެވޭތޯއެވެ.\n”ހުއްޓާލާ ޒީނާ ދެންއިތުރަށް ޒީނާ އަހަންނާ ދައްކާނެ ވާހަކައެއް ނޯންނާނެ……އަހަރެން ކައިރީ ޒީ ދުވަހަކުވެސް ދޮގު ހަދާފާނެ ކަމަކަށް ހީއެއްނުކުރަން…..އަހަރެން އަބަދުވެސް ދެކުނީ ތީ އަހަރެންގެ އެންމެ ގާތްއެކުވެރިޔާގެ ގޮތުގަ…..އަދިވެސް ޒީއަށް ހެޔޮ ވިސްނުން ވިސްނިގެން އަހަރެން ގާތު މާފަށް އެދެން އައިސްފިނަމަ އަހަރެން ހެޔޮ ހިތުން ޒީ އަށް މާފުކުރާނަން……”\nޝާޔަންގެ ވާހަކަ އަޑުއަހަންހުރި ޒީނާއަށް އިސްޖެހުނީ އިތުރަށް ބުނާނެއްޗެއް ނުވިސްނުމުންނެވެ. ޒީނާ ގެއަށް ދިއުމަށްޓަކައި ހިނގާގަތީ ދެން އިތުރަށްއެތާގައި ހުރުމުގެ ބޭނުމެއް ނުވިސްނުނީމައެވެ.\n”ތެންކިޔޫ ސޯމަޗް ނައިލް….ދޮންތަގެ ކުރިމަތީގައި ޒީނާގެ ހަގީގަތް ހާމަވެގެން ދިޔާމަ އަހަރެން ވަރަށް އުފާވެއްޖެ…..އެންޑް އިޓްސް އޯލް ތެންކްސް ޓޫޔޫ……”\nގެއަށްދިޔަ މަގުމަތީގައި ރަޝާ ބުނެލިއެވެ. ނައިލްއެއީ އެވަރުގެ ކަމެއްނޫނޭ ބުނީ ހިނިތުންވެލަމުންނެވެ.\n”ޝާޔަން ކުޑައިރުކޮޅަކު މަޑުކޮށްލަފާނަންތަ އަހަރެން ކުޑަ ވާހަކަ އެއް ދައްކާލަން ވެފަ އެބޮތް އިފް ޔުޑޯންޓް މައިންޑް…..”\nޝާޔަންމެންގެއާއި އަރާހަމަ ވުމުން ނައިލްބުނެލީ ޝާޔަންގެ ހުއްދައަކަށް އެދޭފަދަ ގޮތަކަށެވެ.\n”އާން ދޮންތަ މަޑުކުރާނެ ދޯ…..އަހަރެން އެބައަންނަށް ފާހަނައަށް ވަދެލާފަ…..”\nރަޝާ ޝާޔަން ބުނަންއުޅުނު އެއްޗެއް އަޑުއެހުމެއް ނެތި ބާރު ހިނގުމެއްގައި ގެއާއި ދިމާއަށް ހިނގާގަތެވެ. ރަޝާގެ މި މަންޒަރުފެނި ނައިލްގާތަށް ކުޑަކޮށް ހިނިވެސްއައެވެ.\n”ޝާޔަން އޯކޭތަ އަނެއްކާ؟؟….”\n”ހޫމް ބުނެބަލަ ތިބުނަން އުޅޭ ވާހަކައެއް….އަޑުއަހަން މިހުރީ…..”\nނައިލް ޝާޔަންއާއި ދިމާއަށް ބަލާލީ މާނަފުން ނަޒަރަކުންނެވެ. ނައިލް ބަލަން ހުރިގޮތް ޝާޔަންއަށް އިނގޭނެނަމަ ލަދުން އިސްޖެހުނީސް ކަންޔަގީނެވެ.\n”ސޯ ޝާޔަން…..އަހަންނަކަށް ނޭންގެ މިވާހަކަ ފަށާނެ ހިސާބެއްވެސް…..އެކަމް ދެން އިތުރަށް ސިއްރުކޮށްގެން ނުބުނެ ގިނަދުވަހު ހުންނާކަށް ބޭނުމެއްނޫން…..”\nނައިލް ފުންނޭވައެއް ބޭރުކޮށްލަމުން އަނެއްކާވެސް ކުރިއަށްގެންދިޔައެވެ.\n”ޝާޔަން އެންމެ ފުރަތަމަ ފެނުނު ދުވަހު ވެސް އެ ފުރަތަމަނަޒަރުން އަހަންނަން ޝާޔަން ވަރަށް ކަމުދިޔަ……ދުވަސްތައް ފާއިތުވެގެން ދިޔަވަރަކަށް އަހަރެންގެ ހިތުގަ ޝާޔަންއާއި ދޭތެރޭގަ އޮތް ގޮތް ބަދަލުވަމުން ދިޔަ…..ޝާޔަން އެއްފަހަރުވެސް ނުފެނިއްޖެ ނަމަ އަހަރެން ހިތްހަމައެއް ނުޖެހޭ…..އަބަދުވެސް އެދެވެނި ޝާޔަންއާ އެކީގަ ވާން……”\nޝާޔަންއަށް ހުރެވުނީ އަޑުއިވެމުން ދިޔަ ބަސްތަކުން ހައިރާންވިވަރުން ބުނާނެއްޗެއް ނޭންގިފައެވެ. މީ ޝާޔަން ވާނެ ކަމަކަށް ދުވަހަކުސް އުންމީދުކުރި ކަމެއްނޫނެވެ. ނައިލް ކުޑައިރުކޮޅަކަށް ވާހަކަ މެދުކަޑާލަމުން ޝާޔަންއާއި ތަންކޮޅެއް ގާތަށް ޖެހިލިއެވެ. ނައިލްއައިސް މަޑުކޮށްލީ ސީދާ ޝާޔަންގެ ކުރިމަތީގައެވެ. ނައިލް މިހާ ކައިރިވުމުން ޝާޔަންގެ ހިތް ތެޅެމުންދިޔައީ އާދަޔާހިލާފަށް ބާރަށެވެ. ނައިލްގެ ހާލަކީވެސް ހަމަ މިއެވެ.\n”ޝާޔަން އައި ލަވް ޔޫ…….”\nޞަފަރު 10 (ފަހުބައި)\nމިޙަޔާތާ ދުރުނުވޭ (3ވަނަބައި)\nMi part ves v rythi….next part thankolheh dhigukoh genesdhyba\nSorry amaan… insha i will try too make next part long.. 😊\nAhsalamu alaikum….So here is the sixteenth part.. hope you guys will like this part too… 😊\nMasha allah..vrh reethi\n❤❤❤❤varah reethi ❤❤❤❤\nWow😍..alhey shayaan konkahala javaabeh baa dheyni ..waiting for the next part .. Masha’Allah varah reethi mi part vex ❤❤\nJazakillah khairan 😊 lets see what happens next\nStory masha allah v rythi…. Ur talented masha allah ❤❤❤ bt story update annaleh thankolheh las n v kuru….. Can u plx tell the reason y its late??? I love this story….. ❤❤❤\nJazakillah khairan 😊 so sorry for being late… part upload ah leema wes pending ga ihnany ehenwe las waane 😊\nMi part wes v reethi… 👍\nAlhey finaly niall confessed… ❤\nHadha kurey… eoh kiyaa hithun indha weeyaenimuny… awahah next part up kohladhybala nikan.. waiting waiting 🤗\nInsha allah soon up kohladheynan 😊\nI also think mii prt kuruhenn… Bt vvvv reethi… I luv this stry.. v curious vey eba shaayan dheyny kn ans eh thw balan vec..\nNext part dhigukohlahche inge….Mi part vec vv rythi…vv curious shaaayan dheyne ❤😘ans eh balan…\nInsha allah dhigu kohleweytho balaanan 😊\nSalhi ey inaaSh\nWow!vvvv reethi mi part ves…. Next part avahah up kollache… Curiously waiting for shaayan’s answer.😍😍😍😍


SunOnline: Lanka askariyyaage aa commander aa behey gothun America embassy in kanboduvun faalhukoffi\nލަންކާ އަސްކަރިއްޔާގެ އާ ކޮމާންޑަރާ ބެހޭ ގޮތުން އެމެރިކާ އެމްބަސީން ކަންބޮޑުވުން ފާޅުކޮށްފި\nރުގިއްޔާ މުހައްމަދު މޫސާ 19 Aug 2019, 17:40\nލަންކާ އަސްކަރިއްޔާގެ ކޮމާންޑަރު ލެފްޓެނެންޓް ޖެނެރަލް ޝަވެންދުރަ ސިލްވާއާ ބެހޭ ގޮތުން އެމެރިކާ އެމްބަސީން ވަނީ ކަންބޮޑުވުން ފާޅުކޮށްފަ -- ފޮޓޯ: ލަންކާ އަސްކަރިއްޔާ\nކޮލަމްބޯ (އޮގަސްޓު 19): ސްރީލަންކާއިން އެގައުމުގެ އަސްކަރިއްޔާގެ ކޮމާންޑަރު ކަމަށް ލެފްޓެނެންޓް ޖެނެރަލް ޝަވެންދުރަ ސިލްވާ އައްޔަން ކުރުމާ ގުޅިގެން އެގައުމުގައި ހުންނަ އެމެރިކާ އެމްބަސީން ކަންބޮޑުވުން ފާޅުކޮށްފި އެވެ.\nއެމެރިކާއިން ލަންކާއަށާއި ރާއްޖެއަށް ކަނޑައަޅާފައިވާ އެމްބަސީން ނެރުނު ބަޔާނެއްގައިވާ ގޮތުން އދ. އާއި އެހެނިހެން ޖަމްއިއްޔާތަކުން ވަނީ ސިލްވާއާ ދެކޮޅަށް އިންސާނީ ހައްގުތަކަށް އަރައިގަތުމުގެ ސީރިއަސް ތުހުމަތުތަކެއް ކޮށްފަ އެވެ. އަދި ލަންކާއިން ސިލްވާ އަސްކަރިއްޔާގެ ކޮމާންޑަރު ކަމަށް އައްޔަން ކުރުމުން ގައުމުގެ އަގު ވެއްޓި، އިންސާފަށް ކުރަމުންދާ މަސައްކަތަށް ހުރަސް އެޅެ އެވެ.\nމިއަހަރުގެ ޖެނުއަރީ މަހުން ފެށިގެން ލަންކާ އަސްކަރިއްޔާގެ ޗީފް އޮފް ސްޓާފްގެ މަގާމުގައި ހުންނެވި ސިލްވާ އަސްކަރިއްޔާގެ ކޮމާންޑަރު ކަމަށް އައްޔަން ކުރެއްވީ ރައީސް މައިތިރިޕާލާ ސިރިސޭނާ އެވެ.\nމީގެ ކުރިން ސިލްވާގެ މައްޗަށް ވަނީ 2009 ވަނަ އަހަރު ނިމުނު ލަންކާގެ ދާހިލީ ހަނގުރާމައިގައި އާއްމު ރައްޔިތުންނާއި ހޮސްޕިޓަލްތަކަށް ހަމަލާދީ، ޓަމިލް ރައްޔިތުންނަށް އިންސާނީ އެހީ ހުއްޓުވި ކަމުގެ ތުހުމަތުކޮށްފަ އެވެ. އަދި އެހަނގުރާމައިގައި އިންސާނީ ހައްގުތަކާ ހިލާފަށް ލަންކާ އަސްކަރިއްޔާއިން އަމަލު ކުރި ކަމަށް ބުނެ އދ.ގެ އިންސާނީ ހައްގުތަކާ ބެހޭ މަޖިލީހުން 2013 ވަނަ އަހަރު ފާސް ކުރި ގަރާރުގައި ސިލްވާގެ ނަން ފާހަގަކޮށްފައިވެ އެވެ.\nއެހަނގުރާމައަށް ފަހު 2010އިން 2015އަށް ސިލްވާ ވަނީ ލަންކާގެ ޑެޕިއުޓީ ޕާމަނަންޓް ރެޕްރެޒެންޓޭޓިވްގެ ގޮތުގައި އދ.ގައި މަސައްކަތް ކުރައްވާފަ އެވެ.\nލަންކާގައި އިމާރާތަކުން ވެއްޓި ދިވެހި ކުއްޖަކަށް އަނިޔާވެއް\nރާޖަޕަކްސައާއި މޯދީ ބައްދަލުކުރައްވައިފި


SunOnline: Kujja rape kuri meehaa dhoovi goiy balan angaifi\nހޯމް މިނިސްޓަރު އިމްރާން އަބްދުﷲ މިއަދުގެ ރައްޔިތުންގެ މަޖިލީހުގެ ޖަލްސާގައި -- ފޮޓޯ/ މަޖިލިސް\nކުޑަކުއްޖަކާމެދު ޖިންސީ އަމަލެއް ހިންގުމުގެ ތުހުމަތުގައި ހައްޔަރުކޮށް، އެ ކުށަށް ތުހުމަތުކުރެވޭ ވަރަށް ހެއްކާއި ގަރީނާ ލިބިފައި ވީ ނަމަވެސް، އޭނާ އިތުރަށް ބަންދުގައި ބެހެއްޓޭނެ ގާނޫނީ ހަމައެއް ނެތިގެން ބަންދުން ދޫކޮށްލަން ޖެހުމާ ގުޅިގެން، އެކަން ހިނގައިދިޔަ ގޮތް ބަލަން އަންގާފައިވާނެ ކަމަށް ހޯމް މިނިސްޓަރު އިމްރާން އަބްދުﷲ މިއަދު ވިދާޅުވެއްޖެ އެވެ.\nއުމުރުން 16 އަހަރުގެ ކުޑަ އަންހެންކުއްޖަށް ބިރުދައްކައިގެން، އެކުއްޖާއާއި އާއިލާ ބްލެކްމެއިލްކޮށް، އެކުއްޖާ މާލެ ގެނެސް ރޭޕްކުރި މައްސަލައިގެ ތުހުމަތުގައި ހައްޔަރުކުރީ ބ.ތުޅާދޫ / ހިޔާވަހި، އުނައިސް އަހްމަދު، 25، އެވެ.\nއޭގެ ފަހުން މި މަހުގެ 12 ވަނަ ދުވަހު އޭނާ ޝަރީއަތް ނިމެންދެން ބަންދުކޮށްދިނުމަށް ފުލުހުންގެ ފަރާތުން އެދިފައި ވީނަމަވެސް، ކްރިމިނަލް ކޯޓުން އޭނާ ބަންދަށް ދީފައި ވަނީ 10 ދުވަހެވެ. ދެވަނަ ފަހަރު ވެސް އޭނާ ބަންދުކުރުމަަށް އެދިފައި ވަނީ އާންމު އިޖުރާއަތުގެ ގާނޫނުގެ ދަށުންނެވެ.\nއެހެން ނަމަވެސް އެ ގާނޫނުގެ 30 ވަނަ މާއްދާގައި ވާ އިޖުރާއަތުތަކާ އެއްގޮތަށް އޭނާ ބަންދުގައި ބަހައްޓައިދިނުމަށް އެދި ފުލުހުންގެ ފަރާތުން ވެސް އަދި ޕީޖީ އޮފީހުން ވެސް ހުށަހަޅާފައި ނުވެ އެވެ.\nއުނައިސް އަހްމަދު، ކުޑަކުއްޖަކަށް ޖިންސީ ގޯނާކުރިމަށް ތުހުމަތު ކުރެވޭ މައްސަލައާ ގުޅިގެން ބަންދުގެ މުއްދަތު އިތުރުކުރުމަށް ޖޫން 22 ވަނަ ދުވަހު ކްރިމިނަލް ކޯޓަށް ހާޒިރުކުރުމުން، މި މައްސަލަ އަކީ ޖިނާއީ އިޖުރާއަތުގެ ގާނޫނުގެ 22 ވަނަ މާއްދާގައި ކަނޑައަޅާފައިވާ ޖިނާއީ ބޮޑެތި މައްސަލަތަކުގެ ތެރޭގައި ހިމެނޭ ކުށެއްކަމުގައި ނުވާތީ، މި ފަދަ މައްސަލަތަކުގައި ބަންދުގައި ބެހެއްޓޭނެ އެންމެ ދިގު މުއްދަތަކީ 15 ދުވަސް ކަމަށް ދިވެހި ރާއްޖޭގެ ހައިކޯޓުގެ ގަޒިއްޔާއަކުން ކަނޑައަޅާފައިވާތީ، އިތުރަށް ބަންދުގައި ބެހެއްޓޭނެ ގާނޫނީ ހަމައެއް އޮތްކަމަށް ނުފެންނާތީ ބަންދުން ދޫކުރުމަށް ކްރިމިނަލް ކޯޓުން މި މަހުގެ 22 ވަނަ ދުވަހު އަމުރުކުރި އެވެ.\nކްރިމިނަލް ކޯޓުން ކުރި އަމުރުގައި ބުނެފައި ވަނީ، އޭނާއާ ދެކޮޅަަށް ހެއްކާއި ގަރީނާވެސް ލިބިފައިވާ ކަމަށެވެ.\nއެމީހާ ބަންދުގައި ބަހައްޓާނެ ގާނޫނީ ހަމައެއް ނެތިގެން، ބަންދުން ދޫކޮށްލަން ކްރިމިނަލް ކޯޓުން އަމުރުކުރި ދުވަހު، ފުލުހުން ވަނީ ކޯޓު އަމުރެއްގެ ދަށުން ދެވަނަ ފަހަރަށް އޭނާ ހައްޔަރުކޮށްފަ އެވެ.\nއޭނާ ހައްޔަރުކޮށްފައި ވަނީ ޝަޚްސު އޮޅުވާލައި މަކަރާއި ހީލަތް ހަދައިގެން ކުޑަކުއްޖަކު ގެނެސް އެ ކުއްޖާ ރޭޕްކޮށްފައިވާކަމުގެ ތުހުމަތުގަ އެވެ.\nއޭނާގެ ބަންދާމެދު ގޮތެއް ނިންމުމަށް ކްރިމިނަލް ކޯޓަށް ހާޒިރުކުރުމުން ޖިނާއީ އިޖުރާއަތުގެ ގާނޫނުގެ 59 ވަނަ މާއްދާ އާއި އެގާނޫނުގެ 60 ވަނަ މާއްދާގެ (ށ) ގައި ބަޔާންކުރާ ހާލަތް އޮތްކަމަށް ފަޑިޔާރަށް ގަބޫލުކުރެވި، މުޖްތަމައުގެ ސަލާމަތާއި ރައްކާތެރިކަމައްޓަކައި އޭނާ ޝަރީއަތް ނިމެންދެން ބަންދުގައި ބެހެއްޓުމަށް ކްރިމިނަލް ކޯޓުން އިއްޔެ ވަނީ އަމުރުކޮށްފަ އެވެ.\nމި މައްސަލައާ ގުޅިގެން ފުލުހުންނާއި ޕްރޮސެކިއުޓާ ޖެނެރަލްގެ އޮފީހަށް ވަނީ ބޮޑެތި ފާޑުކިޔުންތަކެއް އަމާޒުވެފަ އެވެ.\nރައްޔިތުންގެ މަޖިލީހުގެ ފޮނަދޫ ދާއިރާގެ މެމްބަރު މޫސާ ސިރާޖު ވިދާޅުވީ މިފަދަ މައްސަލަތަކުގައި ވެސް ޝަރީއަތް ނިމެންދެން މީހުން ބަންދުކުރެވޭ ކަމަށާއި އެކަން ކުރެވޭނެ އިޖްރާއަތުތަށް ގާނޫނުތަކުގައި މިހާރުވެސް އެބަ އޮތް ކަމަށެވެ.\n"ފުލުހުން އިޖްރާއަތްތަކަށް ފަރިތަ ވާންޖެހޭ ސަބަބަކީމީ. ފުލުހުންގެ ތަހުގީގު އޮފިސަރުންނަށް އިޖްރާއަތުތަށް ކިޔާދީ ފުލުހުންގެ ރިފޯމް އަވަސްކުރުން މުހިންމު،" ސިރާޖު ވިދާޅުވި އެވެ.\nމި މައްސަލައާ ގުޅިގެން ރައްޔިތުންގެ މަޖިލީހުގެ މިއަދުގެ ޖަލްސާގައި މެމްބަރަކު ކުރެއްވި ސުވާލަކަށް ޖަވާބުދެއްވަމުން ހޯމް މިނިސްޓަރު ވިދާޅުވީ، ކަން ހިނގައިދިޔަ ގޮތް އޮޅުންފިލުވަން ބޭނުންވާކަން މިހާރު މޯލްޑިވްސް ޕޮލިސް ސާވިސް އަށް އަންގަވާފައި ވާނެ ކަމަށެވެ.\n"ހަރުކަށި ފިކުރުގެ އަމަލުތަކުގެ ނުރައްކާ ފިލައެއް ނުދޭ"


Covidge haalathu goasvaathee kulli massala eh\nމާވަށު ދާއިރާގެ އިދިކޮޅު މެންބަރު މުހައްމަދު ސައީދު\nރާއްޖޭގައި ކޮވިޑްގެ ހާލަތު އިތުރަށް ގޯސްވާތީ އަވަސް ފިޔަވަޅު އަޅަން ގޮވާލައި މަޖިލީހަށް ކުއްލި މައްސަލައެއް ހުށަހަޅައިފި އެވެ.\nއިދިކޮޅު ކޮންގްރެސް ޕާޓީ (ޕީއެންސީ) ނާއިބު ރައީސް އަދި މާވަށު ދާއިރާގެ މެމްބަރު މުހައްމަދު ސައީދު މިއަދު ހުށަހެޅުއްވި އެ މައްސަލަ ބަލައިގަންނަން ފެންނަކަމަށް 23 މެމްބަރަކު ވޯޓު ދެއްވި އެވެ. ނުފެންނަ ކަމަށް އެއްވެސް މެމްބަރަކު ވޯޓެއް ނުދެއްވަ އެވެ.\nމިއަދު މި މައްސަލަ ބަލައިގަތް އިރު މިދިއަ ހަފުތާގައި ވެސް ކޮވިޑްގެ ހާލަތު ގޯސްވެފައި ވާތީ ކުއްލި މައްސަލައެއް އިދިކޮޅުން މަޖިލީހަށް ވެއްދި އެވެ. ނަމަވެސް އެ ދުވަހު މައްސަލަ ބޭރުކޮށްލިީ އެވެ.\nމިއަދު މައްސަލަ ހުށަހަޅުއްވަމުން ސައީދު ވިދާޅުވީ ރާއްޖޭގައި ކޮވިޑް ފެތުރެން ފެށީއްސުރެ ވެސް ރައްޔިތުންގެ އޮތް ކަންބޮޑުވުމަކީ އެ ބަލިން ވީ އަވަހަކަށް އަރައިގަނެވީ އާންމު ހާލަތަކަށް ނުދެވި ދިއުމެވެ. އާންމު ހާލަަތަށް ގެންދަން ސަރުކާރުން ގެންގުޅޭ ސިޔާސަތުތަކަށް ވެސް ސައީދު ވަނީ ފާޑު ވިދާޅުވެފަ އެވެ.\n"ދައުލަތުގެ އާމްދަނީގެ ބޮޑު ބަޔަކާއި ހިލޭ އެހީގެ ގޮތުގައި ލިބިފައިވާ ފައިސާ 2020 އިން ފެށިގެން ކޮވިޑްގެ ވަސީލަތްތައް ގާއިމްކޮށް އިންތުޒާމްތައް ރަނގަޅު ކުރުމަށް ސަރުކާރުން ހަރަދު ކޮށްފައިވާ ކަމަށް ބުނަމުންދާއިރު ރައްޔިތުންނަށް އެކަމުގެ މަންފާއެއް ނުލިބި ޝަކުވާތައް ދަނީ އިތުރު ވަމުން" ސައީދު މިއަދު ވިދާޅުވި އެވެ.\nމުޅި ރާއްޖެއަށް ކޮވިޑް ފެތުރިފައިވާއިރު މީހުން ދިރިއުޅޭ 70 ރަށެއް މިހާރު ވެސް އޮތީ މޮނިޓަރިންގަ އެވެ. ކޮވިޑްގެ ހާލަތު މިއިން ދުވަހަކު ގޯސް ނުވާ ވަރަށް ރާއްޖޭގައި ގޯސްވެ ކޮންމެ ދުވަހަކު ޕޮޒިޓިވްވާ މިންވަރު އުޅެނީ ހާހުން މަތީގަ އެވެ. އަދި މަރުވާ މީހުންގެ އަދަދު ވަނީ ކަންބޮޑުވާ ދަރަޖައަށް އުފުލިފަ އެވެ. މިހާތަނަށް ކޮވިޑް ޖެހިފައިވާ 55،924 މީހުން ރާއްޖެއިން ފެނިފައިވާއިރު ބަލީގައި 134 މީހަކު ވަނީ މަރުވެފަ އެވެ.\nރައްޔިތުންގެ މަޖިލިސް މުހައްމަދު ސައީދު ކޮރޯނާ ވައިރަސް + ކޮވިޑް-19 އެޗްޕީއޭ ކޮވިޑް-19 އިގެ ބަލާއާފާތް އިދިކޮޅު ފަރާތްތައް\nކަނު ހުއްދައެއް ދީފިނަމަ ހަލާކަށް ހިނގައިދާނެ: ސައީދު\n"ކޮވިޑަށް ކުރި ހަރަދާ ބަލާއިރު ނަތީޖާ ސުމެއް"\nކޮވިޑް ފެސިލިޓީގެ ހާލަތާމެދު އިދިކޮޅުގެ ކަންބޮޑުުވުން


India aai Pakistan aai dhemedhu oeh Kashmeeru massala Rajje ge Majilis Thlhumugaives hoonu vejje! | Fashui Online\nއިންޑިއާ އާއި ޕާކިސްތާނާއި ދެމެދު އޮތް ކަޝްމީރް މައްސަލަ ރާއްޖެގެ މަޖިލިސް ތަޅުމުގައިވެސް ހޫނުވެއްޖެ!\nރާއްޖޭގެ ރައްޔިތުންގެ މަޖިލީހުގައި މިހާރު ކުރިއަށްދާ ސައުތު އޭޝިއަން ސްޕީކާޒް ސަމިޓުގައި އިންޑިއާ އާއި ޕާކިސްތާނާ ދެމެދު އޮތް ކަޝްމީރު މައްސަލަ ރާއްޖޭގެ މަޖިލިހުގެ ތަޅުމުގައި ހޫނުވެއްޖެއެވެ.\nޕާކިސްތާނުގެ ގާނޫނު ހަދާ މަޖިލީހުގެ ނައިބު ރައީސް ގާސިމް ސޫރީ މަޖިލިސް ތަޅުމުގައި ތަގުރީރު ކުރައްވަމުން ކަޝްމީރުގެ ވާހަކަދައްކަވަން ފެށުމާއެކު އިންޑިއާއިން ވަނީ ނިޒާމީ ނުކުތާއެއް ނަންގަވާފަ އެވެ.\nއުރުދޫ ބަހުން ވާހަކަފުޅު ދައްކަވަމުން ގާސިމް ސޫރީ ވަނީ، ކަޝްމީރާއިމެދު ބޭއިންސާފުކޮށް އިންޑިއާ ސިފައިން ޢަމަލުކުރަމުން އަންނަކަން ފާހަގަ ކުރައްވާފައެވެ.\nއެއާއެކު އިންޑިއާގެ ފަރާތުން ސަމިޓުގައި ބައިވެރިވާ ވަފުދުން ވަނީ ނިޒާމީ ނުކުތާއެއް ނަގާފަ އެވެ. އެކަމަކު ގާސިމް ސޫރީ މެދުކެނޑުމެއް ނެތި ވާހަކަ ދައްކަމުން ގެންދިޔުމާއެކު އިންޑިއާއިން ވެސް ވާހަކަދައްކަން ފެށި އެވެ.\nއިންޑިއާގެ ގާނޫނު ހަދާ މަޖިލީހުގެ ތިރިގޭގެ ރައީސް ވިދާޅުވީ އެގައުމުގެ ދާހިލީ މައްސަލައެއް މިހާރު ކުރިއަށްދާ ސަމިޓުގައި ޕާކިސްތާނުން ނަގަން މަސައްކަތް ކުރުން ގަބޫލު ނުކުރެވޭނެ ކަމަށެވެ.\nދެޤައުމު ދެމެދު ކުރެވުނު ބަހުސް މާބޮޑަށް އަޑުގަދަވުމުން، މަޖިލިހުގެ ރައީސް މުޙައްމަދު ނަޝީދު ވަނީ ސަމިޓު އެވަގުތު މެދުކަނޑާލައްވާފައެވެ.އިންޑިއާ އާއި ޕާކިސްތާނާއި ދެމެދު އޮތް ކަޝްމީރް މައްސަލަ ރާއްޖެގެ މަޖިލިސް ތަޅުމުގައިވެސް ހޫނުވެއްޖެ!\nދެޤައުމު ދެމެދު ކުރެވުނު ބަހުސް މާބޮޑަށް އަޑުގަދަވުމުން، މަޖިލިހުގެ ރައީސް މުޙައްމަދު ނަޝީދު ވަނީ ސަމިޓު އެވަގުތު މެދުކަނޑާލައްވާފައެވެ.\nރާއްޖެ ދޫކޮށް ފިލި މައްސަލައިގަ އަދީބަށް މާދަމާ ހުކުމް ކުރަނީ!\nކުރިއަށް އޮތް ދެދުވަހުވެސް ރާއްޖޭގެ އެކި ހިސާބުތަކަށް ވިއްސާރަކުރާނެ!\nހުޅުމާލޭގައި ހަދަމުންދިޔަ އިމާރާތެއްގެ އަށްވަނަ ބުރިން ބިދޭސީއަކު ވެއްޓި މަރުވެއްޖެ!\nފީނަން އުޅެނިކޮށް އޮޔާ ގޮސް ގެއްލުނު މީހަކު ހޯދައިފި\nއަދީބު ބޭސްފަރުވާއަށް ފޮނުވަން ރިލްވާންގެ އާއިލާ ދެކޮޅު\nޕީޕީއެމް އޮފީސް ކުރިމަތީގައި މީހެއްގެ މެޔަށް ވަޅި ހަރައިފި\nރާއްޖޭގެ ބޮޑު ބަޔަކަށް ވައިޓް އެލާޓް ނެރެފި\nސާމަލުވޭ! ބޮޑު ބަޔަކަށް ޔެލޯ އެލާޓް ނެރެފި!\nމާލޭ މަގުތަކުން ފެން ހިންދުމުގެ މަސައްކަތް ކުރަމުން އެބަދޭ


Huawei Mobile Services Google aa nulai\nވާވޭ އިން މި އަހަރު ކުރަން އޮތް އެންމެ ބޮޑު މަސައްކަތަކީ ވާވޭ މޮބައިލް ސާވިސަސް ބާރުގަދަކުރުން\nވާވޭގެ މޮބައިލް ޚިދުމަތްތައް ގޫގުލްއާ ނުލައި\n07 ޖެނުއަރީ 2020 - 10:04:57\nދުނިޔެ އާ އަހަރަކާއިގެން ތާރީޚުޖަހަމުން ދާއިރު، މި އަހަރު ވާވޭ އިން އެންމެ ފުންކޮށް ވިސްނާނެ ކަމަކަށް އޮތީ މޮބައިލް ޚިދުމަތްތައް، "ވާވޭ މޮބައިލް ސާވިސަސް" ހަރުދަނާކުރުން ކަމަށް އެ ކުންފުނިން ބުނެފި އެވެ. ވާވޭ މޮބައިލް ސާވިސަސްގެ ބޭނުމެއް ކަމަށް ބުނަނީ، "ގޫގުލް މޮބައިލް ސާވިސަސް" އަށް ބަރޯސާކުރުން ހުއްޓާލުން ކަމަށެވެ.\nވާވޭ މިހާރު ވެސް ދަނީ ސްމާޓްފޯން ވިޔަފާރީގައި ކުރިއަރަމުންނެވެ. ވިޔަފާރި ހުއްޓެއް މެދުވެރިވެދާނެ ހުރިހާ ކަމަކަށް ނަޒަރުހިންގައި، ހަރުދަނާކުރަމުންނެވެ. ވާވޭ މޮބައިލް ސާވިސަސް އަކީ ދުނިޔޭގެ މާކެޓްތަކުގައި ވާވޭ ފޯނުތައް ހިންގޭ ފެންވަރުގެ ޚިދުމަތަކަށް ހެދުމަށް އެ ކުންފުނިން އެންމެ ބޮރަކޮށް ކުރާ މަސައްކަތަކީ، ޑިވެލޮޕަރުން ރުއްސުމެވެ.\nވާވޭ މޮބައިލް ސާވިސަސް ގައި 14 ޚިދުމަތެއް ހިމެނެ އެވެ. އެންޑްރޮއިޑް ފޯނުތަކަށް ގޫގުލް އެކައުންޓެއް ބޭނުންވާ ފަދައިން، މި ޚިދުމަތުގެ އަމާޒަކީ ވާވޭ އެކައުންޓަކަށް އިތުބާރުކުރުމެވެ. ވާވޭ އެކައުންޓަކަށް ބަރޯސާކޮށް މޮބައިލް ޚިދުަމަތްތައް ހިންގާ ނަމަ، ވާވޭ އެޕްލިކޭޝަން ސްޓޯރަކަށް ބޭނުންޖެހެ އެވެ. ވާވޭ އިން ދަނީ ޑިވެލޮޕަރުން ލައްވައި އެޕްލިކޭޝަން އުފައްދަމުންނެވެ.\nސްމާޓްފޯން އުފައްދާ ކުންފުނިތަކުން އެންޑްރޮއިޑަށް ބޭނުންޖެހިފައި ވުމަކީ ބިރެކެވެ. އެންޑްރޮއިޑް އަކީ ގޫގުލްގެ ފިކުރީ މުދަލަކަށް ވާތީ ގޫގުލް ބޭނުން ކޮންމެ އިރަކު މެދުކަނޑާލެެވޭ ޚިދުމަތަށް އޮންނަނީ ވެފަ އެވެ. އެންޑްރޮއިޑާ ގުޅިފައި ހުރި ގޫގުލް ޚިދުމަތްތައް ވާވޭ ފޯނުތަކަށް ބަންދުވެފައި ވަނީ، އެމެރިކާއިން ޗައިނާ އަށް އިގުތިސޯދީ ގޮތުން ދަތިކުރުމުގެ ފިޔަވަޅު އަޅާފައި ވާތީ އެވެ.\nތުރުކީ ގައި ވިއްކުމަށްޓަކައި، ތުރުކީ މާކެޓަށް ޚާއްސަކޮށް އުފައްދާ އެއްވެސް ފޯނަކަށް ގޫގުލް މޮބައިލް ސާވިސަސް ލައިސަންސް ނުދެވޭނެ ކަމަށް ގޫގުލުން ވަނީ ބުނެފަ އެވެ. މިއީ އިގުތިސޯދީ ގޮތުން ތުރުކީ އަށް ދަތިކުރަން އެމެރިކާ އިން ފިޅަވަޅު އަޅައިގެން މެދުވެރިވި ކަމެއް ނޫނެވެ. ގޫގުލުން ބޭނުންހާ ގޮތަކަށް ފޯނުތައް ހިންގަން ތުރުކީގެ އިދާރާތަކުން ހުއްދަ ނުދިނުމުން ގޫގުލުން ބޮޑާހާކަނީ އެވެ.


England captain band Kane ah\nކުޅިވަރު - އިނގިރޭސި ގައުމީ ޓީމް\nއިނގިރޭސި ކެޕްޓަން ބޭންޑް ކޭންއަށް\nސައުތުގޭޓް ބުނީ އޭނާއަކީ އެ މަގާމަށް އެންމެ އެކަށޭނެ ކުޅުންތެރިޔާ ކަމަށް\nކޭން ވަނީ ކޮލިފައިން ބުރުތަކުގައި ފަސް ލަނޑު ޖަހާފައި\nކ. މާލެ 22 މެއި 2018 | އަންގާރަ 20:28 2,291\nކޭން އިނގިރޭސި ޖާޒީގައި - ގޯލް.ކޮމް\nމިފަހަރުގެ ވޯލްޑް ކަޕްގައި އިނގިރޭސިވިލާތުގެ ކެޕްޓަނެއްގެ ގޮތުގައި ޓޮޓެންހަމްގެ ފޯވާޑް ހެރީ ކޭން ހަމަޖައްސައިފިއެވެ.\nކެޕްޓަނެއްގެ ގޮތުގައި ކޭން ހަމަޖެއްސުމަށްފަހު ވާހަކަ ދައްކަމުން އިނގިރޭސި ގައުމީ ޓީމުގެ ކޯޗު ގެރެތު ސައުތުގޭޓް ބުނީ އޭނާއަކީ އެ މަގާމަށް އެންމެ އެކަށޭނެ ކުޅުންތެރިޔާ ކަމަށެވެ. ކޭން އެންމެ ފުރަތަމަ އިނގިރޭސި ގައުމީ ޓީމުގެ ކެޕްޓަން ބޭންޑް އަޅާފައިވަނީ މިދިޔަ އަހަރު ވޯލްޑް ކަޕްގެ ކޮލިފައިންގައި ސްކޮޓްލޭންޑާއި ދެކޮޅަށް ކުޅުނު މެޗުގައެވެ. އެމެޗުގައި އޭނާ އެ ޓީމަށް ލަނޑެއް ޖަހައިދިންއިރު އެ މެޗު ނިމިފައިވަނީ 2-2 ގެ ނަތީޖާއަކުންނެވެ.\nސައުތުގޭޓް ބުނީ ކެޕްޓަނެއްގެ ހުންނަން ޖެހޭ ހުރިހާ ސިފައެއް ކޭންގެ ކިބައިގައި އެބަހުރި ކަމަށާއި އަދި ދުނިޔޭގައި ތިބި އެންމެ މޮޅު ފޯވާޑުންގެ ތެރޭގައި ގުނާލެވޭ ކުޅުންތެރިޔަކު ޓީމުގައި ހުރުމަކީ ލިބޭ ވަރަށް ބޮޑު ކުރިއެރުމެއް ކަމަށެވެ. ފާއިތުވެދިޔަ 18 މަސްދުވަސް ތެރޭ ޓީމު އެހެން ހަރުފަތަކަށް ގެންދެވޭނެ ފެންވަރު އެބަހުރިކަން ކޭން ދައްކާފައިވާ ކަމަށް ސައުތުގޭޓް ބުނެފައިވެއެވެ.\nކޭން ބުނީ އޭނާ ހުރީ ވޯލްޑް ކަޕަށް ވަރަށް ކެތްމަދުވެފައި ކަމަށާއި ވޯލްޑް ކަޕްގައި ކެޕްޓަންކަން ކުރުން ވެގެންދާނީ ލިބޭ ވަރަށް ހާއްސަ ޝަރަފަކަށް ކަމަށެވެ. ކޭން ބުނީ އިނގިރޭސި ގައުމީ ޓީމަކީ އެޓޭކް ކުރާނެ ޓީމެއް ކަމަށާއި އުއްމީދަކީ ގިނަ ލަނޑުތަކެއް ޖެހުން ކަމަށެވެ. އޭގެތެރޭގައި އޭނާގެ ބޮޑު ހިއްސާއެއް ވެސް އޮންނަން ބޭނުންވާ ކަމަށް ކޭން ބުނެފައިވެއެވެ. އޭނާ ބުނީ އަބަދުވެސް ފޯކަސް ދެނީ ޓީމަށް ކަމަށާއި އެހެން ނަމަވެސް ފޯވާޑެއްގެ ހައިސިއްޔަތުން އަބަދުވެސް ރަން ބޫޓު ހޯދަން ބޭނުންވާ ކަމަށާއި އެކަމަށް ވަރަށް ބޮޑަށް މަސައްކަތްކުރާ ކަމަށް ކޭން ބުނެފައިވެއެވެ.\nއިނގިރޭސި ގައުމީ ޓީމުގެ ކޯޗުގެ މަގާމަށް ގެރުތު ސައުތުގޭޓް އައްޔަނުކުރެވުނު ފަހުން އެ ޓީމުގެ ކެޕްޓަންކަން އެކި މެޗުތަކުގައި ކުރަމުން އަންނަނީ ތަފާތު ކުޅުންތެރިންނެވެ. ސައުތުގޭޓްގެ އިރުޝާދުގެ ދަށުން އިނގިރޭސި ގައުމީ ޓީމުގެ ބޭންޑް އެޅި ކުޅުންތެރިންގެ ތެރޭގައި ވޭން ރޫނީ އާއި ޖޯޑަން ހެންޑަސްންއާއި ގެރީ ކޭހިލް އާއި ޖޯ ހާޓް އަދި އެރިކް ޑަޔާގެ އިތުރުން ހެރީ ކޭން ހިމެނެއެވެ. އެ ކުޅުންތެރިންގެ ތެރެއިން ކޭން ހަތަރު ފަހަރު ބޭންޑް އަޅާފައިވެއެވެ.\nރަޝިއާގައި މިއަހަރު އޮންނަ ވޯލްޑް ކަޕަށް އިނގިރޭސި ގައުމީ ޓީމު ކޮލިފައިވިއިރު ކޭން ވަނީ ކޮލިފައިން ބުރުތަކުގައި ފަސް ލަނޑު ޖަހާފައެވެ.\nމިއަހަރުގެ ވޯލްޑް ކަޕްގައި އިނގިރޭސިވިލާތް ހިމެނިފައިވަނީ ބެލްޖިއަމް ޕެނަމާ އަދި ޓިއުނީޝިއާ އާއެކު ގްރޫޕް ސީގައެވެ. އިނގިރޭސި ގައުމީ ޓީމަށް 2015 ވަނަ އަހަރުން ފެށިގެން ކުޅެމުން އަންނަ ކޭން ވަނީ އެ ގައުމަށް 23 މެޗު ކުޅެދީ 12 ލަނޑު ޖަހައިދީފައެވެ. އޭނާއަކީ މިދިޔަ އަހަރު ހޮވި އިނގިރޭސިވިލާތުގެ އެންމެ މޮޅު ކުޅުންތެރިޔާވެސްމެއެވެ.


Inter Milan inn 11 aharu therey furathama faharah league kaamiyaabukohfi - AO News\nއިޓާލިއަން ސެރިއޭގެ ދެވަނައިގައި އޮތް އެޓަލާންޓާ މިރޭ ކުޅުނު މެޗުން ސަސުއޯލޯއާ 1-1 އިން އެއްވަރުވުމާއެކު ބާކީ ހަތަރު މެޗު އޮއްވާ ތާވަލްގެ އެންމެ ކުރީގައި އުޅޭ އިންޓަ މިލާނުން ލީގު ޗެމްޕިއަންކަން ހޯދައިފިއެވެ.\nމިއީ ވޭތުވެދިޔަ 11 އަހަރު ތެރޭގައި އިންޓަ އިން ލީގު ތަށި ކާމިޔާބުކުރި ފުރަތަމަ ފަހަރެވެ. ނިމިދިޔަ ސީޒަނުގައި ވެސް އިންޓަ އަށް ލީގު ތަށި ގެއްލުނީ ޗެމްޕިއަންކަން ހޯދީ ޔުވެންޓަސް އަށް ވުރެ އެއް ޕޮއިންޓް މަދުން ލިބިގެންނެވެ.\nއިންޓަ އަށް ލީގު ޗެމްޕިއަންކަން ކަށަވަރުވީ ތާވަލްގެ ދެވަނައިގައި އޮތް އެޓަލާންޓާ އަށް ބާކީ ހަތަރު މެޗު ކާމިޔާބުކޮށްގެން ވެސް އިންޓައާ ހަމަނުކުރެވޭނެތީއެވެ. ލީގުގެ އެއްވަނައިގައި އިންޓަ އޮތީ 34 މެޗުން 82 ޕޮއިންޓް ހޯދައިގެންނެވެ. ދެވަނައިގައި އޮތް އެޓަލާންޓާ އާއި ތިންވަނައިގައި އޮތް ޔުވެންޓަސްގެ އިތުރުން ހަތަރުވަނައިގައި އޮތް އޭސީ މިލާނަށް 34 މެޗުން ލިބިފައިވަނީ 69 ޕޮއިންޓެވެ.\nސަސުއޯލޯގެ ދަނޑުގައި ރޭ ކުޅުނު މެޗުގައި ކުރީން ލީޑްނެގީ އެޓަލާންޓާ އިންނެވެ. އެ ޓީމަށް މެޗުގެ 32 ވަނަ މިނެޓުގައި ރޮބިން ގޯސެންސް ލީޑްނަގައިދީފައިވާއިރު އޭގެ 10 މިނެޓުކުރީން އެޓަލާންޓާގެ ގޯލްކީޕަރު ޕިއެރްލުއިޖީ ގޮލީނީ އަށް ރަތް ކާޑު ދަނޑުން ފޮނުވާލައިފައެވެ.\nއުދިނޭޒީގެ ކުޅުންތެރިއެއް ކައިރިން ޔުވެންޓަސްގެ ފޯވާޑް ކްރިސްޓިއާނޯ ރޮނާލްޑޯ (ކ) ބޯޅަ ހިފައިގެންދާން މަސައްކަތްކުރަނީ. –ފޮޓޯ: ޓުވިޓާ\nދެވަނަ ހާފުގެ ކުޅުން ފެށިތާ ހަތްވަނަ މިނެޓުގައި ސަސުއޯލޯ އަށް އެއްވަރުކޮށްދިނީ ލިބުނު ޕެނަލްޓީއަކުން ޑޮމެނިކޯ ބެރާޑީ އެވެ. އޭގެފަހުން، މެޗު ނިމެން 15 މިނެޓަށްވެފައިވަނިކޮށް އެ ޓީމުގެ މާލޮން ސަންޓޯސް އަށް ދެއްކި ރަތް ކާޑާ ގުޅިގެން ދެ ޓީމުން ވެސް މެޗު ނިންމާލީ އެއް ކުޅުންތެރިއަކު މަދުކޮށްނެވެ.\nރޭގެ މެޗުން އެޓަލާންޓާ އަށް މޮޅެއްނުހޯދުމުން އިންޓަ އަށް ލީގު ކަށަވަރުވިއިރު މިއީ އެ ޓީމުން ލީގު ޗެމްޕިއަންކަން ހޯދި 19 ވަނަ ފަހަރެވެ. އިންޓަ އަށް ވުރެ ގިނައިން ލީގު ކާމިޔާބުކޮށްފައިވަނީ ޔުވެންޓަސް އިންނެވެ. އެ ޓީމުން 36 ފަހަރު ލީގު ތަށި ހޯދާފައިވެއެވެ.\nމި މުބާރާތުގައި ރޭ ކުޅުނު އެހެން މެޗުތަކުގެ ނަތީޖާއަށް ބަލާއިރު ރަށުން ބޭރުގައި އުދިނޭޒީ އަތުން 2-1 އިން މޮޅުވެ އެންމެ ފަހުގެ ޗެމްޕިއަން ޔުވެންޓަސް ވަނީ ގަދަ ހަތަރެއްގެ ރޭހުގައި އުއްމީދު ބޮޑުކޮށްފައެވެ.\nމި މެޗުގެ ފުރަތަމަ ހާފުގެ ކުރީކޮޅު އުދިނޭޒީގެ ނަހުއެލް މޮލީނާގެ ގޯލުން އެ ޓީމު ލީޑްނަގާފައިވަނިކޮށް މެޗުގެ ފަހު ހަތް މިނެޓުގެ ތެރޭގައި ޕޯޗުގަލްގެ ތަރި ކްރިސްޓިއާނޯ ރޮނާލްޑޯ ވައްދާލި ދެލަނޑާއެކު ޔުވެންޓަސް އިން ވަނީ މުހިއްމު ތިން ޕޮއިންޓް ކަށަވަރުކޮށްފައެވެ.\nކުޅިވަރުއިންޓަ މިލާންއިޓާލިއަން ލީގުއިޓާލިއަން ސެރިއޭއެޓަލާންޓާދުނިޔެޔުވެންޓަސް


Chelsea ge coach akah Lampard hamajahsaifi\nޗެލްސީގެ ކޯޗަކަށް ލަމްޕާޑް ހަމަޖައްސައިފި\nފްރޭންކް ލަމްޕާޑް 13 އަހަރު ވަންދެން ކުޅުނު ޗެލްސީގެ ކޯޗް ކަމަށް އޭނާ ހަމަޖައްސައިފިއެވެ.\nމިދިޔަ ސީޒަންގައި، ޑާބީ ކައުންޓީގެ ކޯޗުގެ މަގާމު އަދާ ކުރި ލަމްޕާޑް ޗެލްސީގެ ކޯޗް ކަމަށް ހަމަޖެއްސީ ތިން އަހަރަށެވެ. ޗެލްސީގެ ކޯޗް ކަމަށް ލަމްޕާޑް ގެނައުމަށް އެ ޓީމުން ނިންމީ، ކޯޗުގެ މަގާމުގައި މިދިޔަ ސީޒަންގައި ހޭދަ ކުރި އިޓަލީގެ މައުރީޒިއޯ ސާރީ ޔުވެންޓަސްއަށް ބަދަލުވުމުންނެވެ.\nއިނގިރޭސި ޗެމްޕިއަންޝިޕްގެ ޕްލޭ އޮފްއަށް، ޑާބީ ކައުންޓީ ގެންގޮސްދިން ކޯޗަށް ޗެލްސީގައި އޮތީ އުނދަގޫ ޗެލެންޖެކެވެ. ފީފާއިން އެ ޓީމަށް ކުރިމަތި ކުރި ޓްރާންސްފާގެ އަދަބާ އެކު، ކުރިއަށް އޮތް ސީޒަންގައި އެ ޓީމަށް އާ އެއްވެސް ކުޅުންތެރިޔަކު ނުގެނެވޭނެ އެވެ. އަދި ޗެލްސީގެ އެޓޭކުގައި ވޭތުވެދިޔަ ހަތް އަހަރު އެންމެ މުހިންމު ދައުރެއް އަދާ ކުރި، އެޑެން ހަޒާޑްވެސް ޓީމު ދޫކޮށްލުމުން އެކަމަށްވެސް ޓެކްނިކަލް ހައްލެއް ހޯދަން ޗެލްސީއަށް ވަނީ ޖެހިފަ އެވެ.\nޗެލްސީއަށް އެންމެ ގިނަ ގޯލް ޖަހައިދިން ކުރީގެ މީޑްފީލްޑަރު ބުނީ، ޗެލްސީ އާމެދު އޭނާގެ ހާއްސަ ލޯތްބެއް އޮންނަ ކަމަށާއި އެހާ ދުވަހު ކުޅުނު ޓީމަކަށް ހެޑް ކޯޗުގެ ގޮތުގައި އަންނަން ފުރުސަތު ލިބުމަކީ ހާއްސަ އުފަލެއް ކަމަށެވެ.


2Kujjaku fiyavatheegai aveegai bahahtaafai hunna Video eh!\nހުޅުމާލެ ކުޑަ ކުދިންގެ ހިޔާ\nދެ ކުއްޖަކު ފިޔަވަތީގައި އަވީގައި ބަހައްޓާފައި ހުންނަ ވީޑިއޯއެއް!\n28 މާރޗް 2020 - 11:19:19\nދައުލަތުގެ ބެލުމުގެ ދަށުގައި ތިބޭ ކުދިން، ހުޅުމާލޭގައި ބައިތިއްބާފައި ހުންނަ ފިޔަވަތީގައި ބައެއް ކުޑަ ކުދިންނަށް އިހުމާލުވާކަމަށް މަންޒަރު ފެންނަ ވީޑިއޯއެއް އާންމުވެއްޖެ އެވެ.\nސޯޝަލް މިޑީއާގައި އިއްޔެ އާންމުވެފައިވާ އެ ވީޑިއޯއަކީ ފިޔަވަތި ކައިރީގައި ހުންނަ ގެއެއްގައި ދިރިއުޅޭ މީހަކު ސޯޝަލް މީޑިއާއަށް ހިއްސާކޮށްފައިވާ ވީޑިއޯއެކެވެ.\nއެ ވީޑިއޯއިން ފެނިގެންދަނީ ކުޑަކުދިންގެ ހިޔާގައި މަސައްކަތްކުރާ ހަތަރު މީހަކު މީހަކު ވެގެން، އަންހެން ކުއްޖަކު ބޭރަށް ނެރި އަވީގައި ބަހައްޓާފައި ހުރި މަންޒަރެވެ. މެންދުރުގެ ގަދައަވީގައި އެކުއްޖާގެ އިތުރުން އެހެން އަންހެން ކުއްޖަކު ވެސް ބޭރަށް ނެރިފައި ހުއްޓެވެ.\nވީޑިއޯ ހިއްސާކުރި މީހާ ބުނި ގޮތުގައި އެތަނުގައި ކަމެއް ހިނގައިގެން އުޅޭކަން އޭނާއަށް އެނގުނީ އެތަނުގައި މަސައްކަތްކުރާ ބަޔަކު އެތަނުން އަންހެން ކުއްޖަކަށް ހަޅޭހަވާ އަޑުގަދަ ކަމުން ބެލުމުންނެވެ. އެގޮތުން އެ އަންހެން ކުއްޖާ އެތަނުގައި ބަހައްޓާފައި ހުންނަތާ އޭރު ގަޑިއިރަކަށްވުރެ ގިނައިރުވާނެ ކަމަށް އޭނާ ބުންޏެވެ.\nއެހެން ފަޅިއެއްގައި އަނެއް އަންހެން ކުއްޖާ ބޭރަށް ނެރެފައި ބަހައްޓާފައި ހުރިއިރު ވީޑިއޯއިން ފެންނަ ގޮތުގައި ހިޔާގެ އެތެރޭގެ ގޭޓު ކައިރީގައި މަޑުކޮށްގެން އެތަނުގެ މީހުންނާއި އަންހެން ކުއްޖާ އިރުއިރުކޮޅާ ވާހަކަ ދައްކާ މަންޒަރު ވެސް ފެނެ އެވެ. އޭގެ އިރުކޮޅެއް ފަހުން، އެމީހުން އަންހެން ކުއްޖާއަށް ކާއެއްޗެހި ނެރެދިނުމަށް ފަހު ގޮނޑިއެއްދެ އެވެ. އަދި އަންހެން ކުއްޖާ ބޭރުގައި އިނދެގެން ކާ މަންޒަރު ވެސް ފެނެ އެވެ. އޭގެ ފަހުން ވެސް އެތެރެއަކަށް ކުއްޖާ ނުވައްދަ އެވެ. ހަމަ އަވީގައި ހިނގާލަ ހިނގާލަ އެކުއްޖާ ހުރެ އެވެ.\nއެ ވީޑިއޯ ކުރި މީހާ ބުނި ގޮތުގައި އެކަން ފިޔަވަތީގެ ބޮޑު މީހާއަށް ރިޕޯޓްކުރި އެވެ. އަދި ކަމާއި ގުޅޭ ފޮޓޯ ފޮނުވުމަށް ވެސް އެދުން ކަމަށް ބުންޏެވެ.\nމިކަމާއި ގުޅިގެން އަދި ޖެންޑާ މިނިސްޓްރީގެ އޮފިޝަލަކު ސީއެންއެމްއަށް ވިދާޅުވީ އިއްޔެ މިކަން މިނިސްޓްރީގެ ސަމާލުކަމަށް އައިސްފައިވާ ކަމަށާއި މިހާރު އެ މައްސަލަ ބަލަމުން އަންނަ ކަމަށެވެ. އަދި ކުޑަކުދިންނާއި ގުޅޭ އެފަދަ މައްސަލަތަކުގައި ހިމެނޭ ކުދިންގެ ފޮޓޯ އާއި ވީޑިއޯ އާންމުކުރުމުގެ ބަދަލުގައި އެކަން މިނިސްޓްރީއަށް ނުވަތަ ފުލުހުންނަށް ހުށަހެޅުމަށް އިލްތިމާސްކުރެއްވި އެވެ. އަދި ވިދާޅުވީ ކުޑަކުދިންގެ ގާނޫނަށް ގެނެވިފައިވާ ބަދަލާއެކު އެކުދިންގެ ފޮޓޯ އާންމުކުރުމަކީ މަނާކަމެއް ކަމަށެވެ.\nދޭތެރެ ދޭތެރެއިން ކުޑަކުދިންގެ ހިޔާގައި ތިބޭ ކުދިންނަށް އެތަނުގެ މުވައްޒަފުން އިހުމާލުވާ ވީޑިއޯތަކާއި ފާރުމައްޗަށް ކުދިން އަރައިގެން އުޅޭ ވީޑިއޯތައް އާންމުވެ އެވެ.\nހުޅުމާލޭގައި ހުންނަ ފިޔަވަތީގައި 100 އަށް ވުރެ ގިނަ ކުދިން އުޅޭއިރު އެތަނުގައި އުޅެނީ 12 އަހަރުން ދަށުގެ ކުދިންނެވެ.\nކުޑަކުދިންގެ ހިޔާޖެންޑާ މިނިސްޓްރީ


Rahfalhu huraa gai 107 active cases\nރަށްފަޅު ހުރާގައި 107 އެކްޓިވް ކޭސް\nކ. ރަށްފަޅު ހުރާ -- އަވަސް\nކ. ރަށްފަޅު ހުރާއިން ކޮވިޑަށް ޕޮޒިޓިވްވީ މީހުންގެ އަަދަދު 107 އަށް އަރައިފި އެވެ. ރަށްފަޅު ހުރާއަކީ ރިސޯޓެއްގެ ގޮތުގައި ތަރައްގީ ކުރަމުންދާ ރަށެކެވެ. ރަށްފަޅު ހުރާ، ހިއްކައިގެން ރިސޯޓް ތަރައްގީ ކުރަމުންދަނީ ދުނިޔޭގެ އެންމެ މަތީ ފަންތީގެ ރިސޯޓު ބްރޭންޑް ކަމަށްވާ "ދަ ރިޓްޒް ކާލްޓަން" އިންނެވެ.\nރަށްފަޅު ހުރާ ހިއްކައިގެން ހަތަރު ރަށެއް ތަރައްގީ ކުރަމުންދާއިރު އެ ރަށްރަށުގައި 2،000 ވުރެ ގިނަ މުވައްޒިފުން މަސައްކަތް ކުރަމުން ދެއެވެ.\nހެލްތް ޕްރޮޓެކްޝަން އެޖެންސީން ބުނީ ކ. ރަށްފަޅު ހުރާއިން ކޮވިޑަށް ޕޮޒިޓިވްވީ މީހުންގެ އަަދަދު 107 އަށް އަރާފަައިވާ ކަމަށެވެ. މިއަދުވެސް އެ ރަށުން ބަޔަކު ވަނީ ޕޮޒިޓިވްވެފައެވެ. އެ ރަށުން ގިނަ ބަޔަކު ކޮވިޑަށް ޕޮޒިޓިވްވުމާއި ގުޅިގެން އެޗްއީއޯސީގެ ޓީމެއް ރަށްފަޅު ހުރާގެ ހަތަރު ރަށައް ދަތުރުކޮށް އެސެސްމަންޓެއް ހަދާފައިވާ ކަމަށެވެ. އަދި ޕޮޒިޓިވް ކޭސްތަކާއި ގުޅިގެން މިވަގުތު އެ ރަށްރަށުގައި 125 މީހަކު ކޮންޓެކްޓުންގެ ގޮތުގައިި ވަނީ ފާހަގަކުރެވިފައެވެ. މިއަދު 143 ސާމްޕަލް ވަނީ ނަގާފައެވެ. އެއީ ބަލީގެ އަލާމަތްތައް ހުރި މީހުންނެވެ. އެޗްއީއޯސީން ބުނީ އެ ސާމްޕަލްތަކުގެ ނަތީޖާ ކުރިއަށް އޮތް ދެ ދުވަހުގެ ތެރޭގައި ލިބޭނެ ކަމަށެވެ.\n"ދަ ރިޓްޒް ކާލްޓަން މޯލްޑިވްސް ފަރި އައިލެންޑްސް" ގެ ނަމުގައި ރަށްފަޅު ހުރާ ހިއްކައިގެން ތަރައްގީ ކުރާ ރިސޯޓަކީ ދަ ރިޓްޒް ކާލްޓަން އިން ރާއްޖޭގައި ހުޅުވާ ރިސޯޓެކެވެ.\nރަށްފަޅު ހުރާ ފަޅުގައި ރިސޯޓެއް ތަރައްގީ ކުރުމުގެ މަސައްކަތް ކުރަމުން ގެންދަނީ ސިންގަޕޫރުގެ ޕޮންޓިއާކް ކުންފުނިންނެވެ. އެ ކުންފުނި ދަނީ މި ފަޅުގައި ހަތަރު ރަށެއް ހިއްކަމުންނެވެ.\nދަ ރިޓްޒް ކާލްޓަން މޯލްޑިވްސް ފަރި އައިލެންޑުގައި މަތީ ފަންތީގެ އެންމެ ޒަމާނީ ވަސީލަތްތައް ހިމެނޭ ގޮތަށް 90 ވިލާ ހުންނާނެ އެވެ. ރަށްފަޅު ހުރާ ފަޅު ތަރައްގީ ކުރަނީ އިންޓަގްރޭޓެޑް ޓޫރިޒަމް ޑެސްޓިނޭޝަނެއްގެ ގޮތުގަ އެވެ. މުޅި މި މަޝްރޫއުގެ އަގު ގާތްގަނޑަކަށް 500 މިލިއަން ޑޮލަރަށް އަރަ އެވެ. އެ ރަށުގައި ތަފާތު ތިން ގިންތިއެއްގެ ރިސޯޓުތައް ހިންގާނެ އެވެ. މި މަޝްރޫއު ފަށާފައިވަނީ 2017 ވަނަ އަހަރު އެވެ.\nއެޗްޕީއޭ މިނިސްޓްރީ އޮފް ޓޫރިޒަމް މިނިސްޓްރީ އޮފް ހެލްތު + ކޮރޯނާ ވައިރަސް ކޮވިޑް-19\nއޮޅުވެލި ކްލަސްޓާ: ޕޮޒިޓިވް އަދަދު 59 އަށް\nއޮޅުވެލިން ޕޮޒިޓިވްވީ މީހުންގެ އަދަދު 26 އަށް\nސަންގެލި ޕޮޒިޓިވް އަދަދު 42 އަށް


BREAKING: Kendhoo Ah Araa Feybun Manaa Kohffi - Vaguthu\nކެންދޫއަށް އަރާ ފޭބުން މަނާކޮށްފި\nކޮވިޑް-19 އާ ގުޅިގެން، ބ. އަތޮޅު ކެންދޫއަށް އަރާ ފޭބުން ހެލްތް ޕްރޮޓެކްޝަން އެޖެންސީ (އެޗްޕީ)އިން މަނާ ކޮށްފިއެވެ.\nއެރަށަށް އަރާ ފޭބުން މަނާކޮށް، އެރަށަށް މިހާރު ވަނީ އެޗްޕީއޭގެ ލިޔުން ފޮނުވާފައެވެ.\nއެރަށް މޮނީޓަރިންގއަށް ލައި ނެރުނު އެންގުމުގައި ވަނީ ކޮވިޑް-19 އާ ގުޅިގެން ބަލަން ޖެހޭ ކަންކަން ބެލުމަށް ކަމަށެވެ.\nއެ އެންގުމުގައި ވަނީ މިވަގުތު ރަށުގައި ތިބި އެއްވެސް މީހަކު އެ އެޖެންސީން ވަކި ގޮތެއް އަންގަންދެން ރަށުން ފޭބުމާއި، އެ އެޖެންސީގެ ހުއްދަ ނެތި ރަށަށް އެރުމަކީ މަނާ ކަމެއް ކަމަށެވެ.\n"ވަގުތު" އަށް މައުލޫމާތު ދެމުން ކެންދޫ ކައުންސިލްގެ ރައީސް އަހުމަދު ސަލީމް ވިދާޅުވީ، އެރަށުން ފައްސިވެފައިވަނީ އެންމެ މީހެއް ކަމަށާއި އޭނާ ފައްސިވެފައިވާ ކަން އެނގިފައިވަނީ ކަރަންޓީނު ނިންމާފައި ހެދި ޓެސްޓުން ކަމަށެވެ.\nސަލީމް ވިދާޅުވީ، ފައްސިވެފައިވަނީ ގާތްގަނޑަކަށް އުމުރުން 40 އަހަރުގެ ދިވެހި ފިރިހެނެއް ކަމަށެވެ.\nއެރަށުން މީހަކު ފައްސިވުމާއި ގުޅިގެން މިވަގުތު މޮނިޓަރިންގެ ހާލަތަށް ގެނެސްފައިވާއިރު، ސަލީމް ވިދާޅުވީ، ފައްސިވެފައިވާ މީހާއާއި މިހާތަނަށް ކައިރިން ބައްދަލުވެފައިވާ ކަމަށް މައުލޫމާތު ލިބިފައިވަނީ އެންމެ މީހެއް ކަމަށެވެ. އެއީ ކަރަންޓީނުގައި ހުރި މީހާއަށް ކާތަކެތި ފޯރުކޮށްދޭން އުޅުނު މީހާ ކަމަށްވެސް ވެދާނެ ކަމަށް ސަލީމް ވިދާޅުވިއެވެ.\nއެރަށުން ފައްސި ވޭދަނައެއް ފެނުމާއި އެކީ ބޭރަށް ނުނިކުމެ ގޭގައި ތިބުމަށާއި މާސްކު އަޅައިގެން ކޮންމެހެން މަޖުބޫރު ވެގެން ނިކުންނަން ޖެހޭ ހާލަތުގައި ބޭރަށް ނުކުތުމަށް ސަލީމް ވަނީ ރަށުގެ ރައްޔިތުންނަށް އިލްތިމާސް ކޮށްފައެވެ.\nފެބުރުއަރީ 4, 2021 22:35\nކަރަންޓީން އުސޫލާ ހިލާފުވި މިހާގެ މައްސަލަ ބަލަން ގޮވާލަން\nފެބުރުއަރީ 4, 2021 23:01\nފެބުރުއަރީ 6, 2021 02:11\nފޫހި މީހުން އުޅޭ ރަށެއް


މަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 2020 ފެބުރުވަރީ 11 ވާ އަންގާރަ ދުވަހުގެ މެންދުރު 13:00 ގެ ކުރިން، ފ.މަގޫދޫ ސްކޫލް އޮފީހަށެވެ. ވަޒީފާއަށް އެދޭ ފޯމާއި ލިޔުންތައް އީމެއިލް މެދުވެރިކޮށްވެސް ބަލައި ގަނެވޭނެއެވެ. އީ-މެއިލް އެޑްރެހަކީ، [email protected] އެވެ. އަދި އިއުލާނުގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދުދުވަހެއް ކަނޑައަޅާފިނަމަ، އެކަނޑައަޅާ ދުވަހުގެ ޢަދަދަށް ވަޒީފާއަށް އެދޭފޯމް ބަލައި ގަނެވޭނެއެވެ.\nމިމަޤާމަށް މީހަކު ހޮވުމަށް ބޭއްވޭ އިންޓަވިއު އޮންނާނީ، 12 ފެބުރުވަރީ 2020 އިން 17 ފެބުރުވަރީ 2020 އާއި ދެމެދު ފ.މަގޫދޫ ސްކޫލްގައެވެ.


އަސާސީ ހިދުމަތްތަކަށް ބަލާއިރު މާލެ އަށް ވުރެ ރަށްރަށުގައި ފަގީރުން ގިނަ ކަމަށް، އެކަމާ ގުޅޭގޮތުން އެކުލަވާލާފައިވާ މަލްޓި ޑައިމެންޝަނަލް ޕަވަޓީ އިންޑެކްސް (އެމްޕީއައި) އިން ދައްކައިފި އެވެ.\nJune 13, 2018 8\nފިތުރު ޒަކާތުގެ ފައިސާ އާއި ގޮވާން ހޯދުމަށް ފަގީރުންގެ ގޮތުގައި 16،294 މީހުން ރަޖިސްޓަރީ ވެފައިވާ ކަމަށް އިސްލާމިކް މިނިސްޓްރީން މިއަދު ބުނެފި އެވެ.\nޒަކާތުގެ ގޮތުގައި އިއްޔެއާ ހަމަ އަށް ލިބުނު ހަތަރު މިލިޔަނަށް ވުރެ ގިނަ ރުފިޔާ އާއި ގޮވާން މިއަދު ބަހަމުން އަންނަ އިރު، މާލޭގައި ތިބި ފަގީރުންނަށް ޒަކާތުގެ ގޮތުގައި ޖެހެނީ، ބޮލަކަށް...\nފަގީރުންގެ ގޮތުގައި ރަޖިސްޓްރީވާން ހުޅުވާލައިފި\nފަގީރުންގެ ގޮތުގައި މި އަހަރަށް ރަޖިސްޓަރީ ވުމުގެ ފުރުސަތު އިސްލާމިކް މިނިސްޓްރީން މިއަދު ހުޅުވާލައިފި އެވެ.\nބަންގްލަދޭޝްގެ ފަގީރު ހިސާބެއްގައި ދިރިއުޅޭ ރަތުނާ އަޚްތަރަށް އުމުރަކީ ހަމައެކަނި ހިސާބު އަދަދެކެވެ. އޭނާގެ މަންމައަކީ އެ އާއިލާއަށް ކާންދީ ބެލެހެއްޓުމުގެ ހުރިހާ ޒިންމާއެއް އޮތް ހަމައެކަނި މީހާ އެވެ. މަންމަ ރެއާއި ދުވާލު މަސައްކަތް ކޮށްގެން ވެސް އާއިލާގެ ބަނޑުފުރާނަ މުއްތިކުރެވޭނެ ގޮތެއް ނުވެ އެވެ. ކިޔެވުން ހުއްޓާލާފައި...\n20 ޑޮލަރުގެ އެހީއަކުން ދިރިއުޅުން ބަދަލުވެއްޖެ\nއެމެރިކާގައި މީހަކު ކާރުން ޕެޓްރޯލް ހުސްވެ މަގުމައްޗަށް ހުއްޓިފައި އޮއްވައި، އެ މީހާއަށް އެންމެ 20 ޑޮލަރު ދީގެން އެހީތެރިވި މީހެއްގެ ދިރިއުޅުން އާދަޔާ ހިލާފު ގޮތަކަށް ބަދަލުވެއްޖެ އެވެ.\nފަގީރުންނަށް ރަޖިސްޓްރީވުމުގެ މުއްދަތު އިތުރުކޮށްފި\nފަގީރުންގެ ލިސްޓުގައި އަލަށް ރަޖިސްޓަރީ ވުމަށް އިސްލާމިކް އެފެއާޒް މިނިސްޓްރީން މިއަދު ހުޅުވާލައިފި އެވެ.\nދެމަފިރިއަކު ނަޖިސް ހޮޅިއެއްގެ ތެރޭގައި ދިރިއުޅޭތާ 21 އަހަރު


Noosveringe Award Haflaa Maadhamaa Rey - Vaguthu\n4 މަސް ކުރިން ( ޑިސެމްބަރު 7, 2020 )\nމީޑިއާ ކައުންސިލުން ބޭއްވި ނޫސްވެރިންގެ ބައްދަލުވުން. -- ފޮޓޯ: ވަން އޮންލައިން\nމޯލްޑިވްސް މީޑިއާ ކައުންސިލް (އެމްއެމްސީ) އިން ދެމުން އަންނަ ނޫސްވެރިކަމުގެ އިނާމު ދިނުމުގެ ހަފުލާ މާދަމާ ރޭ ބޭއްވުމަށް ނިންމައިފިއެވެ.\nއެވޯޑު ދިނުމުގެ ހަފްލާ ބޭއްވުމަށް ހަމަޖެހިފައި ވަނީ ޓީވީއެމްގެ މަލްޓި ޕާޕަސް ހޯލްގައެވެ.\n"ނޫސްވެރިކަމުގެ އިނާމު 2019" ގެ ކޮމިޓީގެ މުގައްރިރު އަހުމަދު އަމީން ވިދާޅުވީ އެވޯޑު ހަފްލާ ކުރިއަށް ދަނީ ހެލްތު ޕްރޮޓެކްޝަން އެޖެންސީ (އެޗްޕީއޭ) ގެ ހުއްދަ ހޯދައިގެން އެޗްޕީއޭގެ އުސޫލުތަކާ އެއްގޮތްވާ ގޮތުގެ މަތިން ކަމަށެވެ.\nނޫސްވެރިކަމުގެ އިނާމު ދިނުމުގެ ހަފުލާގައި ރައީސް އިބްރާހިމް މުހައްމަދު ސޯލިހުގެ ހާއްސަ ވީޑިއޯ މެސެޖެއް ގެނެސްދޭނެއެވެ.\nމިއަހަރުގެ ނޫސްވެރިކަމުގެ އިނާމަށް 11 ދާއިރާއަކުން އެވޯޑް ދިނުމަށް ހަމަޖެހިފައިވެއެވެ. އެގޮތުން އެ 11 ދާއިރާއަށް 80 މީހަކު ނަން ހުށަހެޅިއެވެ.\nއިނާމު ދިނުމަށް ހަމަޖެހިފައިވާ ދާއިރާތަކަކީ ޕްރިންޓް، އޮންލައިން ކެޓެގަރީން ތަހްގީގީ ނޫސްވެރިކަން، އިޖުތިމާއީ، ތާރީހާއި ސަގާފަތް، ފަންނުވެރިކަމުގެ ދާއިރާ، ސިއްހީ ދާއިރާ، ޝަރުއީ އަދި ގާނޫނީ ދާއިރާ، ވިޔަފާރި އާއި އިގްތިސާދާއި، ކުޅިވަރުގެ ދާއިރާ އާއި ފީޗާގެ ދާއިރާއެވެ.\nބްރޯޑްކާސްޓިން ކެޓަގަރީން ހޮވަނީ ވިޔަފާރި އާއި އިގްތިސާދު، ފީޗާގެ ދާއިރާ، ވީޑިއޯ ޖާނަލިޒަމްގެ ދާއިރާ އިންނެވެ.\nމީގެއިތުރުން ކުރީ ފަހަރުތަކެކޭ އެއްގޮތަށް އުންމީދޫ ނޫސްވެރިޔާ ވެސް ހޮވުމަށް ވަނީ ހަމަޖެހިފައެވެ.\nއަމީން ވިދާޅުވީ ބައެއް ކެޓަގަރީތަކަށް ހުށަހަޅާފައިވާ ލިޔުންތަކަށް އެކަށީގެންވާ މާކްސް ލިބިފައިނުވާތީ، އެ ދާއިރާތަކަށް އެވޯޑް ނުދޭން ނިންމާފައިވާ ކަމަށެވެ. އަދި ބައެއް ދާއިރާތަކަށް އެއްވެސް ފަރާތަކުން ކުރިމަތިލާފައިނުވާ ކަމަށްވެސް ވިދާޅުވިއެވެ.\nއެ ދާއިރާތަކަކީ ބްރޯޑްކާސްޓިން ކެޓެގަރީގެ ތަހުގީގީ ނޫސްވެރިކަމުގެ ދާއިރާ އާއި އިޖުތިމާއީ، ތާރީހާއި ސަގާފަތް، ފަންނުވެރިކަމުގެ ދާއިރާ، ކުޅިވަރުގެ ދާއިރާ، ޝަރުއީ އަދި ގާނޫނީ ދާއިރާ، ސިޔާސީ ދާއިރާގެ އިތުރުން ތިމާވެއްޓާއި ދެމެހެއްޓެނިވި ތަރައްގީގެ ދާއިރާއެވެ.


Coalition Ebbas Vumaa Khilaafuvejje Nama Inthihaabakah Dhaan Rayyithun Ah Vaudhuvi: Maleeh - Vaguthu\nވެރިކަން ކުރާ ކޯލިޝަންގައި ހިމެނޭ ހަތަރު ޕާޓީގެ ދެމެދު ވެފައިވާ އެއްބަސްވުމާ އެންމެ ޕާޓީއަކުން ޚިލާފުވިޔަސް އަވަސް ރިޔާސީ އިންތިޚާބަކަށް ދިއުމަށް ކޯލިޝަންގެ ޕާޓީތަކުން ރައްޔިތުންނަށް ވައުދުވެފައިވާ ކަމަށް މި ސަރުކާރުގެ ކޮމިއުނިކޭޝަން މިނިސްޓަރުގެ މަގާމުން ދާދި ފަހުން ވަކިކުރި މުހައްމަދު މަލީހް ޖަމާލް ވިދާޅުވެއްޖެއެވެ.\nމަލީހް މިއަދު ކުރެއްވި ޓްވީޓެއްގައި ވިދާޅުވީ ކޯލިޝަންގެ އެއްބަސްވުމުގައި ހަތަރު ޕާޓީއިން ވެސް އެއްބަސްވެފައި އޮންނާނީ ރައްޔިތުންގެ މަޖިލީހުގެ އިންތިޚާބާއި ލޯކަލް ކައުންސިލްތަކުގެ އިންތިޚާބުގައި ވެސް ކޯލިޝަންގެ ޕާޓީތަކުން ގުޅިގެން ކުރިއަށް ދާން ކަމަށެވެ.\n"ވައުދު ބޮލާލައި ޖެހީ އެމްޑީޕީއިން، ކޯލިޝަން އޮތީ ރޫޅިފަ، ރައްޔިތުންނަށް ވައުދުވީ ކޯލިޝަން އެގްރިމެންޓާ ޚިލާފުވެއްޖެ ނަމަ އިންތިޚާބަކަށް ދާން،" މަލީހް ކުރެއްވި ޓްވީޓްގައި ލިޔުއްވާފައިވެއެވެ.\nކޯލިޝަން އެގްރީމަންޓްގައި އެއްބަސްވެވިފައިވާނީ ރައްޔިތުންގެ މަޖިލީހުގެ އިންތިޚާބާއި ލޯކަލް ކައުންސިލްގެ އިންތިޚާބުވެސް އިއްތިހާދުވެގެން ދާން.ވަޢުދު ބޯލާލާޖެހީ އެމްޑީޕީން. ކޯލިޝަން އޮތީ ރޫޅިފަ. ރައްޔިތުންނަށް ވައުދުވީ ކޯލިޝަން އެގްރީމަންޓްއާއި ޙިލާފުވެއްޖެނަމަ އިންތިޚާބަކަށް ދާން\n— Mohamed Maleeh Jamal (@maleehjamal) March 6, 2021\nރައްޔިތުންގެ މަޖިލީހުގެ އިންތިޚާބުގައި ކޯލިޝަންގެ ޕާޓީތަކުން ގުޅިގެން ވާދަކުރައްވަން ކޯލިޝަންގެ ލީޑަރުން މަޝްވަރާތަކެއް ވެސް ކުރެއްވިއެވެ. އެކަމަކު އެންމެ ފަހުން އެމްޑީޕީގެ ގައުމީ މަޖިލީހުން ފާސްކުރީ އެ ޕާޓީއިން ވަކިން ނުކުމެ ހުރިހާ ގޮނޑިއަކަށް ވެސް ވާދަކުރެއްވުމަށެވެ.\nމަޖިލީހުގެ އިންތިޚާބަށް ކޯލިޝަންގެ ޕާޓީތަކުން ދެން ނުކުތީ ވަކިވަކިންނެވެ. މިކަމުގައި ޖުމްހޫރީ ޕާޓީން އެމްޑީޕީއަށް ވަރަށް ބޮޑަށް ފާޑު ކިޔާފައިވެއެވެ. އެމްޑީޕީގެ އިސް ބޭފުޅުން ވިދާޅުވާ ގޮތުގައި އެ ގޮތަށް ނިންމަން ޖެހުނީ ކުރީގެ ސަރުކާރުގައި ހިނގި ގޯސްތަކުގައި ބައިވެރިވެވަޑައިގެންނެވި ބައެއް ބޭފުޅުންނަށް ޖުމްހޫރީ ޕާޓީން ޓިކެޓް ދޭން ނިންމުމުން ކަމަށެވެ.\nމީގެ އިތުރުން މަޖިލީހުގެ އިންތިޚާބުގައި އެކުގައި ވާދަކުރަން ކޯލިޝަންގެ ޕާޓީތަކަށް އެއްބަސްވުމަކަށް ނާދެވޭ ކަމަށް ވެސް އެމްޑީޕީގެ އިސް ބޭފުޅުން ވިދާޅުވެއެވެ.\nމި ގޮތުން ޖުމްހޫރީ ޕާޓީގެ ސްލޮޓެއްގައި ހެލްތު މިނިސްޓަރު ކަމުގައި ހުންނެވި އަބްދުﷲ އަމީން އިސްތިއުފާ ދެއްވުމުން އެ މަގާމަށް ކަނޑައެޅީ އެމްޑީޕީގެ އަހުމަދު ނަސީމް (ކެރެފާ ނަސީމް) އެވެ. އަދާލަތު ޕާޓީގެ ސްލޮޓެއްގައި ޖެންޑާ މިނިސްޓަރު ކަމުގައި ހުންނެވި ޝިދާތާ ޝަރީފް އިސްތިއުފާ ދެއްވުމުން އެ މަގާމަށް ދެން ގެންނެވި އައިޝަތު މުހައްމަދު ދީދީއަކީ އެއްވެސް ޕާޓީއެއްގެ ބޭފުޅެއް ނޫނެވެ. އެމްއާރުއެމްގެ ސްލޮޓެއްގައި ހައުސިން މިނިސްޓަރު ކަމުގައި ހުންނެވި އައިމިނަތު އާތިފާ އިސްތިއުފާ ދެއްވުމުން އެމްޑީޕީގެ ސްލޮޓެއްގައިި މުހައްމަދު އަސްލަމް ހުންނެވި ޕްލޭނިން މިނިސްޓްރީ ދަށަށް އެ މިނިސްޓްރީ ގެނައީއެވެ. ކޮމިއުނިކޭޝަން މިނިސްޓަރު ކަމަށް އަދި ބޭފުޅަކު ހަމަޖައްސަވާފައެއް ނުވެއެވެ.\nމާޗް 7, 2021 10:25\nތިބުނަނީ އެހެންވީމަ ކޯލިޝަން ރޫޅިފައޮތްވައޭދޯ ކަލޭ މިހުރިހާ ދުވަހު މިނިސްޓަރުކަންތިކުރީ އަދި އިންޑިޔާއަށް ގައުމު ވިއްކާލުމަށް ކުރި ހުރިހާ ސައްލާއެއްގަ ބައިވެރިވީ.\nމަގޭ ނަޒަރުގައި ކަލޭވެސްތީ ޤައުމަށް ޚިޔާނާތްތެރިވެފައިވާ ޣައްދާރެއް މިކޯލިޝަނުގެ އެހެން މީހުން ފަދައިން.\nމާޗް 9, 2021 21:29\nމަލީހުވަޔަކުމީހުނާ ބައިވެރިވެގެން ޤައުމަ ޣައްދާރު\nވީޔާ އެކަމަށް ތިފަރާތުންވަރަށް ސަޕޯޓުކުރާކަމެއް\nއަދި ތިބާ ޣައްދާރުވަނީﷲއަމުރުފުޅުތަކަށް. ނަހީ\nމާޗް 7, 2021 11:09\nއައިޝަތު މުހައްމަދު ދީދީ 2018 ގެ ކެމްޕޭން އަށް އިންޑިޔާ އަށް ދިޔަ އަދި ޓްރެވިންޑްރަމްގައި ޓްރާންސްޕޯޓްގައި އުޅޭ ޒުހައިރު އާއި އެކު ކެމްޕޭން ބައްދަލު ވުންތައް ރާވާ ހިންގި އަހަރެން ދުށިން އޭނާ އަކީ އަޑި އަޑިން އެމްޑީޕީ މީހެއް މަތިޖައިގެން އުޅެނީ ޔަންމާ ޒާހިރާ އިނދެގެން އުޅޭތީ ގާސިމް ރުޅި އަތުވެދާނެތީ... އެފިކުރު މުޅިން ހުންނާނީ މީ ހަގީގަތް\nމާޗް 7, 2021 11:15\nކަލޭ ހޫރާލިލެއް ލަސް....މާބޮޑަށްވެސް ލަސް..\nމާޗް 9, 2021 21:38\nތިޔަސާއްލޭ ތިޔަ ކައްޛާބު ތިޔައީ އެއްވެސް އޮއްޓަރެއްހުރި މީހެއްނޫން ތީހަމަ ބުރާންޗެއް.\nމާޗް 7, 2021 11:39\nމައުމޫނުވެެސް ފޮޅާލީމަ ދަމާ ބަނދިވަރު އަޑުއަހަން ތިބެބަލަ! އެދުވަސް ވަރަށް ކައިރިވެއްޖެ\nމާޗް 7, 2021 11:41\nމޮޔަ ނުގޮވާ ހުރޭ. ކަލޭ ތީ ކިބުރު ވެރިެއް. ބޭކާރު ކުއްޖެއް\nމާޗް 7, 2021 12:27\nތެދެއް އެހެންވީމާ މިހާާރު ކޯލިސަނާ ކިތަށްފަހަރު ޚިލާފުވެއްޖެތަ ބަރާބަރު ސަރުކާރަކަށް އިތުބާރެއްނެތް މަލީހަށް ތާއިދުކުރަން\nމާޗް 7, 2021 12:30\nޖަމީލު ފަހަތުން ޕީޕީއެމް އަށް ޖޮއިން ކުރައްވާ. ތީހަމަ ޔަމީން އަށް އެންމެ އިޚްލާޞްތެރިމީހާ...\nމާޗް 7, 2021 12:32\nމީދެން ކާކު ބޭރުކޮށްލީމަ އެއުޅެނީ މޮޔަވެގެން ކުރީގެ ސަރުކާރުން ވެސް ބޭރުކޮށްފައި ހުރި މީހެއް ތީ\nމާޗް 7, 2021 12:45\nމިހާރު ކޮން ވާހަކައެއް ދައްކާކައް. ދެން ލަދެއް ހުރިއްޔާ ސިޔާސީ ކަންކަމާ ދުރުގަ ހުރޭ. އަބަދު ހިހޫ ތަނުން ކާލައިގެން ހުންނާކަށް ނުވާނެ. ތިބޭފުޅުންނަށް ރަނގަޅުވާނެ. ޤައުމާ ރައްޔިތު ކަރުއަޅާފަވެސް ތިބޭފުޅުންގެ ޖީބުތައް ފުރާލަން.\nމާޗް 7, 2021 13:33\nޢުސާމުގެ ލިޔުން ވ ފު ރިހަމަ. ޥަގުތުގަ އުުޅެ ވ ބެސްޓް އިންފޮ ރމޭޓިވް ޖަ ރނަލިސްޓެއް. ޏުޒުހަތު އެއީ އެއްވަނަ...\nމާޗް 7, 2021 17:17\nމަލީހު އަވަހަށް ތައްޔާރުވޭ ރައީސްކަމާ ކުރިމަތިލާން ނައިބަކަށްވެސް ގޭކުއްޖެއްލާނީ\nމާޗް 7, 2021 18:51\nވަޢުދު ފުއްދާ ބަޔަ ކު އުޅޭތަ މި ގައުމުގަ


ރައްޔިތުންގެ ޝަކުވާތަކަށް ޖަވާބުދާރީ ވެވޭވަރުގެ ކައުންސިލެއް ބޭނުމެވެ. — Ihavandhoo.com\nރައްޔިތުންގެ ޝަކުވާތަކަށް ޖަވާބުދާރީ ވެވޭވަރުގެ ކައުންސިލެއް ބޭނުމެވެ.\n25 މާރިޗު 2015 15 މުޙައްމަދު ފިރާޟް\n(މި ލިޔުމަކީ މި ލިޔުން ލިޔުއްވި ބޭފުޅާގެ ޚިޔާލެވެ. މި ލިޔުމާމެދު ޒިންމާވާނީ ލިޔުން ލިޔުއްވި ފަރާތުންނެވެ.)\nއިހަވަންދޫގެ އާބާދީ 3000 މީހުން ހަމަވުމުން ކައުންސިލަރުންގެ ޢަދަދު5ން7ށް އިތުރުވެ ރައްޔިތުންނާއި ގުޅުންހުރި މަސައްކަތްތައް ބާރު މިނެއްގައި ދާނެކަމަށް އުއްމީދުކުރެވުނަސް އެ ފެންވަރާއި ބުންވަރު މިހާރު އިހަވަންދޫ ކައުންސިލް ގައި ތިއްބެވި ގިނަ ކައުންސިލަރުންގެ ކިބައިގައި ނެތުން އެއީ ދެން އަންނަ އިންތިހާބެއްގައި އެބޭފުޅުންނަށް ރައްޔިތުން ވޯޓު ދިނުމުގެ ކުރިން ވިސްނާނެ ކަމެކެވެ. ރަށުގެ ޢާންމު ހާލަތާއި އިޖްތިމާޢީ ފޭރާމާއި އަދި ސަރުކާރުގެ ސިޔާސަތުތައް ތަންފީޒު ކުރުމަށް ގަދަ އަޅާ މަސައްކަތް ކުރަންޖެހޭ ކައުންސިލްގައި ތިއްބަވާ މެމްބަރުން "ދުން ބުރުވައި" ސެލްފީ ނެގުމުން މައްސަލަ ނިމުނީ ކަމަކަށް ބަލައިގެން ނުވާނެއެވެ. އެހެނީ ލާމަރުކަޒީ ޤާނޫނުން އެބޭފުޅުންނަށް މަތި ކުރުވާފައިވާ ޒިންމާތައް އެހާމެ ބޮޑެވެ. އަދި އެކަމުގައި މުޅި ރައްޔިތުންގެ މަސްލަހަތު ހިމެނިގެން ވެއެވެ. އަޅުގަނޑާއި ތިބޭފުޅުންގެ ވެސް މަސްލަހަތެވެ.\nލާމަރުކަޒީ ޤާނޫނަށް އަމަލުކުރަންފެށިފަހުން އަހަރުތަކެއް ފާއިތުވެގެން ދިޔަ އިރު، މި ޤާނުނަށް ރައްޔިތުންނާއި ރައްޔިތުން އިންތިހާބު ކުރައްވާފައި ތިއްބެވި ކައުންސިލަރުން އަހުލުވެރި ވުމަށް ދުވަސްތަކެއް ލިބުނު ކަމަށް ބެލެވެއެވެ. (މި ޕެރެގްރާފްގެ ފަހުބައި ވަނީ އެޑިޓޯރިއަލް ޕޮލިސީއާ ޚިލާފްވާތީ އުނިކުރެވިފައެވެ.)\nބަރާބަރު 10 މަސްފަހުން އިހަވަންދޫ ކައުންސިލަށް ލެވުނު ސިޓީއެއްގެ ޖަވާބު ލިބުނެވެ. ކަމާ ގުޅޭގޮތުން ފުލުފުލުން ފޯނު ކޯލުތައް ކުރަން ޖެހުނެވެ. ޖަވާބުދާރީވުމުގެ ގޮތުން، ކައުންސިލްގެ ރައީސް ވާހަކަ ފުޅު ދެއްކެވީ ހަމަ އެބުނާ "ނިދީ" ގެ ރާގެއް ގައެވެ. އިންސާފާއި ހަމަހަމަކަން ނެތެމުންދާ މިދިވެހިރާއްޖޭގައި، އިހަވަންދޫ ކައުންސިލުންވެސް މި އިންސާފާއި ހަމަހަމަކަން ނަގާލުމުށް މަސައްކަތްތަކެއް ކޮށްފައިވާކަން ސާބިތު ހެއްކާ އެކު ބޭނުންނަމަ ހާމަ ކޮށްލެވިދާނެއެވެ. ކައުންސިލަރަކަށް އީމެއިލް ކުރަން ނޭގުނނުކަން އަޅުގަނޑު ދެނެހުރީމެވެ. އަދި އެއީ މައްސަލައެއްވެސް ނޫނެވެ. ކުރަންނޭގޭ މަސައްކަތްތައް ކުރަން ދަސްކޮށްގެން ނަމަވެސް، އަޅުގަނޑުމެން ރައްޔިތުން ޖީ.އެސް.ޓީ ގެ ގޮތުގައި ދައްކާ ފައިސާއިން މުސާރަ ނަންގަވާގެން، ރައްޔިތުންނަށް ބާރު ސްޕީޑެއްގައި ޙިދުމަތް ދޭންވީއެވެ. ޒުވާނުން ސިޔާސީގޮތުން ބާރުވެރި ކުރުމަށް ގިނަ ގުނަ މަސައްކަތްތަކެއް ޢަމަލީ ކޮށް ކުރެވުނު މީހެއްގެ ހައިޝިއްޔަތުން ބުނެލަން ބޭނުންވަނީ، ޒުވާނުނުން އިހަވަންދޫ ސިޔާސީ ވެށީގައި ހަރަކާތްތެރިވުމުން ރައްޔިތުންނަށް ލިބެން ޖެހޭ އުފާވެރިކަން ނުލިބޭ ކަމެވެ.\nމަޤާމާއި ، ބާރާއި ނުފޫޒަކީވެސް ދުނިޔެމަތީގައި އިންސާނާ އިމްތިހާނު ކުރުމަށް މާތް ﷲ މިންވަރު ކުރައްވާފައިވާ ކަމެއް ކަމަށް ޤަބޫލުކުރަންޖެހެއެވެ. ތާއަބަދު މި ކަމުގައި ދެމިތިބުމަށް މަސައްކަތްކުރުނީ އިންސާނާ މަގު އޮޅުވާލާނެ ކަމެކެވެ. ގަދަ ބަސް ބުނުމާއި، ގޮތްދޫނުކުރުމާއި، ހުރިހާ ނިންމުންތަކެއް ސިޔާސީ ގޮތުން ނިންމުމުގެ ޙިޔާލު ދޫކޮށްލައި "ހުދު ވަލު" ގައި ކައުންސިލަރުން ހިފަންޖެހެއެވެ. މިއީ ރައްޔިތުން ތިބޭފުޅުންނަށް އެއްލާލައިފައިވާ "ހުދު ވަލެ" ކެވެ. އިހަވަންދޫގެ ޒުވާނުން ސިޔާސީ ގޮތުން ތަޞައްރަފު ފުދޭ ދުވަސް ކައިރި މާޒީގައި ފެންނާނެއެވެ. އަޅުގަނޑުމެން އެންމެންވެސް ދަސްކުރަނީ ކުރިން ހެދުނު ގޯސްތަކުން ނެވެ.\n↵ އިހަވަންދޫ ކައުންސިލް, ކައުންސިލްގެ ރައީސް, ފެންތަށި\nކިހާ ދެރަކަމެއް ހަމަމިހާރު މިލިޔުން ނަގާ ނޫނީ ވަރަށް ސަކަރާތްވާނެ\n– 25 މާރިޗު 201500\nއެމްޑީޕީ މީހުންގެ ސިޔާސީ ޕްރޮޕެގެންޑާ ފަތުރާ ވަސީލަތަކަށް މިނޫސްވެއްްޖެ․ އިހަވަންދޫ ކައުންސިލުން ކަލޭމެނަށް ހުއްދަ ދީފަ އޮންނާނީ ހަމަހަމަ ކަމާއެކު ރަށާއި ރައްޔިތުންގެ އަގުނުވެއްޓޭގޮތަށް ހަބަރު ފަތުރަން․ މިކަމަށް ވިސްނާލުމަށް ފުރުސަތުދިނިން․\n– 25 މާރިޗު 201501\nއަދި ކިރިޔާ މަށަށް މިއިގުނީ އިހަވަންދޫ ކައުންސިލަރުންގެ ފެންވަރު․ އާސިފު ހުންނަނީ އަބަދު ދެޖީބަށް އަތް ޖަހައިގެންނޯ؟ ދެން ކީކޭ ބުނާނީ ދޯ؟\nމި ލިޔުން ހަމަ ރަގަޅު․ ހިޔާލު ފާޅުކުރެވެން ޖެހޭނެ․\nޔާމީނު ބުނާހެން މައްސަލައެއް އޮތީއްޔާމުން ކަމާބެހޭ އިދާރާތަކަށް ހުށައަޅުއްވާ․\nފިރާޟް ބުންޏަސް ތެދެއްވާނީ ހަމަ ތެދަކަށް․ ކައުންސިލް ރައީސް އާސިފު ރޭގަނޑު ބާބެކިޔު ހަދާފައި ދުވާލު ނިދަނީ ތަ؟ ހަހަހަ\nބަޅެއްގެ ނަގޫ ސަންފާއޮނަކަށް ލިޔަސް ތެދުނުވާނެކަން ކަށަވަރު އަހަރެން ބުނަންއޮތީ ކޮންމެމީހަކު ބުންޏަސް ތެދެއްވާނި ހަމަ ތެދަކައް ރައީސް ރޭގަނދު ބާބަކިޔޫ ހަދައިފަ ދުވާލުނިދަނި ސެލްފީ ސޮެއިކޮށްލާފަ ގޮސް ތެޔޮ ވިއްކަނީ މި ކަން ކަން ހައްލުކުރަން ތިބީ ހަމަ އިހަވަންދޫ ރައްޔިތުން\nކުރިން އިން ގޮތަށް ލިޔުން ބެއިންދުމަށް ގޮވާލަން․\nމަސްތުވާތަކެތީގެ މައްސަލަ ތަކުގައި އާއި މާރާމާރީގެ މައްސަލަ ތަކުގައި ހައްޔަރު ކުރެވިފައިވާ ކަމަށް ބެލެވޭ ބައެއް ވެރިން މިހާރު އިހަވަންދޫ އިން ފެނޭ\nލިޔުން އެއްބައި އުނިކޮށްފަޖެހުން ކިހާ ދެރަކަމެއް\nއުނިކޮށްފައިވާ ފެރެގްރާފު ކިޔާލަން ވަރަށް ބޭނުން\nއުނިކޮށްފައިވާ ފެރެގްރާފު ކިޔާލަން ވަރަށް ބޭނުން
 ސެލްފީ ނެގުމުން މައްސަލަ ނިމުނީ ކަމަކަށް ބަލައިގެން ނުވާނެއެވެ.
ގެވަޅު ދޫކުރުން ލަސްވެގެންދަނީ ސެލްފީ ކައުންސިލަރު ދެކުދިން ހޯދަށްވެގެން․․․․․․․․․․․․․․․․\nއަގު ވެއްޓޭ ގޮތަށް ކަން ކުރަންޏާ އަގުވެއްޓޭކަހަލަ ވާހަކަ ލިޔާނެ․․․․\n– 26 މާރިޗު 201500\nއާދޭސް ދަންނަވަން․ އުނިކޮށްފަާ ބައި ހިމަނާ\nކައުންސިލަރުންނައް ވާކަމެއް ނެތް...ނުވަންޔާ އިސްތިއުފާ ދީބަލަ.


BREAKING NEWS: Rilwan Mahsalaigai Meehaku Hoadhan Aamun Ge Ehee Ah Edhihje - Vaguthu\nކޮވިޑް-19: ހާލަތު އިތުރަށް ގޯސްވެ، ނުރައްކާ ބޮޑުވަނީ - 41 މިނެޓް ކުރިން\nރިޟްވާން މައްސަލައިގައި ހޯދަން އިއުލާންކުރި މީހާ ރަތް ބޮޅު އަޅާފައި\nމަރާލާފައިވާ ނޫސްވެރިޔާ އަހްމަދު ރިޟްވާން މައްސަލަ އާއި ގުޅިގެން މަރުތަކާއި ގެއްލިފައިވާ މީހުންގެ މައްސަލަ ބަލާ ކޮމިޝަނުން ހޯދަން ބޭނުންވާ މީހަކު ހޯދަން އެކޮމިޝަނުން އާއްމުންގެ އެހީއަށް އެދިއްޖެއެވެ.\nމަރު ކޮމިޝަނުން މިއަދު ވީޑިއޯއެއް އާއްމުކުރުމަށް ފަހު ކުރި ޓްވީޓެއްގައި ވިދާޅުވީ ވީޑިއޯ އިން ފެންނަ މީހަކީ ކޮމިޝަނުން ބަލަމުންދާ މައްސަލައަކާއި ގުޅިގެން ހޯދަން ބޭނުންވާ މީހެއް ކަމަށާއި އޭނާ އާއި ބެހޭ އެއްވެސް މައުލޫމާތެއް އެނގޭނަމަ ކޮމިޝަނަށް އަންގައި ދިނުން އެދޭ ކަމަށެވެ.\nރިޔާސީ ކޮމިޝަނުން ކުރި ޓްވީޓްގައި އޭނާ ހޯދަނީ ކޮން މައްސަލައަކާއި ގުޅިގެންކަން ވިދާޅުނުވި ނަމަވެސް ވީޑިއޯ އިން ފެންނަ ތާރީޚަކީ 2014 ވަނަ އަހަރުގެ އޮގަސްޓް 08 ކަމަށް ވާތީ އެއީ ރިޟްވާންގެ މައްސަލަ އާއި ގުޅިގެން ހޯދާ މީހެއްކަން ސާފުވެއެވެ.\nރިޟްވާން ގެއްލުނީ 2014 ވަނަ އަހަރުގެ އޮގަސްޓް މަހުގެ 08 ވަނަ ދުވަހުގެ ރޭ ގައެވެ.\nރިޔާސީ ކޮމިޝަނުން އާއްމުކުރި ވީޑިއޯ އިން ފެންނަނީ އެރޭ މީހަކު މާލޭގައި ހުންނަ ހުޅުމާލޭ ފެރީ ޓާމިނަލްގައި ސައިކަލެއް މަތީ އިށީންދެ އިންނަ މަންޒަރެވެ. އޭނާ އިންނަނީ ހުޅުމާލެ އަށް ސައިކަލް ގެންދާ މީހުންގެ ކިއުގައެވެ.\nރިޔާސީ ކޮމިޝަނުން ރިޟްވާންގެ މައްސަލަ ތަޙްޤީޤު ގޮސްފައިވާ ހިސާބުގެ މައްޗަށް އެކުލަވާލި ޑްރާފްޓް ރިޕޯޓްގައި ބުނެފައި ވަނީ ރިޟްވާން ރަހީނުކޮށްގެން ކާރެއްގައި ގެންގޮސް ކަންނެލި ދޯންޏަށް އަރުވާ، ރިޟްވާން މަރާލާފައި ވަނީ ކަނޑުމަތީގައި ކަމަށެވެ.\nނަމަވެސް އަދި މައްސަލައިގެ ތަޙްޤީޤު އެއްކޮށް ނުނިމޭތީ ޑްރާފްޓް ރިޕޯޓްގައި ހުރި ބައެއް ކަންތައްތަކަށް ބަދަލު އަތުވެދާނެ ކަމަށް ރިޔާސީ ކޮމިޝަނުން ވަނީ ވިދާޅުވެފައެވެ.\nރިޟްވާންގެ މައްސަލައަކީ ރިޔާސީ ކޮމިޝަނުން އެންމެ ބޮޑު އިސްކަމެއް ދީގެން ތަޙްޤީޤު ކުރަމުންދާ މައްސަލައެވެ. މިދިޔަ ހަފްތާގައި ރިޟްވާންގެ މައްސަލަ އާއި ގުޅިގެން ފުލުހުންނާއި ސިފައިން ވަނީ މާލެ އާއި އައްޑޫގައި ބޮޑު އޮޕަރޭޝަނެއް ހިންގާފައެވެ. އެއޮޕަރޭޝަންގައި ބައެއް ތަންތަން ފާސްކުރި ނަމަވެސް އެއްވެސް މީހަކު ހައްޔަރުކޮށްފައެއް ނުވެއެވެ.\nރިޔާސީ ކޮމިޝަނުން މަސައްކަތް ކުރަމުން ގެންދަނީ ވީއެންމެއަވަހަށް ރިޟްވާންގެ މައްސަލަ ނިންމީ، ރިޕޯޓް ފައިނަލް ކުރަން ކަމަށް އެކޮމިޝަނުން ވަނީ ވިދާޅުވެފައެވެ.\nސެޕްޓެމްބަރު 16, 2019 12:13\nޢުގެއިލް ކައިރީ ބުނޭ ހޯދާށޭ އިންސާލަކައްތިމީހެއް ނުހޯދޭނެ\nސެޕްޓެމްބަރު 16, 2019 18:59\nކީކޭ ކީކޭ ކާކު ކާކު؟ އާންމުންގެ އެހީއަށޭ. ބަލަ ފަލަ މުސާރަ ދީފަ ތިމީހުން ހޯދަން ހަވާލު ކޮށްފަ ހުރީ "މަރުބަލާ" އަކާ ނޫންތަ؟ މުސާރަ ކައިގެން ކަލޭ ގޮނޑިއަށް ވެޑުވިފަ އިންނަންވީ އެހެން މީހުން ވީ ކަލޭ ބުނާ ބަޔަކު ގެންގޮސް ކަލޭ ކުރިމަތީ ބަހައްޓައިދޭން؟ އަޖައިބެއްނު. .\nސެޕްޓެމްބަރު 16, 2019 12:23\nވީޑިއޯގައި ދެންތިބި މީހުންގެ މޫނު ފުސްކޮށްފައި ހުރިނަމަ. އެމީހުންގެ ޕްރައިވެސީ ހިފެހެއްޓުނީސް. ތިވަރު ކޮމިޝަނަކުން އެހާ ބޮޑު ގޯހެއް ހެދީ ނާގާބިލްކަމުން.\nސެޕްޓެމްބަރު 16, 2019 12:42\nތިމީހާ ވައްތަރީ ހުސްނުއް ސުއޫދާ..\nސެޕްޓެމްބަރު 16, 2019 12:55\n5 އަހަރު ތެރޭގަ އޮތީ އެންމެ ވައުދެކެވެ.\nސެޕްޓެމްބަރު 16, 2019 13:23\nތިވެސް ކަމެއްކޮއްލީދޯ ދެން ނުހޯދިއްޖެއްޔާބުނާނެ އެއްބާރުލުމެއް ނުލިބުނޭ ފޮޓޮއެއްދައްކާލީމާ ފެންނާނެދޯ ދެންކޮބާ އެހެންކަންތައް\nމި އީ ކީކޭ ކިޔާބައެއްތަ\nޢެއްފަހަރު ބުނާނެ ވެރިކަމާ ހަވާލުވާތާ ސައްވީސް ގަޑިތރރޭ ހުރިހާ އެެއްޗެއް ހާމަކޮއްދޭނަމޭ، މިނިވަންފިކުރު ކޮމިށަން ވެސް ދެފަހަރަކު އެކައްޗެކޭ ނުކިޔާ، އެއްފަހަރު ބުނާނެ ހުރިހާ ، އެއްޗެހި ހޯދިއްޖެޔޭ، މި އީ މިމީހުންގެ ޕްރޮޕަގެންޑާ، މިމީހުނައް އެގޭނެ ރިލްވާން ވީތަނެއްވެސް، ރައްޔިތުން މޮޔަހައްދަނީ، ތިކުޅިވަރު ބަލަން ރައްޔިތުން ދެން މާގިނަދުވަހަކު ނުތިބޭނެ\nސެޕްޓެމްބަރު 16, 2019 15:32\nމުރުތައްދުން ހީކުރަނީ އެންމެ ރަނގަޅައް ކަންކަން ރާވަނީ ތިމަންމެން ކަމައް. ތިގޭމްވެސް އަތައް ގޮވާނެ\nސެޕްޓެމްބަރު 16, 2019 15:36\nއަދި މާ އަވަސް ތިކަމާ އުލެން.\nހާދަ ވައްތަރޭ ހުސްނުސޫދް އާ\nސެޕްޓެމްބަރު 16, 2019 17:19\nއަކެއްކާ ރިލުވާން ކަންތަށް ފެށުނީ\nސެޕްޓެމްބަރު 16, 2019 17:42\nހުސްނު ސޫދަށާ ކޮ މިސަނެއް ކިޔާފަ ބޮޑު މުސާރަ އިނާޔަތް ދިނުމުގެ ބޭނު މަކިކޮބައި\nސެޕްޓެމްބަރު 16, 2019 19:06\nތިޔަބައިމީހުން ހޯދާނެ ކަމަށް ވައުދުވީ އާންމުންނެއް ނަުން. ކަލޭ ހޯދާ. ކަލޭ ޖެހޭނީ ހޯދަން. މުސާރަ ކައިގެން އާންމުން ލައްވާ ތިކަން ކުރުވާކަށް ނުޖެހޭ. ހުރި ހަޔާތް މަދުކަން ދެކިބަލަ. ކަލެއަށް ނުވަންޏާ ރައްކާވޭ ގެއްލޭ ފެއްސޭ. ޒިންމާ އަދާނުކޮށް އަލިފާން ކައިކައި ހުންނަންވީކީ ނޫން.\nފޮޓޯ ވަރައް ސާފު، ވީީޑިޔޯވެސް ހަމަ އެހާސާފު، ތިޔަ ފެނިވަޑައިގަންނަވަނީ މިހާރު ގެއްލިގެން ތިއުޅޭ އެއްކަލަ ރިލްވާނު، މަށައް ހީވާގޮތް، ބުލެކް އެންޑު ވައިޓް 1932 ވަނައަހަރުގެ ފޮޓޯއެއް


2022 Ge Worldcup Gai Kulhen ibrhimovic Kehmadhu Vefai - Vaguthu\n1 އަހަރު ކުރިން ( މާޗް 23, 2021 )\nސްވިޑަންގެ ޖާޒީގައި ޒްލަޓާން އިބްރަހިމޮވިޗް\nގަތަރުގައި 2022 ވަނަ އަަހަރު ބާއްވާ ފީފާ ވޯލްޑްކަޕުގައި ކުޅެން ބޭނުންވާކަމަށާއި އެއީ ދެކޭ ބޮޑު ހުވަފެނެއްކަމަށް ދާދިފަހުން ސްވިޑަންގެ ގައުމީ ޓީމަށް ނެގި ތަޖުރިބާކާރު ފޯވާޑް ޒްލަޓާން އިބްރަހިމޮވިޗް ބުނެފިއެވެ.\nއުމުރުން 39 އަހަރުގެ ފޯވާޑް ވަނީ ދިގު މުއްދަތަކަށްފަހު އަނެއްކާވެސް ސްވިޑަންގެ ޤައުމީ ސްކޮޑުގަައި ހިމަނާފައެވެ. އިބްރަހިމޮވިޗް އެންމެފަހުން ގައުމީ ޓީމަށް ކުޅެފައިވަނީ 2016 ވަނަ އަހަރުގެ ޔޫރަޕިއަން ޗެމްޕިއަންޝިޕްގައި ބެލްޖިއަމްއާއި ދެކޮޅަށެވެ. އިބްރަހިމޮވިޗް އާއެކު ސްވިޑަން ކުޅޭ ފުރަތަމަ މެޗަކީ އަަންނަ ބުރާސްފަތި ދުވަހު ޖޯޖިޔާ އާއި ދެކޮޅަށް ކުޅޭ މެޗެވެ.\nއުފަން ޤައުމަށް ކުޅެން ބޭނުންވާކަމަށް ބުނެ މީގެކުރިންވެސް އެތަކެއް ފަހަރު މަތިން އިބްރަހިމޮވިޗް ވާހަކަދައްކާފައިވެއެވެ. މިވަގުތު ރަނގަޅު ފޯމެއްގައި ހުރި ފޯވާޑް ގައުމީ ޓީމު ތަމްސީލުކުރުމަށް ބޭއްވި ޕްރެސް ކޮންފަރެންސްގައި އޭނާއަށް ރޮވުނެވެ. މި ޕްރެސްގައި އިބްރަހިމޮވިޗް ބުނީ ދިގު މުއްދަތެއް ވަންދެން ގައުމީ ޓީމަށް ކުޅުމަށް ބޭނުންވާކަމަށެވެ.\nއިބްރަހިމޮވިޗް ބުނީ ވެދިޔަތަން ހަނދާން ނައްތާލަންޖެހޭ ކަމަށާއި ކުރިޔަށްއޮތް ތަނުގައި ސްވިޑަންއާއެކު ގިނަ ކާމިޔާބީތަކެއް ހޯދަން ބޭނުންވާ ކަމަށެވެ. އުމުރުން ކިތަންމެ ދުވަސްވިޔަސް އަދިވެސް އެ ހިތްވަރު އެބަހުރިކަމަށް އިބްރަަހިމޮވިޗް ބުންޏެވެ.\nސްވިޑަންއާއެކު އިބްރަހިމޮވިޗް ވަނީ 2002 އަދި 2006 ވަނަ އަހަރުގެ ވޯލްޑްކަޕް ކުޅެފައެވެ. ނަމަވެސް މިއިން އެއްވެސް މުބާރާތެއްގައި އޭނާއަށް ގައުމީ ޓީމަށް ލަނޑެއްް ކާމިޔާބު ނުުކުރެވެއެވެ. އެހެންކަމުން އިބްރަހިމޮވިޗްގެ އަމާޒަކީ ކުރިޔަށްއޮތް ވޯލްޑްކަޕުގައި ގައުމީ ޓީމަށް ލަނޑު ޖެހުމެވެ.\n"ގައުމީ ޓީމަށް ކުޅުމަކީ ބޮޑު ޝަރަފެއް، އެއީ ކުޅުންތެރިއެއްގެ ގޮތުގައި ބޭނުންހިފަން ލިބޭނެ އެންމެ ރަނގަޅު ފުރުސަތު، އަބަދުވެސް ހިތުގަ އޮވޭ ގައުމަށް ހިދުމަތްކުރަން، ނުކުޅެ ހުރި ދުވަސްތަކުގަވެސް އަބަދުވެސް ހިތަށްއަރާ އަދިވެސް ކޮންމެވެސް އެއް ދުވަހަކުން ފުރުސަތު ހޯދާނަމޭ ގައުމީ ޓީމަށް ކުޅެން" އިބްރަހިމޮވިޗް ބުންޏެވެ.\nމިވަގުތު އިޓަލީގެ އޭސީ މިލާނަށް މޮޅު ކުޅުމެއް ކުޅެމުން އަންނަ އިބްރަހިމޮވިޗް ވަނީ ސްވިޑަން ގައުމީ ޓީމަށް 116 މެޗު ކުޅެދީ 62 ލަނޑު ޖަހައިދީފައެވެ. ސްވިޑަންގެ ކެޕްޓަން ބޭންޑު އަޅައިގެން އިބްރަހިމޮވިޗް ފުރަތަމަ ކުޅުނީ 2001 ވަނަ އަހަރު ފެރޯ އައިލޭންޑްސް އާއި ދެކޮޅަަށް ކުޅުނު މެޗެވެ.\nނޭޓޯއާއި ގުޅެން ސްވީޑަންގެ އާބާދީގެ މެޖޯރިޓީ ތާއިދު!\nރަޝިއާގެ ޖެޓްތަކެއް ސްވިޑެންގެ ވައިގެ ސަރަހައްދަށް ވަނުމުން ކުށްވެރިކޮށްފި\nމާޗް 24, 2021 09:59\nއިބްރާހިމާ ފުރުތަމަ ކޮލިފައި ވެބަލަ


"GohRaalhu" trailer Kamudhey tha? | Mihaaru\n"ގޮށްރާޅު" ސިނަމާ އަށް އަންނާނީ ނޮވެމްބަރު މަހުގެ5ގައި.\n08 އޯގަސްޓް 2018 - 07:38\nޓްރެއިލާ ރަސްމީކޮށް ލޯންޗްކޮށްފައި ވަނީ އިއްޔެ ހަވީރު ޝްވެކް ސިނަމާގަ އެވެ.\nދިވެހި ސިނަމާއިން ތަފާތު ފިލްމެއް ބަލައިލަން ބޭނުން ނަމަ "ގޮށްރާޅު" އަކީ ހަމަ ބަލައިލަން ޖެހޭ ކަހަލަ ފިލްމަކަށް ވާނެ އެވެ. ވަކިން ހާއްސަކޮށް މިއީ ޒުވާނުންގެ ތެރޭގައި ހުރި މައްސަލަތަކާ ދޭތެރޭ ފުންކޮށް ވިސްނައިލަން ލިބޭނެ ފުރުސަތަކަށް ވެސް ވާނެ އެވެ.\n"ލޫދިފާ" ފަދަ، މުޖުތަމައުގެ ހަފަރާތުގައި ހުރި މައްސަލަތަކެއް ވަަރަށް ރިއަލިސްޓްކޮށް، ބެލުންތެރިންނަށް ގެނެސް ދިން މޫމިން ފުއާދުގެ ސްކްރީންޕްލޭއަކަށް ހަދާފައިވާ "ގޮށްރާޅު" އަކީ ކްރައިމް ތުރިލާއެކެވެ. މިއީ ލޯބީގެ މައްސަލަގަނޑެއްގެ ތެރެއިން، ގޭންގްތަކެއްގެ މެދުގައި ހިނގާ ހައިޖާނެއް ފެނިގެން ދާނެ ފިލްމެކެވެ.\n"ގޮށްރާޅު" ގެ ޑައިރެކްޓަރަކީ ދިވެހި ސިނަމާ އިން މިހާރު ފެންނަ އެންމެ އުންމީދީ އެއް ފަންނާނު ކަމަށްވާ އަހުމަދު ޝިނާންގެ ޑައިރެކްޝަނެކެވެ. އޭނާއަކީ މުނިފޫހި ފިލުވުމުގެ ދާއިރާ އިން މި އަހަރު ހިތްވަރު ދިނުމުގެ އިނާމު ލިބިފައިވާ ޒުވާނެކެވެ. ސިނާންގެ އަލަތު ޑައިރެކްޝަނަކީ 2016 ގައި ފާތުމަތު ނަހުލާއާ ގުޅިގެން ގެނެސް ދިން ބިރުވެރި ފިލްމް "4426" އެވެ.\n"ގޮށްރާޅު" އަކީ އޭނާގެ ސޯލޯ ފުރަތަމަ ޑައިރެކްޝަނެވެ. އެހެންވެ ފިލްމްގައި އޭނާ ކިޔައިދޭން ބޭނުންވާ ވާހަކަ އަށް މި ފަހަރު ކިހާ ވަރަކަށް އިންސާފުކޮށް ދެވިފައިވޭތޯ އާއި ޑައިރެކްޓަރެއްގެ ގޮތުގައި މި ފިލްމަށް ބެލުންތެރިންގެ ޝައުގުވެރިކަން އަތުލައިގަތުމަށް ބޭނުންކޮށްފައި ހުރީ ކޮން ކަހަލަ އުކުޅުތަކެއްތޯ ބަލައިލުމުގެ ޝައުގުވެރިކަން ޔަގީނުން ވެސް ދިވެހި ފިލްމްތަކަށް ލޯބިކުރާ މީހުންގެ މެދުގައި ބޮޑު ވާނެ އެވެ.\nމުހައްމަދު (މޮގާ) އަލީ ޕްރޮޑިއުސްކޮށްފައިވާ "ގޮށްރާޅު" އިން ވެސް ދިވެހި ސިނަމާ އާ އެކްޓަރުންތަކެއް ދޫކޮށްލާނެ އެވެ. މި ފިލްމްގެ އެންމެ ހާއްސަ އެއް ކަމަކީ 2014 ގައި ފިލްމް "އިނގިލި" އިން ސާކްގެ އެންމެ މޮޅު އެކްޓަރުގެ އެވޯޑް ހޯދި އިސްމާއީލް (ކޮޕީ އިއްސެ) ރަޝީދު ވެސް ފެނިގެން ދިއުމެވެ. މިއީ ޒަމާންގަނޑަަކަށް ފަހު އޭނާ ބޮޑު ސްކްރީނުން ފެނިގެންދާ ފުރަތަމަ ފަހަރު ވެސް މެ އެވެ.\n"ގޮށްރާޅު" އެންމެ މުހިއްމު އެކަކީ ޑާކް ރެއިންގެ މޫނުމަތި ކަމަށްވާ ޖުމައްޔިލް (ޖުމަލް) ނިމާލެވެ. އިތުރު ކާސްޓުންގެ ތެރޭގައި މަރިޔަމް ޝަކީލާ، ނުޒުހަތު (ނުޒޫ) ޝުއައިބް އަދި ހަމްދާން ފާރޫގް ފަދަ އެކްޓަރުން ހިމެނެ އެވެ. ފިލްމުން އަލަށް ތައާރަފުވާ އެކްޓަރުންގެ ތެރޭގައި މޯލްޑިވިއަން އައިޑޮލް ސީޒަން ދޭއްގައި ވިދާލި ހަސަން (ޒަކިއްޓެ) އިރްފާން، އައިމިނަތު ރަޝްފާ އަދި އަބްދުﷲ އަޒާން ފަދަ އެކްޓަރުން ހިމެނެ އެވެ.\nޑާކް ރެއިނުން އެންމެ ފަހުން ބެލުންތެރިންނަށް ގެނެސް ދިނީ މާޗް5ގައި އެޅުވި ފެމިލީ ޑްރާމާ "ވަކިން ލޯބިން" އެވެ.


Kakulaai ulhanboshi kalhuvefai vaanama kula alikohleveyne faseyha remedy thah! - AO News\nއާންމުގޮތެއްގައި ގިނަމީހުންގެ ކަކުލާއި އުޅަނބޮށި ކަޅުކަމަށް ފާހަނގަކުރެވެއެވެ. ޒީނަތްތެރިވުމަށް ގިނަ ހަރަދުތައްކޮށް މޭކަޕްކުރިނަމަވެސް މި ދެ މައްސަލައަށް ހައްލު ހޯދަންޖެހޭ އުނދަގޫގޮތްތަކާހެދި ނުނީ އަގުބޮޑު އެއްޗިހި ގަންނަން ވީމަ ވަރަށް ގިނަމީހުންނަށް މި ދެކަންތަކާ އަޅާނުލައި ދޫކޮށްލައެވެ. ހަގީގަތުގައި އެކި ގޮތްގޮތަށް އިޝްތިހާރު ކުރާމުން އަންނަ އަގުބޮޑު ކްރީމްތައް ނުގަނެ، ކަކުލާއި އުޅަނބޮށީގައި ކަޅުވެފައި ހުންނަ ސަރަހައްދުގެ ކުލަ އަލިކޮށްލެވޭނެ ގުދުރަތީ ގޮތްތައް މިވަނީ އިންޑިއާގެ ބިއުޓީ އެކްސްޕާޓެއް ކަމަށްވާ އަނީތާ ގޮލަނީ ކިޔައިދީފައެވެ.\nއާންމުގޮތެއްގައި މިދެމައްސަލަ ދިމާވާ ސަބަބުތަކަށް ބަލާއިރު، ދިގުމުއްދަތަކަށް މިސަރަހައްދުގެ ހަންގަނޑު ސާފުނުކުރުން، ބައެއްކަހަލަ ހޯމޯންތަކަށް އަންނަ ބަދަލުތަކުން، ޔޫވީ ރެޑިއޭޝަނަކުން ޖެހޭ ބައްޔެއްކަމަށްވާ މެލެސަމާޖެހުން، ހެދުންއަޅާ އިރު ބައެއްކަހަލަ ފޮތިން ނޫނީ ބައެއްކަހަލަ ހަރު ތަންތާގައި ހަންގަނޑު ޖެހުމުން، ސޮރައިސެސް އަދި އެކްޒިމާ ކަހަލަ ހަމުގެ ބަލިތައް ޖެހުމުން އަދި ކަކުލަށް ނޫނީ އުޅަބޮށްޓަށް ލިބޭ ގެއްލުމެއްގެ ސަބަބުންނެވެ.\nކަކުލުގެ ކަޅުވެފައިވާ ހަންގަނޑު އަދި އުޅަނބޮށީގައި ކަޅުވެފައިވާ ހަންގަނޑުގެ ކުލަ އަލިކޮށްދޭނެ ގުދުރަތީ ބައެއްފަރުވާތައް:\nލުނބޯގައި ހުންނަ ހުތަކީ އެސިޑް އެކުލެވޭ އެއްޗަކަށް ވުމާއެކު ހަންގަނޑުގެ މަރުވެފައިވާ ބައިތައް ތާޒާވެ ހަންގަނޑު އަލިކޮށްދެއެވެ. ލުނބޮލެއްގެ ހުތް ނެގުމަށްފަހު ކަޅުވެފައިވާ ސަރަހައްދުގައި އުނގުޅަމުން 10 މިނެޓް ވަންދެން މަސާޖްކުރާށެވެ. މިގޮތަށް ތަކުރާރުކޮށް ހުތުން މަސާޖްކުރާނަމަ ވަރަށް އަވަހަށް ނަޓީޖާފެންނާނެއެވެ. މަސާޖްކުރުމަށްފަހު ދޮންނާނީ ތާފަނާފެނުންނެވެ.\nއުޅަނބޮށި އަދި ކަކޫ ކަޅުވެފައި ހުރުމުން އާންމުކޮށް އެސަރަހައްދެއްގެ ހަންގަނޑު ހިކި ކުރަކިވެއެވެ. އަލޮވެރާ ފަތަކުން ޖެލްނެގުމަށްފަހު ކުރަކިވެފައިވާ ސަރަހައްދުގައި އުނގުޅަމުން 20 މިނެޓްވަންދެން މަސާޖްކުރާށެވެ. ދެން އައިސްފެނުން ދޮވެލާށެވެ. ހަންގަނޑު ރީތި ވަންދެން މިގޮތަށް މަސާޖްކުރާށެވެ.\nކާށިތެލުގައި ހުންނަ ވިޓަމިންތަކުން ހަންގަނޑު އޮމާންކޮށް ރީތިކޮށް ކުރަކިވުމުން ދުރުކޮށްދެއެވެ. އެހެންކަމުން ކާށިތެޔޮ އުނގުޅުމަށްފަހު ހަންގަޑުގެ ތެރެއަށް ތެޔޮވަންނަންދެން މަސާޖްކުރާށެވެ. އެއަށްފަހު ހޫނުފެނުން ފެންވަރާށެވެ. ފެންވެރުމަށް ސައިބޯނި ބޭނުން ނުކުރުން ރަނގަޅެވެ.\nއޮލިވްއޮއިލް އަދި ހަކުރު:\nއޮލިވްއޮއިލް އަދި ހަކުރު އެއްކުރުމަށްފަހު ތައްޔާރު ކުރާ ބޮޑީސްކްރަބަކީ ހަންގަޑަށް ވަރަށް ގިނަފައިދާތައް ލިބިގެންދާނެ ސްކްރަބެކެވެ. މި ސްކްރަބުން ހަންގަނޑު ސާފުކޮށް މަރުވެފައިވާ ހަންތައް ނައްތާލަދޭނެއެވެ. މި ސްކްރަބް ކޮންމެ ދުވަހަކު ބޭނުންކުރާނަމަ ހަންގަނޑުގެ ކަޅުވެފައިވާ ތަންތަން އަލިކޮށްދޭނެއެވެ.\nއޯޓްމީލް އަދި ޔޯގަޓްމާސްކް:\nހިކިވެ ހަޑިވެފައިވާ ހަންގަނޑު ތާޒާކޮށްލަން ބޭނުން ނަމަ އޯޓްމީލް އަދި ޔޯގަޓް މާސްކްވަރެއް ނެތެވެ. ޔޯގަޓްއާ އެއްވަރަށް އޯޓްސް މުގުރާފައި ދެބާވަތް އެއްކުރުމަށްފަހު ކަޅުވެފައިވާ ހަންގަނޑުގައި އުނގުޅާށެވެ. ވިހިމިނެޓްވަންދެން ބެހެއްޓުމަށްފަހު ދޮވެލާށެވެ.\nމަތީގައި ބަޔާންކުރެވުނުން ރެމެޑީތައް ބޭނުން ކުރި ނަމަވެސް ހަންގަނޑު ރީތިކޮށް ބެހެއްޓުމަށް އަބަދުވެސް ސާފުކުރުމާއި ހަނގަނޑު މޮއިސްޗާކޮށްފައި ބެހެއްޓުމަކީ ވަރަށް މުހިންމު ކަމެކެވެ.


Number mahchah, 145 meehun positive\nނަންބަރު މައްޗަށް، 145 މީހުން ޕޮޒިޓިވް\nރާއްޖެއިން އިތުރު 145 މީހަކު ކޮވިޑް-19 އަށް ޕޮޒިޓިވް ވެއްޖެ އެވެ. މިއީ މި ފަހުން އެންމެ ގިނަ މީހުން ކޮވިޑަށް ޕޮޒިޓިވްވި ދުވަހެވެ. އިއްޔެވެސް 109 މީހަކު ކޮވިޑަށް ޕޮޒިޓިވްވިއެވެ. އޭގެ ކުރީ ދުވަހު 108 މީހުން ޕޮޒިޓިވްވިއެވެ. މިއަދު ޕޮޒިޓިވްވި މީހުނާއެކު ރާއްޖޭގެ ކޮވިޑް ނަންބަރު ވަނީ 15,247 އަށް އަރާފަ އެވެ.\nމިއަދުގެ އިރު އޮއްސުމާ ހަމައަށް އެއްކޮށްފައިވާ ހިސާބުތަކާ ހަވަލާ ދީ އެޗްޕީއޭއިން މިރޭ ބުނި ގޮތުގައި ކޮވިޑް ބަލި ޖެހުނު މީހުންގެ ތެރެއިން 93 މީހުންނަކީ މާލޭ ސަރަހައްދުން ބަލި ޖެހުނު މީހުނެވެ. އަނެއް 52 މީހުން ޕޮޒިޓިވްވީ އަތޮޅުތަކުގެ ތެރެއިންނެވެ.\nމިއަދު ހެދީ 3،338 ކޮވިޑް ޓެސްޓެވެ.\nމިވަގުތު ރާއްޖޭގައި ކޮވިޑުން ރަނގަޅު ނުވެ ތިބީ 1،273 މީހުންނެވެ. މިހާތަނަށް 13،916 މީހުން ވަނީ ކޮވިޑުން ރަނގަޅުވެފަ އެވެ. މިވަގުތު ވެސް ހޮސްޕިޓަލްގައި އެޑްމިޓްކޮށް 93 މީހަކަށް ދަނީ ފަރުވާ ދެމުންނެވެ. އައިސީޔޫގައި ތިން މީހަކަށް ފަރުވާ ދެމުންދާއިރު އެކަކަށް ފަރުވާ ދެނީ ވެންޓިލޭޓަރުގައެވެ.\nކޮވިޑްގައި 51 މީހަކު ވަނީ މަރުވެފަ އެވެ. އެންމެ ފަހުން މީހަކު މަރުވީ އާދިއްތަ ދުވަހު އެވެ.\nއަހަރު ފެށުނު ފަހުން ކޮވިޑްގެ ބަލި މީހުން ފެންނަ ނިސްބަތް ދަނީ އިތުރުވަމުންނެވެ. މަދު ދުވަހެއްގައި ނޫނީ ފަންސާހުން ދަށެއް ނުވެއެވެ. އިއްޔެއަކީ ރެކޯޑް އަދަދަކަށް ކޮވިޑަށް މީހުން ޕޮޒިޓިވްވި ދުވަހެވެ. އިއްޔެ ނަންބަރަކީ 108 އެކެވެ. މިއީ ކޮވިޑްގެ ހާލަތު ގޯސްވާން ދާ ކަމުގެ ނިޝާނެކެވެ. ޖަނަވަރީން މި ހޭދަވި 24 ދުވަހު އެކަނިވެސް 1،200 ވުރެ ގިނަ މީހުން ޕޮޒިޓިވްވިއެވެ. މި މުއްދަތުގައި ތިން މީހަކު މި ބަލީގައި މަރުވެއްޖެ އެވެ. އެއީ ޖަނަވަރީ ހަތްވަނަ ދުވަހު މި ބަލީގައި މަރުވި 60 އަހަރުގެ ދިވެހި ފިރިހެނަކާއި 21 ވަނަ ދުވަހު މަރުވި 77 އަހަރުގެ ދިވެހި ފިރިހެނަކާއި އިއްޔެ މަރުވި 86 އަހަރުގެ ދިވެހި ފިރިހެނެކެވެ.\n165 މީހަކު ޕޮޒިޓިވް، ނަންބަރު 20،000 އަށް


Velana Airport ge sea plane terminal alhaa sarahahdhu hikkun ves BUCG ah | Mihaaru\nވެލާނާ އެއާޕޯޓުގައި އަލަށް ހަދާ ރަންވޭގެ ސަރަހައްދު ހިއްކުމުގެ މަސައްކަތް ކުރަނީ: އެ މަސައްކަތް މިމަހު ފަހުކޮޅު ނިންމާލެވޭނެ ކަމަށް އެމްއޭސީއެލް އިން ބުނޭ. --ފޮޓޯ: އަބްދުﷲ ޖަމީލު/ މިހާރު\nވެލާނާ އެއާޕޯޓުގައި ސީ ޕްލޭން ޓާމިނަލް އަޅާ ސަރަހައްދު ހިއްކުން ވެސް ބީޔޫސީޖީ އަށް\n22 ފެބުރުއަރީ 2017 - 13:02 10 comments\nއާ ރަންވޭގެ މަސައްކަތް ކުރިއަށްދާ ގޮތާ ބެހޭ ގޮތުން "މިހާރު"އާ ވާހަކަދައްކަވަމުން އެމްއޭސީއެލްގެ މެނޭޖިން ޑިރެކްޓަރު އާދިލް މޫސާ މިއަދު ވިދާޅުވީ ސީޕްލޭން ޓާމިނަލް އެހެން ސަރަހައްދަކަށް ބަދަލުކުރުމަކީ އެއާޕޯޓް ތަރައްގީކުރުމަށް ހިންގާ މަޝްރޫއުގެ ތެރޭގައި ހިމެނޭ އެއް މަޝްރޫއު ކަމަށެވެ. އެގޮތުން، އެ ޓާމިނަލް ބަދަލުކުރުމަށް ހަމަޖެހިފައިވަނީ އެއާ ޓްރެފިކް ކޮންޓްރޯލް ޓަވަރުގެ ފުރަހުން އޮންނަ ސަރަހަދަށް ކަމަށް އޭނާ ވިދާޅުވި އެވެ.\n"ރަންވޭ ހިއްކުމުގެ މަސައްކަތް ނިމުމާ އެކު އެ މަސައްކަތް ވެސް ފަށާނެ. އާ ރަންވޭ ހަދާ ނިމޭއިރު އެ ޓާމިނަލްގެ މަސައްކަތް ވެސް ހުންނާނީ ނިމިފައި،" އާދިލް ވިދާޅުވި އެވެ.\nމިހާރު ސީ ޕްލޭން ޓާމިނަލް ހުރި ސަރަހައްދު ނަގަނީ، އާ ރަންވޭގެ ބައެއް އެ ހިސާބަށް އަރާތީ އެވެ.\nއާދިލް ވިދާޅުވި ގޮތުގައި އާ ސީޕްލޭން ޓާމިނަލްގެ ކޮންސެޕްޓް އާއި ޑިޒައިންގެ މަސައްކަތް ވެސް ކުރަމުން އަންނަ ކަމަށެވެ.\nއާ ރަންވޭ އަޅަން ހިއްކާފައިވާ ސަރަހައްދު: ބިން ހިއްކުމުގެ މަސައްކަތް މިހާރު ވަނީ ވަރަށް ބޮޑަށް ނިމިފައި.-- ފޮޓޯ: ނިޝާން އަލީ/ މިހާރު\nއެ މަޝްރޫއުގެ ދަށުން 31،754 އަކަމީޓަރު (340،000 އަކަފޫޓު)ގެ ސަރަހައްދެއް ހިއްކަން ޖެހެ އެވެ.\nއާ ރަންވޭ އަންނަ އަހަރުގެ ތިން ވަނަ ކުއާޓަރުގައި ބޭނުންކުރެވޭނެ ކަމަށް އާދިލް ވިދާޅުވި އެވެ. އޭގެ ކުރިން ސީޕްލޭން ޓާމިނަލާއި އެ ތަނާ ގުޅުން ހުރި ހުރިހާ އިމާރާތެއް، އަލަށް ހިއްކާ ސަރަހަައްދަށް ބަދަލުކުރަން ވަނީ ހަމަޖައްސައިފަ އެވެ.\nދުނިޔޭގެ އެންމެ ބޮޑު ސީޕްލޭން ފްލީޓް އޮޕަރޭޓްކުރާ ރާއްޖޭގެ ޓްރާންސް މޯލްޑިވިއަން އެއާވޭސް (ޓީއެމްއޭ)ގެ އިތުރުން، ގައުމީ އެއާލައިން ކަމަށްވާ މޯލްޑިވިއަންގެ ސީޕްލޭންތައް ވެސް އޮޕަރޭޓްކުރަނީ އައިއެންއައިއޭއިންނެވެ. ޓީއެމްއޭގައި 45 ސީޕްލޭން އޮންނައިރު، މޯލްޑިވިއަނުން ނުވަ ސީޕްލޭން ގެންގުޅެ އެވެ.\nއާ ރަންވޭއަށް ބޭނުންވާ ބިން ހިއްކުމުގެ މަސައްކަތް ބީޔޫސީޖީން ވަނީ ސަބް ކޮންޓްރެކްޓެއްގެ ދަށުން ޔޫއޭއީގެ ގަލްފް ކޮބްލާއާ ހަވާލުކޮށްފަ އެވެ. އެ ބިން ހިއްކުމުގެ މަސައްކަތް ފެށީ މިދިޔަ މިދިޔަ ޖުލައި 25 ގަ އެވެ.\nއެއާޕޯޓުގެ އާ ރަންވޭ ތަރައްގީކުރުމުގެ 373 މިލިއަން ޑޮލަރު (5.7 ބިލިއަން ރުފިޔާ) ގެ މަޝްރޫއުގެ ދަށުން ހަދަނީ 3،400 މީޓަރު ދިގު 60 މީޓަރު ފުޅާ ރަންވޭއެކެވެ. މިއީ އެންމެ ބޮޑެތި މަތިންދާބޯޓު ކަމަށްވާ އެއާބަސް އޭ380 ވެސް ޖެއްސޭ ވަރުގެ ރަންވޭއެކެވެ. އޭގެ އިތުރުން މި މަޝްރޫއުގައި 120،000 ޓަނުގެ ކާގޯ ޓާމިނަލަކާއި 45 މިލިއަން ލީޓަރުގެ ތެޔޮ ރައްކާކުރެވޭނެ ފިއުލް ފާމެއް ހެދުން ވެސް ހިމެނެ އެވެ.\nއިތުރު ލިޔުންތައް ސީޕްލޭން އިގްތިސާދު އެމްއޭސީއެލް ވެލާނާ އިންޓަނޭޝަނަލް އެއާޕޯޓް


Amira Noon Hurihaa CSC Memberun Vakikuran Faaskohfi – Iru\nއާމިރާ ނޫން ހުރިހާ ސީއެސްސީ މެމްބަރުން ވަކިކުރަން ފާސްކޮށްފި\nސިވިލް ސާވިސް ކޮމިޝަން (ސީއެސްސީ) ގެ މެމްބަރުކަމުން ފާތިމަތު އާމިރާ ނޫން އެހެން ހުރިހާ މެމްބަރުން ވަކިކުރަން ރައްޔިތުންގެ މަޖިލީހުގެ މިނިވަން މުއައްސަސާތަކާ ބެހޭ ކޮމިޓީން ދެންމެ ފާސްކޮށްފި އެވެ.\nކޮމިޓީއިން ވަކިކުރަން ނިންމި ހަތަރު މެމްބަރުންނަކީ ސީއެސްސީގެ ރައީސް ޑރ. އަލީ ޝަމީމް އާއި، ނައިބު ރައީސް ޝަހީދު މުހައްމަދު އާއި މެމްބަރު ޒަކަރިއްޔާ ހުސައިން އަދި އިބްރާހިމް ޝަހީގު އެވެ. ހަތަރު މެމްބަރުން ވަކިކުރަން ވެސް ކޮމިޓީގައި ބައިވެރިވި ނުވަ މެމްބަރުންގެ ތެރެއިން ހަތް މެމްބަރުން ވަނީ ވޯޓު ދެއްވާފަ އެވެ.\nއެ ހަތަރު މެމްބަރުންގެ އިތުރުން ކޮމިޓީގެ މެމްބަރު ފާތިމަތު އާމިރާ މަގާމުން ވަކިކުރުމުގެ މައްސަލަ ވެސް ކޮމިޓީއިން ކުރިއަށް ގެންދިޔަ އެވެ. މިއަދު ނިންމާފައި ވަނީ އާމިރާ މަގާމުން ވަކިކުރަން ޖެހޭ ސަބަބެއް ނެތް ކަމަށެވެ.